(Návrh)

**ZÁKON**

z ... 2017

**o ochrane osobných údajov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**PRVÁ ČASŤ**

## ZÁKLADNÉ USTANOVENIA

#### 

#### Predmet úpravy

Tento zákon upravuje

1. ochranu práv fyzických osôb pred neoprávneným zasahovaním do ich súkromného života pri spracúvaní ich osobných údajov,
2. práva, povinnosti a zodpovednosť pri spracúvaní osobných údajov fyzických osôb,
3. postavenie, pôsobnosť a organizáciu Úradu na ochranu osobných údajov Slovenskej republiky (ďalej len „úrad“).

#### 

#### Vecná pôsobnosť

1. Tento zákon sa vzťahuje na spracúvanie osobných údajov vykonávané úplne alebo čiastočne automatizovanými prostriedkami a na spracúvanie osobných údajov inými než automatizovanými prostriedkami, ak ide o osobné údaje, ktoré tvoria súčasť informačného systému alebo sú určené na to, aby tvorili súčasť informačného systému.
2. Tento zákon sa vzťahuje na spracúvanie osobných údajov, na ktoré sa vzťahuje osobitný predpis o ochrane fyzických osôb pri spracúvaní osobných údajov a o voľnom pohybe takýchto údajov[[1]](#footnote-1)) okrem druhej, tretej a štvrtej časti zákona.
3. Tento zákon sa vzťahuje na spracúvanie osobných údajov Policajným zborom, Vojenskou políciou, Zborom väzenskej a justičnej stráže, Finančnou správou, prokuratúrou a súdmi (ďalej len „príslušný orgán“) na účely predchádzania a odhaľovania trestnej činnosti, zisťovania páchateľov trestných činov, stíhania trestných činov alebo na účely výkonu rozhodnutí v trestnom konaní vrátane ochrany pred ohrozením verejného poriadku a predchádzania takémuto ohrozeniu (ďalej len „plnenie úloh na účely trestného konania“), okrem tretej časti, z ktorej sa vzťahujú na takéto spracúvanie osobných údajov len ustanovenia uvedené v § 51, § 60, § 68 a § 74.
4. Tento zákon sa nevzťahuje na spracúvanie osobných údajov
   1. fyzickou osobou v rámci výlučne osobnej činnosti alebo domácej činnosti,
   2. Slovenskou informačnou službou,[[2]](#footnote-2)) Vojenským spravodajstvom,[[3]](#footnote-3))
   3. Národným bezpečnostným úradom na účely vykonávania bezpečnostných previerok a na účely zabezpečovania podkladov pre rozhodovanie Súdnej rady Slovenskej republiky o splnení predpokladov sudcovskej spôsobilosti.[[4]](#footnote-4))

#### Územná pôsobnosť

Tento zákon sa vzťahuje na spracúvanie osobných údajov

1. v rámci činnosti prevádzkovateľa alebo sprostredkovateľa, ktorého sídlo, miesto podnikania, organizačná zložka, prevádzkareň alebo trvalý pobyt je na území Slovenskej republiky, a to bez ohľadu na to, či sa spracúvanie osobných údajov vykonáva na území Slovenskej republiky alebo mimo územia Slovenskej republiky,
2. prevádzkovateľom alebo sprostredkovateľom, ktorý nemá sídlo, miesto podnikania, organizačnú zložku, prevádzkareň alebo trvalý pobyt na území Slovenskej republiky, ale na mieste, kde sa na základe medzinárodného práva verejného uplatňuje právny poriadok Slovenskej republiky,
3. dotknutých osôb, ktoré sa nachádzajú na území Slovenskej republiky, prevádzkovateľom alebo sprostredkovateľom, ktorého sídlo, miesto podnikania, organizačná zložka, prevádzkareň alebo trvalý pobyt nie je v členskom štáte, pričom spracúvanie osobných údajov súvisí
   1. s ponukou tovaru alebo služieb týmto dotknutým osobám na území Slovenskej republiky bez ohľadu na to, či sa od dotknutej osoby vyžaduje platba alebo nie, alebo
   2. so sledovaním ich správania na území Slovenskej republiky.
4. Týmto zákonom nie je dotknuté právo na ochranu osobnosti.[[5]](#footnote-5))
5. Voľný pohyb osobných údajov medzi Slovenskou republikou a členskými štátmi sa zaručuje; Slovenská republika neobmedzí ani nezakáže prenos osobných údajov z dôvodov ochrany základných práv a slobôd fyzických osôb, najmä ich práva na súkromie v súvislosti so spracúvaním ich osobných údajov.

**DRUHÁ ČASŤ**

#### Vymedzenie základných pojmov

1. Osobnými údajmi sú údaje týkajúce sa identifikovanej alebo identifikovateľnej fyzickej osoby, pričom takou osobou je fyzická osoba, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora ako je napríklad meno, priezvisko, identifikačné číslo, lokalizačné údaje,[[6]](#footnote-6)) alebo online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú, fyziologickú, genetickú, psychickú, mentálnu, ekonomickú, kultúrnu alebo sociálnu identitu.
2. Na účely tohto zákona sa rozumie
3. súhlasom dotknutej osoby akýkoľvek vážny a slobodne daný, konkrétny, informovaný a jednoznačný prejav vôle dotknutej osoby vo forme vyhlásenia alebo jednoznačného potvrdzujúceho úkonu vyjadruje súhlas so spracúvaním osobných údajov, ktoré sa jej týkajú,
4. genetickými údajmi osobné údaje týkajúce sa zdedených alebo nadobudnutých genetických charakteristických znakov fyzickej osoby, ktoré poskytujú jedinečné informácie o fyziológii alebo zdraví tejto fyzickej osoby a ktoré vyplývajú najmä z analýzy biologickej vzorky danej fyzickej osoby,
5. biometrickými údajmi osobné údaje, ktoré sú výsledkom osobitného technického spracúvania osobných údajov týkajúcich sa fyzických, fyziologických alebo behaviorálnych charakteristických znakov fyzickej osoby a ktoré umožňujú alebo potvrdzujú jedinečnú identifikáciu tejto fyzickej osoby, ako najmä vyobrazenie tváre alebo daktyloskopické údaje,
6. údajmi týkajúcimi sa zdravia osobné údaje týkajúce sa fyzického alebo duševného zdravia fyzickej osoby vrátane údajov o poskytovaní zdravotnej starostlivosti alebo služieb súvisiacich s poskytovaním zdravotnej starostlivosti, ktorými sa odhaľujú informácie o jej zdravotnom stave,
7. spracúvaním osobných údajov spracovateľská operácia alebo súbor spracovateľských operácií s osobnými údajmi alebo súbormi osobných údajov, najmä získavanie, zaznamenávanie, usporadúvanie, štruktúrovanie, uchovávanie, prepracúvanie alebo zmena, vyhľadávanie, prehliadanie, využívanie, poskytovanie prenosom, šírením alebo iným spôsobom, preskupovanie alebo kombinovanie, obmedzenie, vymazanie, bez ohľadu na to, či sa vykonáva automatizovanými alebo neautomatizovanými prostriedkami,
8. obmedzením spracúvania osobných údajov označenie uchovávaných osobných údajov s cieľom obmedziť ich spracúvanie v budúcnosti,
9. profilovaním akákoľvek forma automatizovaného spracúvania osobných údajov spočívajúceho k v použití osobných údajov na vyhodnotenie určitých osobných znakov alebo charakteristík týkajúcich sa fyzickej osoby, najmä na analýzu alebo predvídanie znakov alebo charakteristík dotknutej fyzickej osoby súvisiacich s jej výkonnosťou v práci, majetkovými pomermi, zdravím, osobnými preferenciami, záujmami, spoľahlivosťou, správaním, polohou alebo pohybom,
10. pseudonymizáciou spracúvanie osobných údajov tak, že ich už nie je možné priradiť ku konkrétnej dotknutej osobe bez použitia dodatočných informácií, ak sa takéto dodatočné informácie uchovávajú oddelene a vzťahujú sa na ne technické a organizačné opatrenia na zabezpečenie toho, aby osobné údaje nebolo možné priradiť identifikovanej alebo identifikovateľnej fyzickej osobe,
11. logom záznam o priebehu činnosti používateľa v automatizovanom informačnom systéme,
12. šifrovaním spôsob transformácie osobných údajov tak, aby ich opätovné spracúvanie bolo možné len po zadaní zvoleného parametra ako je kľúč alebo heslo,
13. online identifikátorom identifikátor poskytnutý aplikáciou, nástrojom alebo protokolom najmä IP adresa, cookies, prihlasovacie údaje do online služieb,  rádiofrekvenčná identifikácia, ktoré môžu zanechávať stopy, ktoré sa najmä v kombinácii s jedinečnými identifikátormi alebo inými informáciami môžu použiť na vytvorenie profilov dotknutých osôb a na ich identifikáciu,
14. informačným systémom akýkoľvek usporiadaný súbor osobných údajov, ktoré sú prístupné podľa určených kritérií, bez ohľadu na to, či ide o systém centralizovaný, decentralizovaný alebo distribuovaný na funkčnom alebo geografickom základe,
15. porušením ochrany osobných údajov porušenie bezpečnosti, ktoré vedie k náhodnému alebo nezákonnému zničeniu, strate, zmene alebo neoprávnenému poskytnutiu prenášaných, uchovávaných alebo inak spracúvaných osobných údajov, alebo k neoprávnenému prístupu k nim.
16. Na účely tohto zákona ďalej sa rozumie
17. dotknutou osobou každá fyzická osoba, ktorej osobné údaje sa spracúvajú,
18. prevádzkovateľom fyzická osoba, právnická osoba, orgán verejnej moci, príslušný orgán alebo iný subjekt, ktorý sám alebo spoločne s iným prevádzkovateľom určí účel a prostriedky spracúvania osobných údajov a ktorý spracúva osobné údaje vo vlastnom mene; prevádzkovateľ alebo konkrétne požiadavky na jeho určenie môžu byť ustanovené v osobitnom predpise alebo medzinárodnej zmluve, ktorou je Slovenská republika viazaná, ak tento predpis alebo zmluva ustanovujú účel a prostriedky spracúvania osobných údajov,
19. sprostredkovateľom fyzická osoba, právnická osoba, orgán verejnej moci alebo iný subjekt, ktorý spracúva osobné údaje v mene prevádzkovateľa,
20. príjemcom fyzická osoba, právnická osoba, orgán verejnej moci alebo iný subjekt, ktorému sa osobné údaje poskytujú bez ohľadu na to, či je treťou stranou; za príjemcu sa nepovažuje orgán verejnej moci, ktorý spracúva osobné údaje na základe osobitného predpisu alebo medzinárodnej zmluvy, ktorou je Slovenská republika viazaná, a v súlade s pravidlami ochrany osobných údajov vzťahujúcimi sa na daný účel spracúvania osobných údajov,
21. treťou stranou fyzická osoba, právnická osoba, orgán verejnej moci a iný subjekt ako je dotknutá osoba, prevádzkovateľ, sprostredkovateľ alebo iná fyzická osoba, ktorá je na základe priameho poverenia prevádzkovateľa alebo sprostredkovateľa poverená spracúvaním osobných údajov,
22. zodpovednou osobou osoba určená prevádzkovateľom alebo sprostredkovateľom, ktorá plní úlohy podľa tohto zákona,
23. zástupcom fyzická osoba alebo právnická osoba so sídlom, miestom podnikania, organizačnou zložkou, prevádzkarňou alebo trvalým pobytom v členskom štáte, ktorú prevádzkovateľ alebo sprostredkovateľ písomne poveril podľa § 34 a ktorá ho zastupuje, ak ide o jeho práva a povinnosti podľa tohto zákona,
24. podnikom fyzická osoba alebo právnická osoba vykonávajúca hospodársku činnosť bez ohľadu na jej právnu formu, vrátane združení fyzických osôb alebo právnických osôb, ktoré pravidelne vykonávajú hospodársku činnosť,
25. skupinou podnikov ovládajúci podnik a ním ovládané podniky,
26. hlavnou prevádzkarňou
27. miesto centrálnej správy prevádzkovateľa v Európskej únii, ak ide o prevádzkovateľa s prevádzkarňami vo viac než jednom členskom štáte, okrem prípadu, keď sa rozhodnutia o účeloch a prostriedkoch spracúvania osobných údajov prijímajú v inej prevádzkarni prevádzkovateľa v Európskej únii a táto iná prevádzka má právomoc presadiť vykonanie takýchto rozhodnutí, pričom v takom prípade sa za hlavnú prevádzkareň považuje prevádzkareň, ktorá takéto rozhodnutia prijala,
28. miesto centrálnej správy sprostredkovateľa v Európskej únii, ak ide o sprostredkovateľa s prevádzkarňami vo viac než jednom členskom štáte alebo ak sprostredkovateľ nemá centrálnu správu v Európskej únii, prevádzkareň sprostredkovateľa v Európskej únii, v ktorej sa v kontexte činností prevádzkarne sprostredkovateľa uskutočňujú hlavné spracovateľské činnosti, a to v rozsahu, v akom sa na sprostredkovateľa vzťahujú osobitné povinnosti podľa tohto zákona,
29. záväznými vnútropodnikovými pravidlami postupy ochrany osobných údajov, ktoré dodržiava prevádzkovateľ alebo sprostredkovateľ so sídlom, miestom podnikania, organizačnou zložkou, prevádzkarňou alebo trvalým pobytom na území Slovenskej republiky na účely prenosu prenosov osobných údajov prevádzkovateľovi alebo sprostredkovateľovi v tretej krajine,
30. kódexom správania súbor pravidiel ochrany osobných údajov dotknutých osôb, ktorý sa prevádzkovateľ alebo sprostredkovateľ zaviazal dodržiavať,
31. medzinárodnou organizáciou organizácia a jej podriadené subjekty, ktoré sa riadia medzinárodným právom verejným, alebo akýkoľvek iný subjekt, ktorý bol zriadený dohodou medzi dvoma alebo viacerými krajinami alebo na základe takejto dohody,
32. členským štátom štát, ktorý je členským štátom Európskej únie alebo zmluvnou stranou Dohody o Európskom hospodárskom priestore,
33. treťou krajinou krajina, ktorá nie je členským štátom ani zmluvnou stranou Dohody o Európskom hospodárskom priestore,
34. zamestnancom úradu zamestnanec v pracovnom pomere alebo v obdobnom pracovnom vzťahu podľa osobitného predpisu[[7]](#footnote-7)) a štátny zamestnanec, ktorý vykonáva štátnu službu v štátnozamestnaneckom pomere podľa osobitného predpisu.[[8]](#footnote-8))

## TRETIA ČASŤ

## všeobecné pravidlá ochrany fyzických osôb

## pri spracúvaní osobných údajov

### PRVÁ HLAVA

### Zásady spracúvania osobných údajov

#### Zásada zákonnosti a transparentnosti

Osobné údaje možno spracúvať len spôsobom ustanoveným týmto zákonom a v jeho medziach tak, aby nedošlo k porušeniu základných práv a slobôd dotknutých fyzických osôb. Osobné údaje môžu byť spracúvané len transparentne vo vzťahu k dotknutej osobe.

#### Zásada obmedzenia účelu

Osobné údaje sa môžu získavať len na konkrétne určený, výslovne uvedený a oprávnený účel a nesmú sa ďalej spracúvať spôsobom, ktorý nie je zlučiteľný s týmito účelmi; ďalšie spracúvanie osobných údajov na účely archivácie, na vedecké účely, na účely historického výskumu alebo na štatistické účely, ak je v súlade s osobitným predpisom[[9]](#footnote-9)) a ak sú dodržané primerané záruky ochrany práv a slobôd dotknutých osôb podľa § 79 ods. 8, nepovažuje za nezlučiteľné s pôvodnými účelmi.

#### Zásada minimalizácie osobných údajov

Spracúvané osobné údaje musia byť primerané, relevantné a obmedzené na nevyhnutný rozsah daný účelom, na ktorý sa spracúvajú.

#### Zásada správnosti

Spracúvané osobné údaje musia byť správne a podľa potreby aktualizované; musia sa prijať primerané a účinné opatrenia na zabezpečenie toho, že sa osobné údaje, ktoré sú nesprávne z hľadiska účelov, na ktoré sa spracúvajú, bez zbytočného odkladu vymažú alebo opravia.

#### Zásada minimalizácie uchovávania

Osobné údaje musia byť uchovávané vo forme, ktorá umožňuje identifikáciu dotknutých osôb najviac dovtedy, kým je to potrebné na účely, na ktoré sa osobné údaje spracúvajú; osobné údaje sa môžu uchovávať dlhšie, ak sa budú spracúvať výlučne na účely archivácie, na vedecké účely, na účely historického výskumu alebo na štatistické účely na základe osobitného predpisu9) a ak sú dodržané primerané záruky ochrany práv a slobôd dotknutých osôb podľa § 79 ods. 8.

#### Zásada integrity a dôvernosti

Osobné údaje musia byť spracúvané spôsobom, ktorý prostredníctvom primeraných technických a organizačných opatrení zaručuje primeranú bezpečnosť osobných údajov vrátane ochrany pred neoprávneným alebo nezákonným spracúvaním osobných údajov a náhodnou stratou, výmazom alebo poškodením osobných údajov.

#### Zásada zodpovednosti

Prevádzkovateľ je zodpovedný za dodržiavanie základných zásad spracúvania osobných údajov, za súlad spracúvania osobných údajov so zásadami spracúvania osobných údajov a musí vedieť tento súlad so zásadami spracúvania osobných údajov preukázať.

#### Zákonnosť spracúvania

1. Spracúvanie osobných údajov je zákonné len vtedy a iba v tom rozsahu, ak sa vykonáva aspoň na základe jedného z týchto právnych základov
   1. dotknutá osoba vyjadrila súhlas so spracúvaním svojich osobných údajov na jeden alebo viaceré konkrétne účely,
   2. spracúvanie osobných údajov je nevyhnutné na plnenie zmluvy, ktorej zmluvnou stranou je dotknutá osoba, alebo aby sa vykonali opatrenia pred uzatvorením zmluvy na základe žiadosti dotknutej osoby,
   3. spracúvanie osobných údajov je nevyhnutné podľa osobitného predpisu alebo medzinárodnej zmluvy, ktorou je Slovenská republika viazaná,
   4. spracúvanie osobných údajov je nevyhnutné na ochranu životne dôležitých záujmov dotknutej osoby alebo inej fyzickej osoby,
   5. spracúvanie osobných údajov je nevyhnutné na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi, alebo
   6. spracúvanie osobných údajov je nevyhnutné na účely oprávnených záujmov prevádzkovateľa alebo tretej strany okrem prípadov, keď nad týmito záujmami prevažujú záujmy alebo základné práva a slobody dotknutej osoby vyžadujúce si ochranu osobných údajov, najmä ak je dotknutou osobu dieťa; tento právny základ sa nevzťahuje na spracúvanie osobných údajov orgánmi verejnej moci pri plnení ich úloh.
2. Právny základ pre spracúvanie osobných údajov podľa odseku 1 písm. c) a e) musí byť ustanovený v tomto zákone, osobitnom predpise alebo v medzinárodnej zmluve, ktorou je Slovenská republika viazaná; osobitný zákon musí ustanovovať účel spracúvania osobných údajov, okruh dotknutých osôb a zoznam alebo rozsah spracúvaných osobných údajov. Spracúvané osobné údaje na základe osobitného zákona možno z informačného systému poskytnúť, preniesť alebo zverejniť len vtedy, ak osobitný zákon ustanovuje účel poskytovania alebo zverejňovania, zoznam alebo rozsah spracúvaných osobných údajov, ktoré možno poskytnúť alebo zverejniť, prípadne tretie strany, ktorým sa osobné údaje poskytnú.
3. Ak spracúvanie osobných údajov na iné účely ako na účely, na ktoré boli osobné údaje získané, nie je založené na súhlase dotknutej osoby alebo na osobitnom predpise, prevádzkovateľ na zistenie toho, či je spracúvanie osobných údajov na iný účel zlučiteľné s účelom, na ktorý boli osobné údaje pôvodne získané okrem iného musí zohľadniť
   1. akékoľvek prepojenie medzi účelmi, na ktoré sa osobné údaje pôvodne získali, a účelmi zamýšľaného ďalšieho spracúvania osobných údajov,
   2. okolnosti, za akých sa osobné údaje získali, najmä okolnosti týkajúce sa vzťahu medzi dotknutými osobami a prevádzkovateľom,
   3. povahu osobných údajov, najmä či sa spracúvajú osobitné kategórie osobných údajov podľa § 16 alebo osobné údaje týkajúce sa uznania viny za trestné činy a priestupky podľa § 17,
   4. možné následky zamýšľaného ďalšieho spracúvania osobných údajov pre dotknuté osoby a
   5. existenciu primeraných záruk, ktoré môžu zahŕňať šifrovanie alebo pseudonymizáciu.

#### Podmienky poskytnutia súhlasu

1. Ak je spracúvanie osobných údajov založené na súhlase dotknutej osoby, prevádzkovateľ je povinný kedykoľvek vedieť preukázať, že dotknutá osoba poskytla súhlas so spracúvaním svojich osobných údajov.
2. Ak dotknutá osoba poskytuje súhlas v rámci písomného vyhlásenia, ktoré sa týka aj iných skutočností, žiadosť o vyjadrenie súhlasu musí byť predložená tak, aby bola jasne odlíšiteľná od týchto iných skutočností, v zrozumiteľnej a ľahko dostupnej forme a formulovaná jasne a jednoducho. Akákoľvek časť takéhoto vyhlásenia, ktorá je v rozpore s týmto zákonom, nie je záväzná.
3. Dotknutá osoba má právo kedykoľvek odvolať svoj súhlas. Odvolanie súhlasu nemá vplyv na zákonnosť spracúvania osobných údajov založenom na súhlase pred jeho odvolaním; pred poskytnutím súhlasu musí byť dotknutá osoba o tejto skutočnosti informovaná. Odvolanie súhlasu musí byť rovnako jednoduché ako jeho poskytnutie.
4. Pri posudzovaní, či bol súhlas poskytnutý slobodne, sa v čo najväčšej miere okrem iného zohľadní skutočnosť, či sa plnenie zmluvy vrátane poskytnutia služby podmieňuje súhlasom so spracúvaním osobných údajov, ktorý nie je na plnenie tejto zmluvy nevyhnutný.

#### Podmienky poskytnutia súhlasu v súvislosti so službami informačnej spoločnosti

1. Prevádzkovateľ v súvislosti s ponukou služieb informačnej spoločnosti[[10]](#footnote-10)) spracúva osobné údaje na základe súhlasu dotknutej osoby zákonne, len ak dotknutá osoba má aspoň 16 rokov. Ak má dotknutá osoba menej ako 16 rokov, takéto spracúvanie osobných údajov je zákonné iba za podmienky a v rozsahu, v akom takýto súhlas poskytol alebo schválil jej zákonný zástupca.[[11]](#footnote-11))
2. Prevádzkovateľ je povinný vynaložiť primerané úsilie, aby si overil, že zákonný zástupca dotknutej osoby poskytol súhlas so spracúvaním osobných údajov tejto dotknutej osoby mladšej ako 16 rokov podľa odseku 1 alebo ho schválil, pričom zohľadní dostupnú technológiu.

#### Spracúvanie osobitných kategórií osobných údajov

1. Zakazuje sa spracúvanie osobitných kategórií osobných údajov. Osobitnými kategóriami osobných údajov sú údaje, ktoré odhaľujú rasový alebo etnický pôvod, politické názory, náboženské alebo filozofické presvedčenie alebo členstvo v odborových organizáciách, genetické údaje, biometrické údaje, údaje týkajúce sa zdravia a údaje týkajúce sa sexuálneho života alebo sexuálnej orientácie fyzickej osoby.
2. Zákaz spracúvania osobitných kategórií osobných údajov neplatí, ak
3. dotknutá osoba vyjadrila výslovný súhlas so spracúvaním týchto osobných údajov na jeden alebo viacero určených účelov; súhlas je neplatný, ak jeho poskytnutie vylučuje osobitný predpis,
4. spracúvanie je nevyhnutné na účely plnenia povinností a výkonu osobitných práv prevádzkovateľa alebo dotknutej osoby v oblasti pracovného práva, práva sociálneho zabezpečenia, sociálnej ochrany alebo verejného zdravotného poistenia podľa osobitného predpisu,[[12]](#footnote-12)) medzinárodnej zmluvy, ktorou je Slovenská republika viazaná alebo podľa kolektívnej zmluvy, ak poskytujú primerané záruky ochrany základných práv a záujmov dotknutej osoby,
5. spracúvanie je nevyhnutné na ochranu životne dôležitých záujmov dotknutej osoby alebo inej fyzickej osoby, ak dotknutá osoba nie je fyzicky alebo právne spôsobilá vyjadriť svoj súhlas,
6. spracúvanie vykonáva v rámci svojej zákonnej činnosti s primeranými zárukami nadácia, odborová organizácia, občianske združenie, politická strana alebo politické hnutie, štátom uznaná cirkev alebo náboženská spoločnosť alebo iná právnická osoba s neziskovou činnosťou a s politickým, náboženským alebo odborárskym zameraním za podmienky, že toto spracúvanie sa týka výlučne členov alebo bývalých členov organizácie alebo fyzických osôb, ktoré sú s nimi vzhľadom na ich ciele v pravidelnom kontakte, a že bez súhlasu dotknutej osoby sa osobné údaje neposkytnú mimo tejto organizácie,
7. spracúvanie sa týka osobných údajov, ktoré dotknutá osoba preukázateľne zverejnila,
8. spracúvanie je nevyhnutné na preukazovanie, uplatňovanie alebo obhajovanie právnych nárokov, alebo pri výkone súdnej právomoci,
9. spracúvanie je nevyhnutné z dôvodu významného verejného záujmu na základe tohto zákona, osobitného predpisu alebo medzinárodnej zmluvy, ktorou je Slovenská republika viazaná, ktoré sú primerané vzhľadom na sledovaný cieľ, rešpektujú podstatu práva na ochranu osobných údajov a ustanovujú vhodné a konkrétne opatrenia na zabezpečenie základných práv a záujmov dotknutej osoby,
10. spracúvanie je nevyhnutné na účely preventívneho pracovného lekárstva, poskytovania zdravotnej starostlivosti a služieb súvisiacich s poskytovaním zdravotnej starostlivosti alebo na účely vykonávania verejného zdravotného poistenia, ak tieto údaje spracúva poskytovateľ zdravotnej starostlivosti, zdravotná poisťovňa, osoba vykonávajúca služby súvisiace s poskytovaním zdravotnej starostlivosti alebo osoba vykonávajúca dohľad nad zdravotnou starostlivosťou a v jej mene odborne spôsobilá oprávnená osoba, ktorá je viazaná povinnosťou mlčanlivosti o skutočnostiach tvoriacich profesijné tajomstvo a povinnosťou dodržiavať zásady profesijnej etiky,
11. spracúvanie je nevyhnutné na účely sociálneho poistenia, sociálneho zabezpečenia policajtov a vojakov, poskytovania štátnych sociálnych dávok, podpory sociálneho začlenenia fyzickej osoby s ťažkým zdravotným postihnutím do spoločnosti,[[13]](#footnote-13)) poskytovania sociálnych služieb, vykonávania opatrení sociálnoprávnej ochrany detí a sociálnej kurately alebo na účely poskytovania pomoci v hmotnej núdzi, alebo je spracúvanie nevyhnutné na účely plnenia povinností alebo uplatnenia zákonných práv prevádzkovateľa zodpovedného za spracúvanie v oblasti pracovného práva a v službách zamestnanosti, ak to prevádzkovateľovi vyplýva z osobitného predpisu[[14]](#footnote-14)) alebo medzinárodnej zmluvy, ktorou je Slovenská republika viazaná,
12. spracúvanie je nevyhnutné z dôvodu verejného záujmu v oblasti verejného zdravia ako je ochrana proti závažným cezhraničným ohrozeniam zdravia alebo zabezpečenie vysokej úrovne kvality a bezpečnosti zdravotnej starostlivosti, liekov, dietetických potravín alebo zdravotníckych pomôcok, na základe tohto zákona, osobitného predpisu alebo medzinárodnej zmluvy, ktorou je Slovenská republika viazaná, ktorými sa ustanovujú vhodné a konkrétne opatrenia na ochranu práv a slobôd dotknutej osoby, najmä profesijné tajomstvo,
13. spracúvanie je nevyhnutné na účely archivácie, na vedecké účely, na účely historického výskumu alebo na štatistické účely podľa § 79 ods. 8 na základe zákona, osobitného predpisu alebo medzinárodnej zmluvy, ktorou je Slovenská republika viazaná, ktoré sú primerané vzhľadom na sledovaný cieľ, rešpektujú podstatu práva na ochranu osobných údajov a ustanovené vhodné a konkrétne opatrenia na zabezpečenie základných práv a záujmov dotknutej osoby.

#### Spracúvanie osobných údajov týkajúcich sa uznania viny za trestné činy a priestupky

Prevádzkovateľom na účely spracúvania osobných údajov v registri trestov podľa osobitného predpisu[[15]](#footnote-15)) môže byť len štátny orgán ustanovený osobitným predpisom.[[16]](#footnote-16)) Spracúvať osobné údaje týkajúce sa uznania viny za trestné činy a priestupky alebo súvisiacich bezpečnostných opatrení možno len na základe osobitného predpisu alebo medzinárodnej zmluvy, ktorou je Slovenská republika viazaná, ktoré poskytujú primerané záruky ochrany práv a slobôd dotknutých osôb.

#### Spracúvanie osobných údajov bez potreby identifikácie

1. Ak si účely, na ktoré prevádzkovateľ spracúva osobné údaje, vyžadujú alebo vyžadovali od prevádzkovateľa, aby identifikoval dotknutú osobu, prevádzkovateľ nie je povinný uchovávať, získať alebo spracúvať dodatočné informácie na zistenie totožnosti dotknutej osoby výlučne na to, aby dosiahol súlad s týmto zákonom.
2. Ak v prípadoch uvedených v odseku 1 prevádzkovateľ vie preukázať, že dotknutú osobu nie je schopný identifikovať, je povinný ju o tom primeraným spôsobom informovať, ak je to možné. V takýchto prípadoch sa § 21 až 26 neuplatňujú okrem toho, ak dotknutá osoba na účely vykonania svojich práv podľa uvedených ustanovení poskytne dodatočné informácie umožňujúce jej identifikáciu.

### DRUHÁ HLAVA

### Práva dotknutej osoby

### PRVÝ DIEL

### Informácie a prístup k osobným údajom

#### Poskytované informácie, ak osobné údaje sú získané od dotknutej osoby

1. Ak sa od dotknutej osoby získavajú osobné údaje, ktoré sa jej týkajú, je prevádzkovateľ povinný poskytnúť dotknutej osobe pri ich získavaní
   * 1. identifikačné údaje a kontaktné údaje prevádzkovateľa, prípadne aj zástupcu prevádzkovateľa,
     2. kontaktné údaje zodpovednej osoby, ak je určená,
     3. účely spracúvania osobných údajov, na ktoré sú osobné údaje určené, ako aj právny základ spracúvania osobných údajov,
     4. oprávnené záujmy prevádzkovateľa alebo tretej strany, ak sa osobné údaje spracúvajú podľa § 13 ods. 1 písm. f),
     5. identifikáciu príjemcu alebo kategóriu príjemcu, ak existuje,
     6. informáciu o tom, že prevádzkovateľ zamýšľa preniesť osobné údaje do tretej krajiny alebo medzinárodnej organizácii, identifikáciu tretej krajiny alebo medzinárodnej organizácie, informáciu o existencii alebo neexistencii rozhodnutia Európskej komisie (ďalej len „Komisia“) o primeranosti alebo odkaz na primerané alebo vhodné záruky a prostriedky na získanie ich kópie alebo kde boli sprístupnené, ak prevádzkovateľ zamýšľa prenos podľa § 48 ods. 2, 5 a 6 alebo § 50 ods. 1 a 2.
2. Okrem informácií podľa v odseku 1 je prevádzkovateľ povinný pri získavaní osobných údajov poskytnúť dotknutej osobe informácie o
3. dobe uchovávania osobných údajov alebo, ak to nie je možné, kritériách na jej určenie,
4. práve požadovať od prevádzkovateľa prístup k osobným údajom týkajúcich sa dotknutej osoby, o práve na opravu, vymazanie alebo obmedzenie spracúvania osobných údajov, o práve namietať proti spracúvaniu osobných údajov, ako aj o práve na prenosnosť osobných údajov,
5. práve dotknutej osoby kedykoľvek svoj súhlas odvolať bez toho, aby to malo vplyv na zákonnosť spracúvania osobných údajov založeného na súhlase udelenom pred jeho odvolaním, ak sa osobné údaje spracúvajú podľa § 13 ods. 1 písm. a) alebo podľa § 16 ods. 2 písm. a),
6. práve podať návrh na začatie konania podľa § 101,
7. tom, či je poskytovanie osobných údajov zákonnou alebo zmluvnou požiadavkou alebo požiadavkou, ktorá je potrebná na uzavretie zmluvy, či je dotknutá osoba povinná poskytnúť osobné údaje, ako aj o možných následkoch neposkytnutia takýchto osobných údajov,
8. existencii automatizovaného rozhodovania vrátane profilovania podľa § 28 ods. 1 a 4 a aspoň v týchto prípadoch informácie o použitom postupe, ako aj o význame a predpokladaných dôsledkoch takéhoto spracúvania osobných údajov pre dotknutú osobu.
9. Prevádzkovateľ je povinný poskytnúť dotknutej osobe pred ďalším spracúvaním osobných údajov informácie o inom účele a ďalšie relevantné informácie podľa odseku 2, ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané.
10. Odseky 1 až 3 sa neuplatňujú v rozsahu, v akom dotknutá osoba už má dané informácie.

#### Poskytované informácie, ak osobné údaje nie sú získané od dotknutej osoby

1. Ak osobné údaje neboli získané od dotknutej osoby, prevádzkovateľ je povinný dotknutej osobe poskytnúť
2. identifikačné údaje a kontaktné údaje prevádzkovateľa, prípadne aj zástupcu prevádzkovateľa,
3. kontaktné údaje zodpovednej osoby, ak je určená,
4. účely spracúvania osobných údajov, na ktoré sú osobné údaje určené, ako aj právny základ spracúvania osobných údajov,
5. kategórie dotknutých osobných údajov,
6. identifikáciu príjemcu alebo kategóriu príjemcu, ak existuje,
7. informáciu o tom, že prevádzkovateľ zamýšľa preniesť osobné údaje do tretej krajiny alebo medzinárodnej organizácii, identifikáciu tretej krajiny alebo medzinárodnej organizácie, informáciu o existencii alebo neexistencii rozhodnutia Komisie o primeranosti alebo odkaz na primerané alebo vhodné záruky a prostriedky na získanie ich kópie alebo kde boli sprístupnené, ak prevádzkovateľ zamýšľa prenos podľa § 48 ods. 2, 5 a 6 alebo § 50 ods. 1 a 2.
8. Okrem informácií podľa odseku 1 je prevádzkovateľ povinný poskytnúť dotknutej osobe informácie o
9. dobe uchovávania osobných údajov, alebo ak to nie je možné, kritériách na jej určenie,
10. oprávnených záujmoch prevádzkovateľa alebo tretej strany, ak sa spracúvajú osobné údaje podľa § 13 ods. 1 písm. f),
11. práve požadovať od prevádzkovateľa prístup k osobným údajom týkajúcich sa dotknutej osoby o práve na opravu, vymazanie alebo obmedzenie spracúvania osobných údajov, o práve namietať proti spracúvaniu osobných údajov, ako aj o práve na prenosnosť osobných údajov,
12. práve dotknutej osoby kedykoľvek svoj súhlas odvolať bez toho, aby to malo vplyv na zákonnosť spracúvania osobných údajov založeného na súhlase udelenom pred jeho odvolaním, ak sa osobné údaje spracúvajú podľa § 13 ods. 1 písm. a) alebo podľa § 16 ods. 2 písm. a),
13. práve dotknutej osoby podať návrh na začatie konania podľa § 101,
14. zdroji, z ktorého pochádzajú osobné údaje, prípadne informácie o tom, či pochádzajú z verejne prístupných zdrojov,
15. existencii automatizovaného rozhodovania vrátane profilovania podľa § 28 ods. 1 a 4 a aspoň v týchto prípadoch informácie o použitom postupe, ako aj o význame a predpokladaných dôsledkoch takéhoto spracúvania osobných údajov pre dotknutú osobu.
16. Prevádzkovateľ je povinný poskytnúť informácie podľa odsekov 1 a 2
17. v primeranej lehote po získaní osobných údajov, najneskôr však do jedného mesiaca, pričom zohľadní konkrétne okolnosti, za ktorých sa osobné údaje spracúvajú,
18. najneskôr v čase prvej komunikácie s touto dotknutou osobou, ak sa osobné údaje majú použiť na komunikáciu s dotknutou osobou, alebo
19. najneskôr vtedy, keď sa osobné údaje prvýkrát poskytnú, ak sa predpokladá poskytnutie osobných údajov ďalšiemu príjemcovi.
20. Prevádzkovateľ je povinný poskytnúť dotknutej osobe pred ďalším spracúvaním osobných údajov informácie o inom účele a ďalšie relevantné informácie podľa odseku 2, ak má prevádzkovateľ v úmysle ďalej spracúvať osobné údaje na iný účel ako ten, na ktorý boli získané.
21. Odseky 1 až 4 sa neuplatňujú
22. v rozsahu, v akom dotknutá osoba už dané informácie má,
23. v rozsahu, v akom sa poskytovanie týchto informácií ukáže ako nemožné alebo by si vyžadovalo neprimerané úsilie, najmä ak sa spracúvajú osobné údaje na účely archivácie, na vedecké účely, na účely historického výskumu alebo na štatistické účely, na ktoré sa vzťahujú podmienky a záruky podľa § 79 ods. 8, alebo ak je pravdepodobné, že povinnosť uvedená v odseku 1 znemožní alebo závažným spôsobom sťaží dosiahnutie cieľov takého spracúvania osobných údajov; prevádzkovateľ je v takom prípade povinný prijať vhodné opatrenia na ochranu práv a slobôd a oprávnených záujmov dotknutej osoby vrátane sprístupnenia daných informácií verejnosti,
24. v rozsahu, v akom sa získanie alebo poskytnutie výslovne ustanovuje v osobitnom predpise, ktorý sa na prevádzkovateľa vzťahuje a v ktorom sú ustanovené primerané opatrenia na ochranu práv a slobôd a oprávnených záujmov dotknutej osoby, alebo
25. ak osobné údaje musia zostať dôverné na základe povinnosti zachovávať mlčanlivosť podľa osobitného predpisu.

#### Právo na prístup

1. Dotknutá osoba má právo získať od prevádzkovateľa potvrdenie o tom, či sa spracúvajú osobné údaje, ktoré sa jej týkajú, a ak tomu tak je, má právo získať prístup k týmto osobným údajom a informácie o
2. účele spracúvania osobných údajov,
3. kategórii dotknutých osobných údajov,
4. identifikácii príjemcu alebo o kategórii príjemcu, ktorému boli alebo budú osobné údaje poskytnuté, najmä o príjemcovi v tretích krajinách alebo o medzinárodnej organizácii, ak je to možné,
5. predpokladanej dobe uchovávania osobných údajov alebo o kritériách na jej určenie, ak je to možné,
6. práve požadovať od prevádzkovateľa opravu osobných údajov týkajúcich sa dotknutej osoby, ich vymazanie alebo obmedzenie spracúvania, alebo o práve namietať proti takémuto spracúvaniu osobných údajov,
7. práve podať návrh na začatie konania podľa § 101,
8. zdroji osobných údajov, ak sú dostupné, ak sa osobné údaje nezískali od dotknutej osoby,
9. existencii automatizovaného rozhodovania vrátane profilovania podľa § 28 ods. 1 a 4 a v týchto prípadoch informácie najmä o použitom postupe, ako aj o význame a predpokladaných dôsledkoch takéhoto spracúvania osobných údajov pre dotknutú osobu.
10. Dotknutá osoba má právo byť informovaná o primeraných zárukách týkajúcich sa prenosu podľa § 48 ods. 2 až 4, ak sa osobné údaje prenášajú do tretej krajiny alebo medzinárodnej organizácii.
11. Prevádzkovateľ je povinný poskytnúť dotknutej osobe osobné údaje, ktoré spracúva. Za ďalšie osobné údaje, o ktoré dotknutá osoba požiada, môže prevádzkovateľ účtovať primeraný poplatok zodpovedajúci administratívnym nákladom. Osobné údaje je povinný poskytnúť v bežne používanej elektronickej podobe, ak dotknutá osoba podala žiadosť elektronickými prostriedkami a ak nepožiadala o iný spôsob.
12. Právo získať osobné údaje podľa odseku 3 nesmie mať nepriaznivé dôsledky na práva a slobody iných fyzických osôb.

### Druhý diel

### Oprava a vymazanie

#### Právo na opravu

Dotknutá osoba má právo na to, aby prevádzkovateľ bez zbytočného odkladu opravil nesprávne osobné údaje, ktoré sa jej týkajú. So zreteľom na účely spracúvania osobných údajov má dotknutá osoba právo na doplnenie neúplných osobných údajov, a to aj prostredníctvom poskytnutia doplnkového vyhlásenia.

#### Právo na vymazanie (právo „na zabudnutie“)

1. Dotknutá osoba má právo na to, aby prevádzkovateľ bez zbytočného odkladu vymazal osobné údaje, ktoré sa jej týkajú a prevádzkovateľ je povinný bez zbytočného odkladu vymazal osobné údaje, ak
2. osobné údaje už nie sú potrebné na účely, na ktoré sa získavali alebo inak spracúvali,
3. dotknutá osoba odvolá súhlas podľa § 13 ods. 1 písm. a) alebo § 16 ods. 2 písm. a), na základe ktorého sa spracúvanie osobných údajov vykonáva a neexistuje iný právny základ pre spracúvanie osobných údajov,
4. dotknutá osoba namieta voči spracúvaniu osobných údajov podľa § 27 ods. 1 a neprevažujú žiadne oprávnené dôvody na spracúvanie osobných údajov alebo dotknutá osoba namieta voči spracúvaniu osobných údajov podľa § 27 ods. 2,
5. osobné údaje sa spracúvajú nezákonne,
6. osobné údaje musia byť vymazané, aby sa splnila povinnosť podľa tohto zákona, osobitného predpisu alebo medzinárodnej zmluvy, ktorou je Slovenská republika viazaná, alebo
7. osobné údaje sa získavali v súvislosti s ponukou služieb informačnej spoločnosti podľa § 15 ods. 1.
8. Ak prevádzkovateľ zverejnil osobné údaje a je povinný ich podľa odseku 1 vymazať, je povinný prijať primerané bezpečnostné opatrenia vrátane technických opatrení so zreteľom na dostupnú technológiu a náklady na ich vykonanie, aby informoval prevádzkovateľov, ktorí spracúvajú osobné údaje, že dotknutá osoba ich žiada, aby vymazali odkazy na tieto osobné údaje, ich kópie alebo odpisy.
9. Odseky 1 a 2 sa neuplatňujú, ak je spracúvanie osobných údajov potrebné
10. na uplatnenie práva na slobodu prejavu a na informácie,
11. na splnenie povinnosti podľa tohto zákona, osobitného predpisu alebo medzinárodnej zmluvy, ktorou je Slovenská republika viazaná, alebo na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi,
12. z dôvodov verejného záujmu v oblasti verejného zdravia v súlade s § 16 ods. 2 písm. h) až j),
13. na účely archivácie, vedecké na účely, na účely historického výskumu alebo na štatistické účely podľa § 79 ods. 8, ak je pravdepodobné, že právo podľa odseku 1 znemožní alebo závažným spôsobom sťaží dosiahnutie cieľov takého spracúvania, alebo
14. na preukazovanie, uplatňovanie alebo obhajovanie právnych nárokov.[[17]](#footnote-17))

#### Právo na obmedzenie spracúvania

1. Dotknutá osoba má právo na to, aby prevádzkovateľ obmedzil spracúvanie osobných údajov, ak
2. dotknutá osoba napadne správnosť osobných údajov, a to počas obdobia umožňujúceho prevádzkovateľovi overiť správnosť osobných údajov,
3. spracúvanie osobných údajov je protizákonné a dotknutá osoba namieta proti vymazaniu osobných údajov a žiada namiesto toho obmedzenie ich použitia,
4. prevádzkovateľ už nepotrebuje osobné údaje na účely spracúvania osobných údajov, ale potrebuje ich dotknutá osoba na preukázanie, uplatňovanie alebo obhajovanie právnych nárokov, alebo
5. dotknutá osoba namietala voči spracúvaniu osobných údajov podľa § 27 ods. 1, a to až do overenia, či oprávnené dôvody na strane prevádzkovateľa prevažujú nad oprávnenými dôvodmi dotknutej osoby.
6. Ak sa spracúvanie osobných údajov obmedzilo podľa odseku 1, okrem uchovávania môže osobné údaje prevádzkovateľ spracúvať len so súhlasom dotknutej osoby alebo na preukazovanie, uplatňovanie alebo obhajovanie právnych nárokov, na ochranu práv inej fyzickej osoby alebo právnickej osoby alebo z dôvodov dôležitého verejného záujmu.
7. Dotknutú osobu, ktorá dosiahla obmedzenie spracúvania osobných údajov podľa odseku 1, je prevádzkovateľ povinný informovať pred tým, ako bude obmedzenie spracúvania osobných údajov zrušené.

#### Oznamovacia povinnosť v súvislosti s opravou, vymazaním

#### alebo obmedzením spracúvania osobných údajov

1. Prevádzkovateľ je povinný oznámiť príjemcovi opravu, vymazanie alebo obmedzenie spracúvania osobných údajov uskutočnené podľa § 22, § 23 ods. 1 alebo § 24, ak sa to neukáže ako nemožné alebo si to nevyžaduje neprimerané úsilie.
2. Prevádzkovateľ o príjemcoch podľa odseku 1 informuje dotknutú osobu, ak to dotknutá osoba požaduje.

#### Právo na prenosnosť osobných údajov

1. Dotknutá osoba má právo získať osobné údaje, ktoré sa jej týkajú a ktoré poskytla prevádzkovateľovi, v štruktúrovanom, bežne používanom a strojovo čitateľnom formáte a má právo preniesť tieto osobné údaje ďalšiemu prevádzkovateľovi bez toho, aby jej prevádzkovateľ, ktorému sa tieto osobné údaje poskytli, bránil, ak
2. sa osobné údaje spracúvajú podľa § 13 ods. 1 písm. a), § 16 ods. 2 písm. a) alebo § 13 ods. 1 písm. b) a
3. spracúvanie osobných údajov sa vykonáva automatizovanými prostriedkami.
4. Dotknutá osoba má pri uplatňovaní svojho práva na prenosnosť osobných údajov podľa odseku 1 právo na prenos osobných údajov priamo od jedného prevádzkovateľa druhému prevádzkovateľovi, ak je to technicky možné.
5. Uplatňovaním práva uvedeného v odseku 1 nie je dotknuté právo podľa § 23; toto právo sa nevzťahuje na spracúvanie osobných údajov nevyhnutné na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi.
6. Právo podľa odseku 1 nesmie mať nepriaznivé dôsledky na práva a slobody iných osôb.

### Tretí diel

### Právo namietať a automatizované individuálne rozhodovanie

#### Právo namietať

1. Dotknutá osoba má právo namietať z dôvodov týkajúcich sa jej konkrétnej situácie proti spracúvaniu osobných údajov, ktoré sa jej týkajú a ktoré je vykonávané na základe § 13 ods. 1 písm. e) alebo písm. f) vrátane profilovania založeného na týchto ustanoveniach. Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené dôvody na spracúvanie osobných údajov, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov.
2. Dotknutá osoba má právo namietať proti spracúvaniu osobných údajov, ktoré sa jej týkajú, na účely priameho marketingu vrátane profilovania v rozsahu, v akom súvisí s  priamym marketingom. Ak dotknutá osoba namieta voči spracúvaniu osobných údajov na účely priameho marketingu, osobné údaje sa už na účely priameho marketingu nesmú spracúvať.
3. Prevádzkovateľ je povinný dotknutú osobu výslovne upozorniť na práva podľa odsekov 1 a 2 najneskôr pri prvej komunikácii s ňou, pričom toto právo prezentuje jasne a oddelene od akýchkoľvek iných informácií.
4. V súvislosti s používaním služieb informačnej spoločnosti môže dotknutá osoba svoje právo namietať uplatňovať automatizovanými prostriedkami s použitím technických špecifikácií.
5. Dotknutá osoba má právo namietať z dôvodov týkajúcich sa jej konkrétnej situácie proti spracúvaniu osobných údajov, ktoré sa jej týkajú, okrem prípadov, keď je spracúvanie osobných údajov nevyhnutné na plnenie úlohy z dôvodov verejného záujmu, ak sa osobné údaje spracúvajú na vedecké účely, na účely historického výskumu alebo na štatistické účely podľa § 79 ods. 8.

#### Automatizované individuálne rozhodovanie vrátane profilovania

1. Dotknutá osoba má právo na to, aby sa na ňu nevzťahovalo rozhodnutie, ktoré je založené výlučne na automatizovanom spracúvaní osobných údajov vrátane profilovania a ktoré má právne účinky, ktoré sa jej týkajú alebo ju obdobne významne ovplyvňujú.
2. Odsek 1 sa neuplatňuje, ak je rozhodnutie
3. nevyhnutné na uzavretie alebo plnenie zmluvy medzi dotknutou osobou a prevádzkovateľom,
4. vykonané na základe osobitného predpisu alebo medzinárodnej zmluvy, ktorou je Slovenská republika viazaná, a v ktorých sú zároveň ustanovené aj vhodné opatrenia zaručujúce ochranu práv a slobôd a oprávnených záujmov dotknutej osoby, alebo
5. založené na výslovnom súhlase dotknutej osoby.
6. V prípadoch podľa odseku 2 písm. a) a c) je prevádzkovateľ povinný vykonať vhodné opatrenia na ochranu práv a slobôd a oprávnených záujmov dotknutej osoby, a to najmä práva na zabezpečenie ľudského zásahu zo strany prevádzkovateľa, práva vyjadriť svoje stanovisko a práva napadnúť rozhodnutie.
7. Rozhodnutia podľa odseku 2 sa nesmú zakladať na osobitných kategóriách osobných údajov podľa § 16 ods. 1 okrem prípadov, ak sa uplatňuje § 16 ods. 2 písm. a) alebo písm. g) a súčasne sú zavedené vhodné opatrenia na zaručenie práv a slobôd a oprávnených záujmov dotknutej osoby.

### štvrtý diel

Povinnosti prevádzkovateľa

pri uplatňovaní práv dotknutej osoby

1. Prevádzkovateľ je povinný prijať vhodné opatrenia a poskytnúť dotknutej osobe informácie podľa § 19 a 20 a oznámenia podľa § 21 až 28 a § 41, ktoré sa týkajú spracúvania osobných údajov, a to v stručnej, transparentnej, zrozumiteľnej a ľahko dostupnej forme, formulované jasne a jednoducho, a to najmä pri informáciách určených osobitne dieťaťu. Informácie je povinný poskytnúť písomne alebo inými prostriedkami vrátane elektronických prostriedkov a spravidla v rovnakej forme, v akej bola podaná žiadosť. Ak o to požiada dotknutá osoba, informácie môže poskytnúť ústne za predpokladu, že dotknutá osoba preukázala svoju totožnosť iným spôsobom.
2. Prevádzkovateľ uľahčuje výkon práv dotknutej osoby podľa § 21 až 28. V prípadoch uvedených v § 18 ods. 2 nemôže prevádzkovateľ odmietnuť konať na základe žiadosti dotknutej osoby pri výkone jej práv podľa § 21 až 28, ak nepreukáže, že dotknutú osobu nie je schopný identifikovať.
3. Prevádzkovateľ je povinný poskytnúť dotknutej osobe informácie o opatreniach, ktoré sa prijali na základe jej žiadosti podľa § 21 až 28, do jedného mesiaca od doručenia žiadosti. Uvedenú lehotu môže prevádzkovateľ v odôvodnených prípadoch s ohľadom na komplexnosť a počet žiadostí predĺžiť o ďalšie dva mesiace, a to aj opakovane. Prevádzkovateľ je povinný informovať o každom takomto predĺžení dotknutú osobu do jedného mesiaca od doručenia žiadosti spolu s dôvodmi predĺženia lehoty. Ak dotknutá osoba podala žiadosť elektronickými prostriedkami, informácie podľa možnosti prevádzkovateľ poskytne elektronickými prostriedkami, ak dotknutá osoba nepožiadala o iný spôsob.
4. Ak prevádzkovateľ neprijme opatrenia na základe žiadosti dotknutej osoby, je povinný do jedného mesiaca od doručenia žiadosti, informovať dotknutú osobu o dôvodoch nekonania a o možnosti podať návrh podľa § 101 na úrade.
5. Informácie podľa § 19 a 20 a oznámenia a opatrenia prijaté podľa § 21 až 28 a § 41 sa poskytujú bezodplatne. Ak je žiadosť dotknutej osoby zjavne neopodstatnená alebo neprimeraná, najmä pre jej opakujúcu sa povahu, prevádzkovateľ môže
   1. požadovať primeraný poplatok zohľadňujúci administratívne náklady na poskytnutie informácií alebo na oznámenie alebo na uskutočnenie požadovaného opatrenia, alebo
   2. odmietnuť konať na základe žiadosti.
6. Zjavnú neopodstatnenosť alebo neprimeranosť žiadosti preukazuje prevádzkovateľ.
7. Bez toho, aby bol dotknutý § 18, prevádzkovateľ môže požiadať o poskytnutie dodatočných informácií potrebných na potvrdenie totožnosti dotknutej osoby, ak má oprávnené pochybnosti o totožnosti fyzickej osoby, ktorá podáva žiadosť podľa § 21 až 27.
8. Informácie, ktoré sa majú poskytnúť dotknutým osobám podľa § 19 a 20, možno podať v kombinácii so štandardizovanými ikonami s cieľom poskytnúť dobre viditeľný, jasný a zrozumiteľný prehľad zamýšľaného spracúvania osobných údajov. Štandardizované ikony musia byť strojovo čitateľné, ak sú použité v elektronickej podobe.
9. Informácie, ktoré majú byť obsiahnuté v štandardizovaných ikonách a postupy určovania štandardizovaných ikon, ustanoví všeobecne záväzný právny predpis.

### PIATY diel

### OBMEDZENIA

#### Obmedzenie práv dotknutej osoby

1. Prevádzkovateľ alebo sprostredkovateľ môže za podmienok ustanovených osobitným predpisom alebo medzinárodnou zmluvou, ktorou je Slovenská republika viazaná, obmedziť rozsah povinností a práv podľa § 6 až 12, ak sa týkajú práv a povinností podľa § 19 až 29, podľa § 19 až 29 a § 41,  ak je také obmedzenie ustanovené osobitným predpisom alebo medzinárodnou zmluvou, ktorou je Slovenská republika viazaná s cieľom zaistiť
2. bezpečnosť Slovenskej republiky,
3. obranu Slovenskej republiky,
4. verejný poriadok,
5. plnenie úloh na účely trestného konania,
6. iné dôležité ciele všeobecného verejného záujmu Európskej únie alebo Slovenskej republiky, najmä predmet dôležitého hospodárskeho alebo finančného záujmu Európskej únie alebo Slovenskej republiky vrátane peňažných, rozpočtových a daňových záležitostí, verejného zdravia a sociálneho zabezpečenia,
7. ochranu nezávislosti súdnictva a súdnych konaní,
8. predchádzanie porušení etiky v regulovaných povolaniach a regulovaných odborných činnostiach,
9. monitorovaciu, kontrolnú alebo regulačnú funkciu spojenú s výkonom verejnej moci v prípadoch uvedených v písmenách a) až e) a g),
10. ochranu dotknutej osoby alebo práv a slobôd iných,
11. vymáhanie právnych nárokov,
12. hospodársku mobilizáciu.
13. Prevádzkovateľ alebo sprostredkovateľ môže postupovať podľa odseku 1 len vtedy, ak osobitný predpis alebo medzinárodná zmluva, ktorou je Slovenská republika viazaná, ustanovuje aspoň
    1. účely spracúvania osobných údajov alebo kategórie spracúvania osobných údajov,
    2. kategórie osobných údajov,
    3. rozsah zavedených obmedzení,
    4. záruky zabraňujúce zneužitiu osobných údajov alebo nezákonnému prístupu alebo prenosu,
    5. určenie prevádzkovateľa alebo kategórií prevádzkovateľov,
    6. lehotu uchovávania a uplatniteľné záruky s ohľadom na povahu, rozsah a účely spracúvania osobných údajov alebo kategórie spracúvania osobných údajov,
    7. riziká pre práva a slobody dotknutých osôb a
    8. práva dotknutých osôb na informovanie o obmedzení, ak tým nie je ohrozený účel obmedzenia.

### TRETIA HLAVA

### PRáva a povinnosti prevádzkovateľa

### a sprostredkovateľ

### prvý diel

### Všeobecné povinnosti

#### Zodpovednosť prevádzkovateľa

1. S ohľadom na povahu, rozsah, kontext a účely spracúvania osobných údajov a na riziká s rôznou pravdepodobnosťou a závažnosťou pre práva a slobody fyzických osôb je prevádzkovateľ povinný prijať vhodné technické a organizačné opatrenia na zabezpečenie a preukázanie toho, že spracúvanie osobných údajov sa vykonáva v súlade s týmto zákonom. Uvedené opatrenia je prevádzkovateľ povinný podľa potreby preskúmavať a aktualizovať.
2. Opatrenia podľa odseku 1 zahŕňajú zavedenie primeraných postupov ochrany osobných údajov zo strany prevádzkovateľa, ak je to vzhľadom na spracovateľské činnosti primerané.
3. Na preukázanie splnenia povinností podľa odseku 1 môže prevádzkovateľ použiť schválený kódex správania podľa § 86 alebo certifikát podľa § 87.
4. Prevádzkovateľ je povinný pravidelne preveriť trvanie účelu spracúvania osobných údajov a po jeho splnení bez zbytočného odkladu zabezpečiť výmaz osobných údajov; to neplatí, ak osobné údaje sú súčasťou registratúrneho záznamu.[[18]](#footnote-18))
5. Prevádzkovateľ zabezpečuje vyradenie registratúrneho záznamu, ktorý obsahuje osobné údaje, podľa osobitného predpisu.[[19]](#footnote-19))

#### Špecificky navrhnutá a štandardná ochrana osobných údajov

1. Prevádzkovateľ je povinný pred spracúvaním osobných údajov zaviesť a počas spracúvania osobných údajov mať zavedenú špecificky navrhnutú ochranu osobných údajov, ktorá spočíva v prijatí primeraných technických a organizačných opatrení, najmä vo forme pseudonymizácie, na účinné zavedenie primeraných záruk ochrany osobných údajov a dodržiavanie základných zásad podľa § 6 až 12.
2. Prevádzkovateľ je povinný pri špecificky navrhnutej ochrane osobných údajov podľa odseku 1 zohľadniť najnovšie poznatky ochrany osobných údajov, náklady na vykonanie opatrení podľa odseku 1, povahu, rozsah, kontext a účely spracúvania osobných údajov a riziká spracúvania osobných údajov s rôznou pravdepodobnosťou a závažnosťou, ktoré spracúvanie osobných údajov predstavuje pre práva a slobody dotknutých osôb.
3. Prevádzkovateľ je povinný zaviesť štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania osobných údajov len na konkrétny účel, minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov. Prevádzkovateľ je povinný zabezpečiť, aby osobné údaje neboli bez zásahu fyzickej osoby štandardne prístupné neobmedzenému počtu fyzických osôb.
4. Na preukázanie splnenia povinností podľa odsekov 1 až 3 môže prevádzkovateľ použiť schválený certifikát podľa § 87.

#### Spoloční prevádzkovatelia

1. Spoločnými prevádzkovateľmi sú dvaja alebo viacerí prevádzkovatelia, ktorí spoločne určia dohodou účely a prostriedky spracúvania osobných údajov. V dohode sú zároveň povinní transparentne určiť svoje príslušné zodpovednosti za plnenie povinností a úloh podľa tohto zákona, najmä ak ide o vykonávanie práv dotknutej osoby, a svoje povinnosti poskytovať informácie podľa § 19 a 20, ak nie sú tieto povinnosti prevádzkovateľa ustanovené osobitným predpisom alebo medzinárodnou zmluvou, ktorou je Slovenská republika viazaná. V dohode sa tiež určí kontaktné miesto pre dotknuté osoby.
2. Základné časti dohody podľa odseku 1 sa musia poskytnúť dotknutým osobám, a to najmä identifikáciu zmluvných strán, predmet zmluvy, dobu platnosti zmluvy, ustanovenia upravujúce výkon práv dotknutej osoby, povinnosti prevádzkovateľov poskytovať informácie podľa § 19 a 20 a kontaktné miesto pre dotknuté osoby.
3. Bez ohľadu na podmienky dohody podľa odseku 1 môže dotknutá osoba uplatniť svoje práva u každého prevádzkovateľa a voči každému prevádzkovateľovi.

#### Zástupca prevádzkovateľa alebo sprostredkovateľa

1. Prevádzkovateľ alebo sprostredkovateľ, ktorý nemá sídlo, organizačnú zložku, prevádzkareň alebo trvalý pobyt v členskom štáte, je povinný písomne poveriť svojho zástupcu na území Európskej únie, ak vykonáva spracúvanie osobných údajov dotknutých osôb, ktoré sa nachádzajú na území Slovenskej republiky, pričom spracovateľská činnosť súvisí
2. s ponukou tovaru alebo služieb týmto dotknutým osobám na území Slovenskej republiky bez ohľadu na to, či sa od dotknutej osoby vyžaduje platba alebo nie, alebo
3. so sledovaním ich správania na území Slovenskej republiky.
4. Povinnosť podľa odseku 1 sa nevzťahuje na
5. spracúvanie osobných údajov, ktoré je občasné, nezahŕňa vo veľkom rozsahu spracúvanie osobitných kategórií osobných údajov podľa § 16 ods. 1 alebo spracúvanie osobných údajov týkajúcich sa uznania viny za trestné činy a priestupky podľa § 17, a nie je pravdepodobné, že s ohľadom na povahu, kontext, rozsah a účely spracúvania povedie k riziku pre práva a slobody fyzických osôb, alebo
6. orgán verejnej moci alebo verejnoprávna inštitúcia.
7. Na zástupcu sa môže obracať úrad a dotknuté osoby popri prevádzkovateľovi alebo sprostredkovateľovi alebo namiesto nich, a to v otázkach týkajúcich sa spracúvania osobných údajov na účely zabezpečenia súladu s týmto zákonom.
8. Poverením zástupcu zo strany prevádzkovateľa alebo sprostredkovateľa nie je dotknuté právo dotknutej osoby na podanie návrhu na začatie konania podľa § 101 ani na inú právnu ochranu podľa osobitného predpisu,[[20]](#footnote-20)) ktoré možno uplatniť proti samotnému prevádzkovateľovi alebo sprostredkovateľovi.

#### Sprostredkovateľ

1. Ak sa má spracúvanie osobných údajov uskutočniť v mene prevádzkovateľa, prevádzkovateľ tým môže poveriť len sprostredkovateľa, ktorý poskytuje dostatočné záruky na prijatie primeraných technických a organizačných opatrení tak, aby spracúvanie osobných údajov spĺňalo požiadavky tohto zákona a aby sa zabezpečila ochrana práv dotknutej osoby. Na poverenie sprostredkovateľa spracúvaním osobných údajov podľa prvej vety sa súhlas dotknutej osoby nevyžaduje.
2. Sprostredkovateľ nesmie poveriť ďalšieho sprostredkovateľa bez predchádzajúceho osobitného alebo všeobecného písomného súhlasu prevádzkovateľa. Sprostredkovateľ je povinný informovať prevádzkovateľa o akýchkoľvek zamýšľaných zmenách v súvislosti s poverením alebo s poverením ďalších sprostredkovateľov, ak sa poverenie vykonalo na základe všeobecného písomného súhlasu.
3. Spracúvanie osobných údajov sprostredkovateľom sa riadi zmluvou alebo iným právnym úkonom, ktorý zaväzuje sprostredkovateľa voči prevádzkovateľovi a v ktorom je ustanovený predmet a doba spracúvania, povaha a účel spracúvania, zoznam alebo rozsah osobných údajov, kategórie dotknutých osôb a povinnosti a práva prevádzkovateľa. V zmluve alebo iným právnym úkon sa musí najmä ustanoviť, že sprostredkovateľ je povinný
4. spracúvať osobné údaje len na základe zdokumentovaných pokynov prevádzkovateľa, a to aj vtedy, ak ide o prenos osobných údajov do tretej krajiny alebo medzinárodnej organizácii okrem prenosu na základe osobitného predpisu alebo medzinárodnej zmluvy, ktorou je Slovenská republika viazaná; sprostredkovateľ je pri takom prenose povinný oznámiť prevádzkovateľovi túto požiadavku pred spracúvaním osobných údajov, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje zo závažných dôvodov verejného záujmu,
5. zabezpečiť, aby sa osoby oprávnené spracúvať osobné údaje zaviazali, že zachovajú mlčanlivosť o informáciách, o ktorých sa dozvedeli alebo aby boli viazané zákonnou povinnosťou mlčanlivosti,
6. vykonať požadované opatrenia podľa § 39,
7. dodržiavať podmienky zapojenia ďalšieho sprostredkovateľa podľa odsekov 2 a 5,
8. po zohľadnení povahy spracúvania osobných údajov v čo najväčšej miere poskytnúť súčinnosť prevádzkovateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby podľa tretej časti druhej hlavy,
9. poskytnúť súčinnosť prevádzkovateľovi pri zabezpečovaní plnenia povinností podľa § 39 až 43 s prihliadnutím na povahu spracúvania osobných údajov a informácie dostupné sprostredkovateľovi,
10. vymazať alebo vrátiť prevádzkovateľovi osobné údaje po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa a vymazať existujúce kópie, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov,
11. po ukončení poskytovania služieb týkajúcich sa spracúvania osobných údajov na základe rozhodnutia prevádzkovateľa osobné údaje vymazať alebo vrátiť prevádzkovateľovi a vymazať existujúce kópie, ak osobitný predpis alebo medzinárodná zmluva, ktorou je Slovenská republika viazaná, nepožaduje uchovávanie týchto osobných údajov,
12. poskytnúť prevádzkovateľovi informácie potrebné na preukázanie splnenia povinností a poskytnúť súčinnosť v rámci auditu ochrany osobných údajov a kontroly zo strany prevádzkovateľa alebo audítora, ktorého poveril prevádzkovateľ.
13. So zreteľom na odsek 3 písm. h) je sprostredkovateľ povinný bez zbytočného odkladu informovať prevádzkovateľa, ak má za to, že sa pokynom prevádzkovateľa porušuje tento zákon, osobitný predpis alebo medzinárodná zmluva, ktorou je Slovenská republika viazaná, ktoré sa týkajú ochrany osobných údajov.
14. Ak sprostredkovateľ zapojí do vykonávania osobitných spracovateľských činností v mene prevádzkovateľa ďalšieho sprostredkovateľa, tomuto ďalšiemu sprostredkovateľovi v zmluve alebo inom právnom úkone je povinný uložiť rovnaké povinnosti týkajúce sa ochrany osobných údajov ako sú ustanovené v zmluve alebo v inom právnom úkone medzi prevádzkovateľom a sprostredkovateľom podľa odseku 3, a to najmä poskytnutie dostatočných záruk na prijatie primeraných technických a organizačných opatrení tak, aby spracúvanie osobných údajov spĺňalo požiadavky tohto zákona. Zodpovednosť voči prevádzkovateľovi nesie pôvodný sprostredkovateľ, ak tento ďalší sprostredkovateľ nesplní svoje povinnosti týkajúce sa ochrany osobných údajov.
15. Sprostredkovateľ môže preukázať splnenie dostatočných záruk uvedených v odsekoch 1 a 5 schváleným kódexom správania podľa § 86 alebo certifikátom podľa § 87.
16. Zmluva alebo iný právny úkon uvedený v odsekoch 3 a 5 sa musí uzatvoriť v listinnej forme alebo elektronickej podobe.
17. Bez toho, aby boli dotknuté § 38 a § 105 až 107, ak sprostredkovateľ poruší tento zákon tým, že určí účely a prostriedky spracúvania osobných údajov, považuje sa v súvislosti s daným spracúvaním osobných údajov za prevádzkovateľa.

#### Spracúvanie pod dohľadom prevádzkovateľa alebo sprostredkovateľa

Sprostredkovateľ a každá osoba konajúca za prevádzkovateľa alebo sprostredkovateľa, ktorá má prístup k osobným údajom, môže spracúvať tieto osobné údaje len na základe pokynov prevádzkovateľa alebo podľa osobitného predpisu alebo medzinárodnej zmluvy, ktorou je Slovenská republika viazaná.

#### Záznamy o spracovateľských činnostiach

1. Prevádzkovateľ a zástupca prevádzkovateľa, ak je poverený prevádzkovateľom podľa § 34, je povinný viesť záznamy o spracovateľských činnostiach, za ktoré je zodpovedný. Tieto záznamy musia obsahovať
2. identifikačné údaje a kontaktné údaje prevádzkovateľa, prípadne aj spoločného prevádzkovateľa, zástupcu prevádzkovateľa a zodpovednej osoby,
3. účely spracúvania osobných údajov,
4. opis kategórií dotknutých osôb a kategórií osobných údajov,
5. kategórie príjemcov vrátane príjemcov v tretích krajinách alebo medzinárodných organizácií,
6. označenie tretej krajiny alebo medzinárodnej organizácie, ak prevádzkovateľ zamýšľa prenos osobných údajov do tretej krajiny alebo medzinárodnej organizácii a dokumentáciu o primeraných zárukách, ak prevádzkovateľ zamýšľa prenos podľa § 50 ods. 1 a 2,
7. podľa možností predpokladané lehoty na vymazanie rôznych kategórií osobných údajov,
8. podľa možností všeobecný opis technických a organizačných bezpečnostných opatrení podľa § 39 ods. 1.
9. Sprostredkovateľ a zástupca sprostredkovateľa, ak je poverený sprostredkovateľom podľa § 34, je povinný viesť záznamy o kategóriách spracovateľských činností, ktoré vykonal v mene prevádzkovateľa. Tieto záznamy musia obsahovať
10. identifikačné údaje a kontaktné údaje sprostredkovateľa alebo sprostredkovateľov a prevádzkovateľa, v mene ktorého sprostredkovateľ koná, prípadne aj zástupcu prevádzkovateľa alebo sprostredkovateľa a zodpovednej osoby,
11. kategórie spracúvania osobných údajov vykonávaného v mene každého prevádzkovateľa,
12. označenie tretej krajiny alebo medzinárodnej organizácie, ak prevádzkovateľ zamýšľa prenos osobných údajov do tretej krajiny alebo medzinárodnej organizácii a dokumentáciu o primeraných zárukách, ak prevádzkovateľ zamýšľa prenos podľa § 50 ods. 1 a 2,
13. podľa možností všeobecný opis technických a organizačných bezpečnostných opatrení § 39 ods. 1.
14. Záznamy podľa odsekov 1 a 2 sa musia viesť v listinnej alebo elektronickej podobe.
15. Prevádzkovateľ alebo sprostredkovateľ a prípadne zástupca prevádzkovateľa alebo sprostredkovateľa sú povinní na požiadanie sprístupniť záznamy o spracovateľských činnostiach úradu.
16. Povinnosti podľa odsekov 1 a 2 sa nevzťahujú na zamestnávateľa s menej ako 250 zamestnancami, ak nie je pravdepodobné, že spracúvanie osobných údajov, ktoré vykonáva, povedie k riziku ochrany práv a slobôd dotknutej osoby, ak je spracúvanie osobných údajov príležitostné alebo ak nezahŕňa osobitné kategórie osobných údajov podľa § 16 ods. 1 alebo osobné údaje týkajúce sa uznania viny za trestné činy a priestupky podľa § 17.
17. Vzor záznamu o spracovateľských činnostiach zverejní úrad na svojom webovom sídle.

#### Právo na náhradu škody a zodpovednosť

1. Každá osoba, ktorá utrpela majetkovú alebo nemajetkovú ujmu v dôsledku porušenia tohto zákona, má právo na náhradu utrpenej škody od prevádzkovateľa alebo sprostredkovateľa.
2. Každý prevádzkovateľ, ktorý sa zúčastnil na spracúvaní osobných údajov, je zodpovedný za škodu spôsobenú spracúvaním, ktoré bolo v rozpore s týmto zákonom. Sprostredkovateľ zodpovedá za škodu spôsobenú spracúvaním len vtedy, ak neboli splnené povinnosti, ktoré sa týmto zákonom ukladajú výslovne sprostredkovateľovi alebo ak konal nad rámec alebo v rozpore s pokynmi prevádzkovateľa, ktoré boli v súlade so zákonom.
3. Prevádzkovateľ alebo sprostredkovateľ sa môže zbaviť zodpovednosti podľa odseku 2, ak preukáže, že nenesie žiadnu zodpovednosť za udalosť, ktorá spôsobila škodu.
4. Ak sa na tom istom spracúvaní osobných údajov zúčastnil viac než jeden prevádzkovateľ alebo sprostredkovateľ alebo prevádzkovateľ aj sprostredkovateľ spoločne a sú podľa odsekov 2 a 3 zodpovední za škodu spôsobenú spracúvaním osobných údajov, všetci z nich zodpovedajú za vzniknutú škodu spoločne a nerozdielne.
5. Ak prevádzkovateľ alebo sprostredkovateľ v súlade s odsekom 4 uhradil náhradu spôsobenej škody v plnej výške, má právo žiadať od ostatných prevádzkovateľov alebo sprostredkovateľov zapojených do toho istého spracúvania osobných údajov tú časť náhrady škody, ktorá zodpovedá ich podielu zodpovednosti za škodu za podmienok ustanovených v odseku 2.
6. Právo na náhradu škody sa uplatňuje spôsobom podľa osobitného predpisu.[[21]](#footnote-21))

### druhý diel

### Bezpečnosť osobných údajov

#### Bezpečnosť spracúvania

1. Prevádzkovateľ a sprostredkovateľ sú povinní prijať so zreteľom na najnovšie poznatky, na náklady na vykonanie opatrení, na povahu, rozsah, kontext a účely spracúvania osobných údajov a na riziká s rôznou pravdepodobnosťou a závažnosťou pre práva a slobody fyzických osôb primerané technické a organizačné opatrenia na zaistenie úrovne bezpečnosti primeranej tomuto riziku, pričom uvedené opatrenia môžu zahŕňať najmä
2. pseudonymizáciu a šifrovanie osobných údajov,
3. zabezpečenie trvalej dôvernosti, integrity, dostupnosti a odolnosti systémov spracúvania osobných údajov,
4. proces obnovy dostupnosti osobných údajov a prístup k nim v prípade fyzického alebo technického incidentu,
5. proces pravidelného testovania, posudzovania a hodnotenia účinnosti technických a organizačných opatrení na zaistenie bezpečnosti spracúvania osobných údajov.
6. Pri posudzovaní primeranej úrovne bezpečnosti sa prihliada najmä na riziká, ktoré predstavuje spracúvanie osobných údajov, a to najmä náhodné alebo nezákonné zničenie, strata, zmena alebo neoprávnené poskytnutie prenášaných, uchovávaných alebo inak spracúvaných osobných údajov, alebo neoprávnený prístup k takýmto osobným údajom.
7. Na preukázanie súladu s požiadavkami uvedenými v odseku 1 možno použiť dodržiavanie schváleného kódexu správania podľa § 86 alebo certifikátu podľa § 87.
8. Prevádzkovateľ a sprostredkovateľ sú povinní zabezpečiť, aby každá fyzická osoba konajúca za prevádzkovateľa alebo sprostredkovateľa, ktorá má prístup k osobným údajom, spracúvala tieto údaje len na základe pokynov prevádzkovateľa alebo podľa osobitného predpisu alebo medzinárodnej zmluvy, ktorou je Slovenská republika viazaná.

#### Oznámenie porušenia ochrany osobných údajov úradu

1. Prevádzkovateľ je povinný oznámiť úradu porušenie ochrany osobných údajov do 72 hodín po tom, ako sa o ňom dozvedel; to neplatí, ak nie je pravdepodobné, že porušenie ochrany osobných údajov povedie k riziku pre práva a slobody fyzickej osoby.
2. Ak prevádzkovateľ nesplní oznamovaciu povinnosť podľa odseku 1, musí zmeškanie lehoty zdôvodniť.
3. Sprostredkovateľ je povinný oznámiť prevádzkovateľovi porušenie ochrany osobných údajov bez zbytočného odkladu po tom, ako sa o ňom dozvedel.
4. Oznámenie podľa odseku 1 musí obsahovať aspoň
5. opis povahy porušenia ochrany osobných údajov vrátane, ak je to možné, kategórií a približného počtu dotknutých osôb, ktorých sa porušenie týka, a kategórií a približného počtu dotknutých záznamov o osobných údajoch,
6. kontaktné údaje zodpovednej osoby alebo iného kontaktného miesta, kde možno získať viac informácií,
7. opis pravdepodobných následkov porušenia ochrany osobných údajov,
8. opis opatrení prijatých alebo navrhovaných prevádzkovateľom  na nápravu porušenia ochrany osobných údajov vrátane, ak je to potrebné, opatrení na zmiernenie jeho potenciálnych nepriaznivých dôsledkov.
9. V rozsahu, v akom nie je možné poskytnúť informácie podľa odseku 4 naraz, možno informácie poskytovať postupne bez ďalšieho zbytočného odkladu.
10. Prevádzkovateľ je povinný zdokumentovať každý prípad porušenia ochrany osobných údajov podľa odseku 1 vrátane skutočností spojených s porušením ochrany osobných údajov, jeho následky a prijaté opatrenia na nápravu. Uvedená dokumentácia musí umožniť úradu overiť súlad s týmto ustanovením.

#### Oznámenie porušenia ochrany osobných údajov dotknutej osobe

1. Prevádzkovateľ je povinný bez zbytočného odkladu oznámiť dotknutej osobe porušenie ochrany osobných údajov, ak takéto porušenie ochrany osobných údajov pravdepodobne povedie k vysokému riziku pre práva a slobody fyzickej osoby.
2. Oznámenie podľa odseku 1 musí obsahovať jasne a jednoducho formulovaný opis povahy porušenia ochrany osobných údajov a aspoň informácie a opatrenia podľa § 40 ods. 4 písm. b) až d).
3. Oznámenie podľa odseku 1 sa nevyžaduje, ak
4. prevádzkovateľ prijal primerané technické a organizačné ochranné opatrenia a uplatnil ich na osobné údaje, ktorých sa porušenie ochrany osobných údajov týka, a to najmä šifrovanie alebo iné opatrenia, na základe ktorých sú osobné údaje nečitateľné pre osoby, ktoré nie sú oprávnené mať k nim prístup,
5. prevádzkovateľ prijal následné opatrenia na zabezpečenie toho, že vysoké riziko porušenia práv a slobôd dotknutých osôb podľa odseku 1 už pravdepodobne nebude mať dôsledky,
6. by to vyžadovalo neprimerané úsilie; v takom prípade je prevádzkovateľ namiesto toho informovať verejnosť alebo prijať podobné opatrenie na zabezpečenie toho, že dotknuté osoby budú informované rovnako efektívnym spôsobom.
7. Ak prevádzkovateľ ešte porušenie ochrany osobných údajov neoznámil dotknutej osobe, úrad môže po zvážení pravdepodobnosti porušenia ochrany osobných údajov vedúceho k vysokému riziku požadovať, aby tak urobil alebo môže rozhodnúť, že je splnená niektorá z podmienok uvedených v odseku 3.

### tretí diel

### Posúdenie vplyvu na ochranu osobných údajov

### a predchádzajúca konzultácia

#### Posúdenie vplyvu na ochranu osobných údajov

1. Ak typ spracúvania osobných údajov, najmä s využitím nových technológií a s ohľadom na povahu, rozsah, kontext a účely spracúvania osobných údajov, povedie pravdepodobne k vysokému riziku pre práva a slobody fyzických osôb, prevádzkovateľ je povinný pred spracúvaním osobných údajov vykonať posúdenie vplyvu plánovaných spracovateľských operácií na ochranu osobných údajov. Pre súbor podobných spracovateľských operácií, ktoré predstavujú podobné vysoké riziko, môže byť dostatočné jedno posúdenie.
2. Prevádzkovateľ je povinný počas vykonávania posúdenia vplyvu na ochranu osobných údajov konzultovať jednotlivé postupy so zodpovednou osobou, ak bola určená.
3. Posúdenie vplyvu na ochranu osobných údajov sa vyžaduje najmä, ak ide o
4. systematické a rozsiahle hodnotenie osobných znakov alebo charakteristík týkajúcich sa dotknutých osôb, ktoré je založené na automatizovanom spracúvaní osobných údajov vrátane profilovania a z ktorého vychádzajú rozhodnutia s právnymi účinkami týkajúcimi sa dotknutej osoby alebo s podobne závažným vplyvom na ňu,
5. spracúvanie vo veľkom rozsahu osobitných kategórií osobných údajov podľa § 16 ods. 1 alebo osobných údajov týkajúcich sa uznania viny za trestné činy a priestupky podľa § 17, alebo
6. systematické monitorovanie verejne prístupných miest vo veľkom rozsahu.

1. Posúdenie vplyvu na ochranu osobných údajov obsahuje aspoň
2. systematický opis plánovaných spracovateľských operácií a účely spracúvania osobných údajov vrátane uvedenia prípadného oprávneného záujmu, ktorý sleduje prevádzkovateľ,
3. posúdenie nutnosti a primeranosti spracovateľských operácií vo vzťahu k účelu,
4. posúdenie rizika pre práva a slobody dotknutých osôb a
5. opatrenia na elimináciu rizík vrátane záruk, bezpečnostných opatrení a mechanizmov na zabezpečenie ochrany osobných údajov a na preukázanie súladu s týmto zákonom s prihliadnutím na práva a oprávnené záujmy dotknutých osôb a ďalších fyzických osôb, ktorých sa to týka.

1. Pri posudzovaní dosahu spracovateľských operácií vykonávaných prevádzkovateľom alebo sprostredkovateľom úrad zohľadňuje, či prevádzkovateľ alebo sprostredkovateľ dodržiava schválené kódexy správania podľa § 86 alebo certifikát podľa § 87, a to najmä na účely posúdenia vplyvu na ochranu osobných údajov.
2. Bez toho, aby bola dotknutá ochrana obchodných alebo verejných záujmov alebo bezpečnosť spracovateľských operácií, prevádzkovateľ môže získavať názory dotknutých osôb alebo organizácii, ktoré zastupujú ich záujmy, na zamýšľané spracúvanie osobných údajov, ak je to potrebné.

1. Prevádzkovateľ je povinný posúdiť, či sa spracúvanie osobných údajov uskutočňuje v súlade s posúdením vplyvu na ochranu osobných údajov, a to najmä ak došlo zmene rizika, ktoré predstavuje spracovateľská operácia.

#### Predchádzajúca konzultácia

1. Prevádzkovateľ je povinný uskutočniť s úradom pred spracúvaním osobných údajov konzultáciu, ak je z posúdenia vplyvu na ochranu osobných údajov podľa § 42 zrejmé, že spracúvanie osobných údajov by viedlo k vysokému riziku, ak by prevádzkovateľ neprijal opatrenia na zmiernenie tohto rizika.
2. Ak sa úrad domnieva, že by zamýšľané spracúvanie osobných údajov podľa odseku 1 bolo v rozpore s týmto zákonom, najmä ak prevádzkovateľ nedostatočne identifikoval alebo zmiernil riziko, úrad do ôsmich týždňov od prijatia žiadosti o konzultáciu poskytne prevádzkovateľovi, prípadne aj sprostredkovateľovi, písomné poradenstvo, pričom môže uplatniť akúkoľvek zo svojich právomocí podľa § 82. Úrad môže s ohľadom na zložitosť zamýšľaného spracúvania osobných údajov predĺžiť lehotu podľa predchádzajúcej vety o šesť týždňov; predĺženie lehoty a dôvody predĺženia úrad oznámi prevádzkovateľovi, prípadne aj sprostredkovateľovi do jedného mesiaca od prijatia žiadosti o konzultáciu. Lehota na poskytnutie poradenstva neplynie, kým úrad nezíska informácie, o ktoré požiadal na účely konzultácie.
3. Počas konzultácií s úradom podľa odseku 1 je prevádzkovateľ povinný poskytnúť úradu
4. informácie o povinnostiach prevádzkovateľa, ktoré má v súvislosti s jeho spracovateľskou činnosťou podliehajúcou predchádzajúcej konzultácii podľa odseku 1, o spoločných prevádzkovateľoch a sprostredkovateľoch zapojených do spracúvania osobných údajov, najmä pri spracúvaní osobných údajov v rámci skupiny podnikov,
5. informácie o účeloch zamýšľaného spracúvania osobných údajov a prostriedkoch na jeho vykonanie,
6. informácie o opatreniach a zárukách poskytnutých na ochranu práv a slobôd dotknutých osôb podľa tohto zákona,
7. kontaktné údaje zodpovednej osoby, ak je určená,
8. posúdenie vplyvu na ochranu osobných údajov podľa § 42 a
9. ďalšie informácie, o ktoré úrad požiada.

### štvrtý diel

### Zodpovedná osoba

#### Určenie zodpovednej osoby

1. Prevádzkovateľ a sprostredkovateľ sú povinní určiť zodpovednú osobu, ak
2. spracúvanie osobných údajov vykonáva orgán verejnej moci alebo verejnoprávna inštitúcia okrem súdov pri výkone ich súdnej právomoci,
3. hlavnými činnosťami prevádzkovateľa alebo sprostredkovateľa sú spracovateľské operácie, ktoré si vzhľadom na svoju povahu, rozsah alebo účel vyžadujú pravidelné a systematické monitorovanie dotknutých osôb vo veľkom rozsahu, alebo
4. hlavnými činnosťami prevádzkovateľa alebo sprostredkovateľa je spracúvanie vo veľkom rozsahu osobitných kategórií osobných údajov podľa § 16 alebo spracúvanie osobných údajov týkajúcich sa uznania viny za trestné činy a priestupky podľa § 17.
5. Skupina podnikov môže určiť jednu zodpovednú osobu, ak je zodpovedná osoba ľahko dostupná z každého podniku.
6. Ak je prevádzkovateľom alebo sprostredkovateľom orgán verejnej moci alebo verejnoprávna inštitúcia, môže byť pre viaceré takéto orgány alebo inštitúcie, určená jedna zodpovedná osoba, pričom sa zohľadní ich organizačná štruktúra a veľkosť.
7. Okrem prípadov podľa odseku 1 zodpovednú osobu môže určiť prevádzkovateľ alebo sprostredkovateľ alebo združenia a iné subjekty zastupujúce kategórie prevádzkovateľov alebo sprostredkovateľov. Zodpovedná osoba môže konať v mene takýchto združení a iných subjektov zastupujúcich prevádzkovateľov alebo sprostredkovateľov.
8. Okrem prípadov podľa odseku 1 je prevádzkovateľ alebo sprostredkovateľ alebo združenia a iné subjekty zastupujúce kategórie prevádzkovateľov alebo sprostredkovateľov povinný určiť zodpovednú osobu, ak sa to vyžaduje v osobitnom predpise alebo medzinárodnej zmluve, ktorou je Slovenská republika viazaná. Zodpovedná osoba môže konať v mene takýchto združení a iných subjektov zastupujúcich prevádzkovateľov alebo sprostredkovateľov.
9. Zodpovedná osoba sa určí na základe jej odborných kvalít, a to najmä na základe jej odborných znalostí práva a postupov v oblasti ochrany osobných údajov a na základe spôsobilosti plniť úlohy podľa § 46.
10. Zodpovedná osoba môže byť zamestnancom prevádzkovateľa alebo sprostredkovateľa alebo môže plniť úlohy na základe zmluvy o poskytovaní služieb.
11. Prevádzkovateľ a sprostredkovateľ sú povinní zverejniť kontaktné údaje zodpovednej osoby, ak je určená, a oznámiť ich úradu.

#### Postavenie zodpovednej osoby

1. Prevádzkovateľ a sprostredkovateľ sú povinní zabezpečiť, aby zodpovedná osoba riadne a včas vykonávala činnosti súvisiace s ochranou osobných údajov.
2. Prevádzkovateľ a sprostredkovateľ sú povinní poskytnúť zodpovednej osobe pri plnení úloh podľa § 46 potrebnú súčinnosť; najmä sú povinní jej poskytnúť zdroje potrebné na plnenie týchto úloh a prístup k osobným údajom a spracovateľským operáciám, ako aj zdroje na udržiavanie jej odborných znalostí.
3. Prevádzkovateľ a sprostredkovateľ sú povinní zabezpečiť, aby zodpovedná osoba v súvislosti s plnením úloh podľa § 46 nedostávala žiadne pokyny. Prevádzkovateľ ani sprostredkovateľ ju nesmú odvolať alebo postihovať za výkon jej úloh. Zodpovedná osoba je pri plnení úloh podľa § 46 priamo zodpovedná štatutárnemu orgánu prevádzkovateľa alebo sprostredkovateľa.
4. Dotknuté osoby môžu kontaktovať zodpovednú osobu s otázkami týkajúcimi sa spracúvania ich osobných údajov a uplatňovania ich práv podľa tohto zákona.
5. Zodpovedná osoba je v súvislosti s výkonom svojich úloh viazaná povinnosťou zachovávať mlčanlivosť a dôvernosť informácií v súlade s týmto zákonom alebo osobitným predpisom.
6. Zodpovedná osoba môže plniť iné úlohy a povinnosti. Prevádzkovateľ alebo sprostredkovateľ sú povinní zabezpečiť, aby žiadna z takýchto úloh alebo povinností neviedla ku konfliktu záujmov.

#### Úlohy zodpovednej osoby

1. Zodpovedná osoba najmä
2. poskytuje informácie a poradenstvo prevádzkovateľovi alebo sprostredkovateľovi a zamestnancom, ktorí vykonávajú spracúvanie osobných údajov, o ich povinnostiach podľa tohto zákona, osobitných predpisov alebo medzinárodných zmlúv, ktorými je Slovenská republika viazaná, týkajúcich sa ochrany osobných údajov,
3. monitoruje súlad s týmto zákonom, osobitnými predpismi alebo medzinárodnými zmluvami, ktorými je Slovenská republika viazaná, týkajúcimi sa ochrany osobných údajov a s pravidlami prevádzkovateľa alebo sprostredkovateľa súvisiacimi s ochranou osobných údajov vrátane rozdelenia povinností, zvyšovania povedomia a odbornej prípravy osôb, ktoré sú zapojené do spracovateľských operácií a súvisiacich auditov ochrany osobných údajov,
4. poskytuje na požiadanie poradenstvo, ak ide o posúdenie vplyvu na ochranu osobných údajov a monitorovanie jeho vykonávania podľa § 42,
5. spolupracuje s úradom,
6. plní úlohy kontaktného miesta pre úrad v súvislosti s otázkami týkajúcimi sa spracúvania osobných údajov vrátane predchádzajúcej konzultácie podľa § 43 a podľa potreby aj konzultácie v iných veciach.
7. Zodpovedná osoba pri výkone svojich úloh náležite zohľadňuje riziko spojené so spracovateľskými operáciami, pričom berie do úvahy povahu, rozsah, kontext a účely spracúvania osobných údajov.

### ŠTVRTÁ HLAVA

### Prenos osobných údajov do tretích krajín

### alebo medzinárodným organizáciám

#### Všeobecná zásada prenosov

Prenos osobných údajov, ktoré sa spracúvajú alebo sú určené na spracúvanie po prenose do tretej krajiny alebo medzinárodnej organizácie, sa môže uskutočniť len vtedy, ak prevádzkovateľ a sprostredkovateľ dodržiavajú podmienky ustanovené v tejto hlave, ako aj ostatné ustanovenia tohto zákona vrátane podmienok následného prenosu osobných údajov z predmetnej tretej krajiny alebo od predmetnej medzinárodnej organizácie do inej tretej krajiny alebo inej medzinárodnej organizácii. Ustanovenia v tejto hlave sa uplatňujú s cieľom zabezpečiť, aby sa neohrozila úroveň ochrany osobných údajov fyzických osôb zaručená týmto zákonom, osobitnými predpismi alebo medzinárodnými zmluvami, ktorými je Slovenská republika viazaná.

#### Prenos osobných údajov do tretích krajín alebo medzinárodným organizáciám

1. Prenos osobných údajov do tretej krajiny alebo medzinárodnej organizácii sa môže uskutočniť, ak Komisia rozhodla, že tretia krajina, územie alebo jeden či viaceré určené odvetvia v danej tretej krajine alebo medzinárodná organizácia, zaručujú primeranú úroveň ochrany osobných údajov. Takýto prenos nevyžaduje osobitné povolenie.
2. Ak neexistuje rozhodnutie Komisie podľa odseku 1, prenos osobných údajov do tretej krajiny alebo medzinárodnej organizácii sa môže uskutočniť len vtedy, ak poskytne primerané záruky ochrany osobných údajov a za podmienky, že dotknuté osoby majú právo na podanie návrhu na začatie konania podľa § 101 a na inú právnu ochranu podľa osobitného predpisu.20)
3. Primerané záruky podľa odseku 2 sa môžu ustanoviť bez toho, aby bolo potrebné žiadať úrad o osobitné povolenie, prostredníctvom
4. medzinárodnej zmluvy, ktorou je Slovenská republika viazaná,
5. záväzných vnútropodnikových pravidiel podľa odseku 5,
6. štandardných doložiek o ochrane údajov, ktoré prijala Komisia,
7. štandardných doložiek o ochrane údajov, ktoré prijal úrad,
8. schváleného kódexu správania podľa § 86 spolu so záväznými a vymáhateľnými záväzkami prevádzkovateľa alebo sprostredkovateľa v tretej krajine spočívajúcimi v uplatňovaní primeraných záruk, a to aj ak ide o práva dotknutých osôb, alebo
9. schváleného certifikátu podľa § 87 spolu so záväzným a vymáhateľným záväzkom prevádzkovateľa alebo sprostredkovateľa v tretej krajine spočívajúcim v uplatňovaní primeraných záruk, a to aj ak ide o práva dotknutých osôb.
10. S výhradou povolenia od úradu sa primerané záruky podľa odseku 2 môžu tiež zabezpečiť najmä
11. zmluvnými doložkami medzi prevádzkovateľom alebo sprostredkovateľom a prevádzkovateľom, sprostredkovateľom alebo príjemcom v tretej krajine alebo medzinárodnej organizácii, alebo
12. ustanoveniami v administratívnych dohodách medzi orgánmi verejnej moci alebo verejnoprávnymi inštitúciami, ktoré zahŕňajú účinné prostriedky na uplatnenie práva dotknutej osoby na podanie návrhu na začatie konania podľa § 101 a na inú právnu ochranu podľa osobitného predpisu.20)
13. Úrad schváli záväzné vnútropodnikové pravidlá, ak
14. sú právne záväzné a vzťahujú sa na každého člena skupiny podnikov alebo zoskupenia podnikov zapojených do spoločnej hospodárskej činnosti vrátane ich zamestnancov, a títo členovia ich uplatňujú,
15. sa nimi výslovne priznávajú vymáhateľné práva dotknutým osobám, ak ide o spracúvanie osobných údajov, a
16. spĺňajú požiadavky podľa odseku 6.
17. V záväzných vnútropodnikových pravidlách sa uvedie aspoň
18. štruktúra a kontaktné údaje skupiny podnikov alebo zoskupenia podnikov zapojených do spoločnej hospodárskej činnosti a každého z ich členov,
19. prenos osobných údajov alebo súbor prenosov vrátane kategórií osobných údajov, typu spracúvania a jeho účelov, typu dotknutých osôb a identifikácia predmetnej tretej krajiny alebo krajín,
20. ich právna záväznosť, a to vnútorne a navonok,
21. uplatňovanie všeobecných zásad ochrany osobných údajov, najmä obmedzenie účelu, minimalizácia osobných údajov, obmedzenie lehoty uchovávania, kvalita osobných údajov, špecificky navrhnutá a štandardná ochrana osobných údajov, právny základ pre spracúvanie osobných údajov, spracúvanie osobitných kategórií osobných údajov, opatrenia na zaistenie bezpečnosti osobných údajov, ako aj požiadavky v súvislosti s následnými prenosmi subjektom, ktoré nie sú viazané záväznými vnútropodnikovými pravidlami,
22. práva dotknutých osôb v súvislosti so spracúvaním osobných údajov a prostriedky na uplatnenie týchto práv vrátane práva na to, aby sa na ne nevzťahovalo rozhodovanie založené výlučne na automatizovanom spracúvaní vrátane profilovania podľa § 28, práva na podanie návrhu na začatie konania podľa § 101 a na inú právnu ochranu podľa osobitného predpisu20) a práva vymôcť nápravu a prípadnú náhradu škody za porušenie záväzných vnútropodnikových pravidiel,
23. vyhlásenie, že prevádzkovateľ alebo sprostredkovateľ so sídlom, organizačnou zložkou, prevádzkarňou alebo trvalým pobytom na území Slovenskej republiky prijíma zodpovednosť za porušenia záväzných vnútropodnikových pravidiel ktorýmkoľvek z dotknutých členov, ktorý nemá sídlo, organizačnú zložku, prevádzkareň alebo trvalý pobyt v členskom štáte; prevádzkovateľ alebo sprostredkovateľ je úplne alebo čiastočne oslobodený od tejto zodpovednosti, len ak preukáže, že dotknutý člen nie je zodpovedný za spôsobenú škodu,
24. spôsob, akým sa okrem spôsobov podľa § 19 a 20 poskytujú dotknutým osobám informácie o záväzných vnútropodnikových pravidlách, najmä ak ide o ustanovenia podľa písmen d), e) a f),
25. úlohy zodpovednej osoby alebo inej osoby alebo subjektu zodpovedného za monitorovanie dodržiavania záväzných vnútropodnikových pravidiel, ako aj za monitorovanie odbornej prípravy a vybavovania sťažností,
26. postupy týkajúce sa podávania sťažností,
27. mechanizmus, ktorý má v rámci skupiny podnikov alebo zoskupenia podnikov zapojených do spoločnej hospodárskej činnosti zabezpečiť overovanie dodržiavania záväzných vnútropodnikových pravidiel a ktorý zahŕňa audity ochrany osobných údajov a metódy na zabezpečenie opatrení na nápravu s cieľom chrániť práva dotknutej osoby; výsledky overovania by sa mali oznamovať zodpovednej osobe alebo inej osobe alebo subjektu uvedenému v písmene h) a štatutárnemu orgánu riadiaceho podniku skupiny podnikov alebo zoskupenia podnikov zapojených do spoločnej hospodárskej činnosti a na požiadanie by mali byť poskytnuté úradu,
28. mechanizmus ohlasovania a zaznamenávania zmien pravidiel a ohlasovania týchto zmien úradu,
29. mechanizmus spolupráce s úradom na zabezpečenie dodržiavania pravidiel, najmä poskytovania výsledkov overovania podľa písmena j) úradu,
30. mechanizmus ohlasovania právnych požiadaviek, ktorým prevádzkovateľ alebo sprostredkovateľ podlieha v tretej krajine a ktoré pravdepodobne budú mať podstatné nepriaznivé následky na záruky poskytované záväznými vnútropodnikovými pravidlami úradu, a
31. primeraná odborná príprava fyzických osôb, ktoré majú stály alebo pravidelný prístup k osobným údajom, v oblasti ochrany osobných údajov.

#### Prenos alebo poskytnutie osobných údajov,

#### ktoré právny poriadok v Slovenskej republike nepovoľuje

Rozsudok súdu alebo tribunálu a rozhodnutie správneho orgánu tretej krajiny, ktoré od prevádzkovateľa alebo sprostredkovateľa vyžaduje preniesť alebo poskytnúť osobné údaje, môže byť uznané alebo vykonateľné len vtedy, ak je v súlade s medzinárodnou zmluvou[[22]](#footnote-22)) uzavretou medzi žiadajúcou treťou krajinou a Európskou úniou alebo Slovenskou republikou.

#### Výnimky pre osobitné situácie

1. Ak neexistuje rozhodnutie o primeranosti podľa § 48 ods. 1 ani primerané záruky podľa § 48 ods. 2 až 4 vrátane záväzných vnútropodnikových pravidiel, prenos osobných údajov do tretej krajiny alebo medzinárodnej organizácii sa môže uskutočniť len vtedy, ak
2. dotknutá osoba vyjadrila výslovný súhlas s navrhovaným prenosom po tom, ako bola informovaná o rizikách, ktoré takýto prenos môže pre ňu predstavovať z dôvodu neexistencie rozhodnutia o primeranosti a primeraných záruk,
3. prenos je nevyhnutný na plnenie zmluvy medzi dotknutou osobou a prevádzkovateľom alebo na vykonanie predzmluvných opatrení prijatých na žiadosť dotknutej osoby,
4. prenos je nevyhnutný na uzatvorenie alebo plnenie zmluvy uzatvorenej v záujme dotknutej osoby medzi prevádzkovateľom a inou fyzickou osobou alebo právnickou osobou,
5. prenos je nevyhnutný z dôležitých dôvodov verejného záujmu podľa osobitného predpisu alebo medzinárodnej zmluvy, ktorou je Slovenská republika viazaná,
6. prenos je nevyhnutný na preukazovanie, uplatňovanie alebo obhajovanie právnych nárokov dotknutej osoby,
7. prenos je nevyhnutný na ochranu životne dôležitých záujmov dotknutej osoby alebo iných fyzických osôb, ak je dotknutá osoba fyzicky alebo právne nespôsobilá vyjadriť súhlas, alebo
8. prenos sa uskutočňuje z registra, ktorý je podľa osobitného predpisu alebo medzinárodnej zmluvy, ktorou je Slovenská republika viazaná, určený na poskytovanie informácií verejnosti a do ktorého môže nahliadať verejnosť alebo osoba, ktorá vie preukázať oprávnený záujem, pričom musia byť splnené podmienky nahliadania podľa tohto zákona, osobitného predpisu alebo medzinárodnej zmluvy, ktorou je Slovenská republika viazaná.
9. Ak prenos nemožno uskutočniť podľa § 48 vrátane ustanovení o záväzných vnútropodnikových pravidlách a nemožno ani uplatniť žiadnu výnimku pre osobitnú situáciu podľa odseku 1, prenos osobných údajov do tretej krajiny alebo medzinárodnej organizácii sa môže uskutočniť len vtedy, ak
10. prenos nie je opakujúcej sa povahy,
11. prenos sa týka len obmedzeného počtu dotknutých osôb,
12. prenos je nevyhnutný na účely závažných oprávnených záujmov prevádzkovateľa, nad ktorými neprevažujú záujmy alebo práva a slobody dotknutej osoby, a
13. prevádzkovateľ posúdil okolnosti sprevádzajúce prenos osobných údajov a na základe tohto posúdenia poskytol vhodné záruky ochrany osobných údajov.
14. Prevádzkovateľ je povinný o prenose podľa odseku 2 informovať úrad. Prevádzkovateľ je okrem poskytnutia informácií podľa § 19 a 20 povinný informovať dotknutú osobu o prenose podľa odseku 2 a o svojich závažných oprávnených záujmoch. Prevádzkovateľ alebo sprostredkovateľ zdokumentujú posúdenie, ako aj vhodné záruky v záznamoch o spracovateľských činnostiach podľa § 37.
15. Prenos podľa odseku 1 písm. g) nesmie zahŕňať osobné údaje alebo celé kategórie osobných údajov, ktoré obsahuje register. Ak je register určený na nahliadanie pre osoby s oprávneným záujmom, prenos sa môže uskutočniť iba na žiadosť týchto osôb alebo vtedy, keď majú byť príjemcami.
16. Odsek 1 písm. a) až c) a odsek 2 sa nevzťahujú na činnosti, ktoré vykonávajú orgány verejnej moci pri výkone verejnej moci.

**ŠTVRTÁ ČASŤ**

**OSOBITNÉ PRAVIDLÁ OCHRANY FYZICKÝCH OSÔB**

**PRI SPRACÚVANÍ OSOBNÝCH ÚDAJOV PRÍSLUŠNÝMI ORGÁNMI**

**PRVÁ HLAVA**

**ZÁSADY SPRACÚVANIA OSOBNÝCH ÚDAJOV**

#### 

Na postup príslušných orgánov pri spracúvaní osobných údajov na plnenie úloh na účely trestného konania sa vzťahujú § 11, § 12, § 13 ods. 2 rovnako.

#### Zásada zákonnosti

Osobné údaje musia byť spracúvané zákonným spôsobom vo vzťahu k dotknutej osobe.

#### Zásada obmedzenia účelu

Osobné údaje musia byť získavané na konkrétne určené, výslovne uvedené a oprávnené účely a nesmú sa ďalej spracúvať spôsobom, ktorý nie je zlučiteľný s týmito účelmi; ten istý príslušný orgán alebo iný príslušný orgán je oprávnený spracúvať osobné údaje na archiváciu, na vedecké účely, na účely historického výskumu alebo na štatistické účely v súvislosti s plnením úloh na účely trestného konania, ak príjme primerané záruky ochrany práv a slobôd dotknutých osôb.

#### Zásada minimalizácie osobných údajov

Spracúvané osobné údaje musia byť primerané, relevantné a úmerné účelu, na ktorý sa spracúvajú.

#### Zásada minimalizácie uchovávania

Osobné údaje musia byť uchovávané vo forme, ktorá umožňuje identifikáciu dotknutých osôb najviac dovtedy, kým je to potrebné na účely, na ktoré sa osobné údaje spracúvajú.

#### Zákonnosť spracúvania

1. Príslušný orgán je oprávnený spracúvať osobné údaje na plnenie úloh na účely trestného konania podľa tohto zákona, osobitného predpisu alebo medzinárodnej zmluvy, ktorou je Slovenská republika viazaná.
2. Spracúvať osobné údaje na plnenie úloh na účely trestného konania, ktoré boli pôvodne získané na iné účely, je možné, ak spracúvanie osobných údajov je na účel trestného konania nevyhnutné a primerané.
3. Príslušný orgán je oprávnený osobné údaje spracúvať aj na iný účel ako je plnenie úloh na účely trestného konania, ak to je zlučiteľné s účelom, na ktorý sa zhromaždili a ak spracúvanie je na tento iný účel nevyhnutné a primerané. Na spracúvanie osobných údajov na iné účely sa vzťahuje osobitný predpis,1) ak ide o spracúvanie osobných údajov v rámci činnosti, ktorá patrí do pôsobnosti práva Európskej únie; ak nejde o spracúvanie v rámci činnosti, ktorá patrí do pôsobnosti práva Európskej únie, na spracúvanie osobných údajov na iné účely sa vzťahuje tento zákon okrem tejto časti.
4. Ak príslušný orgán vykonáva iné činnosti ako je plnenie úloh na účely trestného konania, na spracúvanie osobných údajov na iné činnosti sa vzťahuje osobitný predpis,1) ak ide o spracúvanie osobných údajov v rámci činnosti, ktorá patrí do pôsobnosti práva Európskej únie; ak nejde o spracúvanie osobných údajov v rámci činnosti, ktorá patrí do pôsobnosti práva Európskej únie, na spracúvanie osobných údajov na iné činnosti sa vzťahuje tento zákon okrem tejto časti.

#### Spracúvanie osobitných kategórií osobných údajov

1. Osobitné kategórie osobných údajov môže príslušný orgán spracúvať len vtedy, ak
2. ich preukázateľne poskytla dotknutá osoba,
3. je ich spracúvanie nevyhnutné podľa osobitného predpisu alebo medzinárodnej zmluvy, ktorou je Slovenská republika viazaná, alebo
4. je ich spracúvanie nevyhnutné na ochranu životne dôležitého záujmu dotknutej osoby alebo inej fyzickej osoby.
5. Príslušný orgán musí pri spracúvaní osobitných kategórií osobných údajov prijať primerané záruky na ochranu práv a slobôd dotknutej osoby.

#### Kategórie dotknutých osôb

Príslušný orgán je, ak je to možné, povinný rozlišovať medzi osobnými údajmi rôznych kategórií dotknutých osôb, ako sú najmä

1. osoby, u ktorých sa možno odôvodnene domnievať, že spáchali alebo hodlajú spáchať trestný čin,
2. osoby odsúdené za spáchanie trestného činu,
3. obete trestného činu alebo osoby, u ktorých sú na základe určitých skutočností dôvody domnievať sa, že sú alebo by mohli byť obeťami trestného činu,
4. iné tretie osoby v súvislosti s trestným činom, ako sú najmä osoby, ktoré môžu byť vyzvané, aby svedčili v rámci trestného konania, osoby, ktoré môžu poskytnúť informácie o trestných činoch alebo kontaktné osoby alebo spoločníci niektorej z osôb podľa písmen a) a b).

#### Pôvod a pravdivosť osobných údajov

### Príslušný orgán označí, ak je to možné, osobné údaje založené na skutočnostiach a osobné údaje založené na osobných hodnoteniach.

### Príslušný orgán prijme opatrenia na zabezpečenie toho, aby sa neposkytovali a neprenášali osobné údaje, ktoré sú nesprávne, neúplné alebo neaktuálne, a ak je to možné, pred ich poskytnutím alebo prenosom overí ich správnosť, úplnosť a aktuálnosť.

### Ak to okolnosti dovoľujú, príslušný orgán k poskytnutiu a prenosu osobným údajom pripojí dostupné informácie, ktoré umožnia prijímajúcemu príslušnému orgánu posúdiť ich mieru správnosti, úplnosti, aktuálnosti a spoľahlivosti. Nesprávne osobné údaje príslušný orgán nemôže poskytovať a prenášať; neoverené osobné údaje príslušný orgán musí pri poskytovaní alebo prenose takto označiť a musí uviesť mieru ich spoľahlivosti. Ak príslušný orgán neoprávnene poskytne alebo prenesie osobné údaje alebo poskytne alebo prenesie nesprávne osobné údaje, je povinný bez zbytočného odkladu informovať a žiadať príjemcov osobných údajov, ktorým sa také osobné údaje poskytli, aby ich bez zbytočného odkladu opravili, doplnili, vymazali alebo obmedzili spracúvanie osobných údajov.

**DRUHÁ HLAVA**

**PRÁVA DOTKNUTEJ OSOBY**

#### Na postup príslušných orgánov pri spracúvaní osobných údajov na plnenie úloh na účely trestného konania sa vzťahuje § 28 rovnako.

#### Informácie, ktoré sa majú sprístupniť alebo poskytnúť dotknutej osobe

### Príslušný orgán na svojom webovom sídle sprístupní najmä

1. svoje identifikačné údaje a kontaktné údaje,
2. kontaktné údaje zodpovednej osoby,
3. informácie o účeloch spracúvania, na ktoré sú osobné údaje určené,
4. informácie o práve podať návrh na začatie konania podľa § 101 a kontaktné údaje úradu,
5. informácie o práve žiadať od príslušného orgánu prístup k osobným údajom, ktoré sa dotknutej osoby týkajú, ich opravu alebo vymazanie alebo obmedzenie ich spracúvania.

### Na žiadosť dotknutej osoby je príslušný orgán povinný poskytnúť v osobitných prípadoch dotknutej osobe informácie o

1. právnom základe spracúvania osobných údajov,
2. dobe uchovávania osobných údajov; ak to nie je možné, o kritériách na jej určenie,
3. kategóriách príjemcov osobných údajov, a to aj v tretích krajinách a medzinárodných organizáciách,
4. o iných skutočnostiach, najmä ak sa osobné údaje získali bez vedomia dotknutej osoby.

### Právo na prístup

Dotknutá osoba má právo získať od príslušného orgánu potvrdenie o tom, či sa spracúvajú osobné údaje, ktoré sa jej týkajú, a ak tomu tak je, má právo získať prístup k týmto osobným údajom a informácie o

1. účele spracúvania osobných údajov a právnom základe spracúvania osobných údajov,
2. kategórii dotknutých osobných údajov,
3. príjemcoch alebo kategórii príjemcov, ktorým boli alebo budú osobné údaje poskytnuté, najmä príjemcoch v tretích krajinách alebo medzinárodnej organizácii,
4. predpokladanej dobe uchovávania osobných údajov; ak to nie je možné, o kritériách na jej určenie,
5. práve žiadať od príslušného orgánu opravu osobných údajov týkajúcich sa dotknutej osoby alebo ich vymazanie alebo obmedzenie spracúvania osobných údajov, alebo práve namietať proti takémuto spracúvaniu osobných údajov,
6. práve podať návrh na začatie konania podľa § 101 a kontaktných údajoch úradu,
7. zdroji osobných údajov, ak sú dostupné.

### Právo na opravu, právo na vymazanie (právo „na zabudnutie“)

### a obmedzenie týchto práv

### Dotknutá osoba má právo na to, aby príslušný orgán bez zbytočného odkladu opravil nesprávne osobné údaje, ktoré sa jej týkajú. So zreteľom na účely spracúvania osobných údajov má dotknutá osoba právo na doplnenie neúplných osobných údajov, a to aj prostredníctvom poskytnutia doplnkového vyhlásenia.

### Dotknutá osoba má právo na to, aby príslušný orgán bez zbytočného odkladu vymazal osobné údaje, ktoré sa jej týkajú, a príslušný orgán je povinný bez zbytočného odkladu vymazať osobné údaje, ak

1. spracúvanie osobných údajov je v rozpore so zásadami spracúvania osobných údajov podľa § 11, § 12 alebo § 52 až 55,
2. spracúvanie osobných údajov je v rozpore s § 57, alebo
3. osobné údaje musia byť vymazané, aby sa splnila povinnosť podľa tohto zákona, osobitného predpisu alebo medzinárodnej zmluvy, ktorou je Slovenská republika viazaná.

### Namiesto vymazania príslušný orgán obmedzí spracúvanie osobných údajov, ak

1. dotknutá osoba napadla správnosť osobných údajov a ich správnosť alebo nesprávnosť nemožno určiť, alebo
2. osobné údaje sa musia zachovať na účely dokazovania.

### Ak je obmedzené spracúvanie osobných údajov podľa odseku 3 písm. a), príslušný orgán je pred zrušením obmedzenia spracúvania osobných údajov povinný informovať o tom dotknutú osobu.

### Príslušný orgán je povinný písomne informovať dotknutú osobu o zamietnutí práva na opravu podľa odseku 1, práva na vymazanie podľa odseku 2 alebo obmedzenia spracúvania osobných údajov podľa odseku 3 a o dôvodoch zamietnutia.

### Obmedzenie poskytnutia informácii a práv dotknutej osoby

### Príslušný orgán môže odložiť, obmedziť alebo upustiť od poskytnutia informácií podľa § 61 ods. 2, úplne alebo čiastočne obmedziť právo na prístup podľa § 62 alebo môže úplne alebo čiastočne obmedziť povinnosť poskytnúť informácie podľa § 63 ods. 5, ak

1. by mohlo dôjsť k ovplyvňovaniu alebo mareniu úradného alebo súdneho postupu alebo šetrenia,
2. by mohlo dôjsť k ohrozeniu plnenia úloh na účely trestného konania,
3. je to potrebné na zabezpečenie ochrany verejného poriadku alebo bezpečnosti štátu, alebo
4. je to potrebné na ochranu práv a slobôd iných osôb.

### Osobitný predpis môže ustanoviť kategórie spracúvania osobných údajov, na ktoré sa vzťahuje odsek 1.

### Príslušný orgán je povinný písomne informovať dotknutú osobu o zamietnutí alebo obmedzení práva na prístup podľa § 62 a o dôvodoch tohto zamietnutia alebo obmedzenia; od informovania možno upustiť, ak by to ohrozilo účel podľa odseku 1.

### Príslušný orgán musí zdokumentovať skutkové alebo právne dôvody, na základe ktorých sa obmedzilo právo na prístup podľa § 62 a poskytnúť ich na požiadanie úradu.

### Ak príslušný orgán obmedzí poskytnutie informácií alebo práva dotknutej osoby podľa odseku 1, je povinný dotknutú osobu písomne informovať o možnosti podania návrhu na začatie konania podľa § 101 vrátane možnosti uplatnenia práva na preverenie zákonnosti postupov príslušného orgánu podľa odsekov 1 a 3 úradom a o možnosti uplatnenia práv dotknutej osoby na inú právnu ochranu.20)

### Oznamovanie opravy, vymazania alebo obmedzenia spracúvania

Príslušný orgán je povinný oznámiť opravu nesprávnych osobných údajov príslušnému orgánu, od ktorého nesprávne osobné údaje pochádzajú. Ak príslušný orgán osobné údaje opraví, vymaže alebo obmedzí ich spracúvanie podľa § 63 ods. 1 až 3, informuje o tom príjemcov, ktorí sú povinní opraviť, vymazať alebo obmedziť spracúvanie osobných údajov, za ktoré zodpovedajú.

Ustanovenia § 61 až 65 sa neuplatňujú, ak ide o osobné údaje, ktoré sú súčasťou vyšetrovacieho spisu alebo súdneho spisu v rámci trestného konania; práva uvedené v týchto ustanoveniach sa vykonávajú podľa osobitného predpisu.[[23]](#footnote-23))

### Automatizované individuálne rozhodovanie

### Rozhodnutie príslušného orgánu, ktoré má na dotknutú osobu nepriaznivé právne účinky, nesmie byť založené výlučne na automatizovanom spracúvaní osobných údajov vrátane profilovania, ak osobitný predpis alebo medzinárodná zmluva, ktorou je Slovenská republika viazaná, neustanovuje inak. Osobitým predpisom alebo medzinárodnou zmluvou, ktorou je Slovenská republika viazaná, musia byť ustanovené primerané záruky ochrany práv a slobôd dotknutej osoby, najmä právo na zabezpečenie ľudského zásahu zo strany príslušného orgánu.

### Rozhodnutie podľa odseku 1 nesmie byť založené na osobitných kategóriách osobných údajov, ak sa neuplatňujú vhodné opatrenia na zaručenie práv a slobôd a oprávnených záujmov dotknutej osoby.

### Profilovanie, ktoré vedie k diskriminácii osôb na základe osobitných kategórií osobných údajov, sa zakazuje.

### TRETIA HLAVA

### PRÁVA A POVINNOSTI PRÍSLUŠNÉHO ORGÁNU

### A SPROSTREDKOVATEĽ

Na postup príslušných orgánov pri spracúvaní osobných údajov na plnenie úloh na účely trestného konania sa vzťahujú § 31, § 32, § 33 ods. 1 a 3, § 35 až 37, § 39 až 41, § 42 ods. 1 až 5 a 7 a § 44 až 46 rovnako.

### Príslušný orgán raz za tri roky preverí, či sú spracúvané osobné údaje naďalej potrebné na plnenie úloh na účely trestného konania, ak osobitný predpis neustanovuje inak.

### Príslušný orgán vedie záznamy o spracovateľských činnostiach, za ktoré je zodpovedný. Záznamy o spracovateľských činnostiach musia obsahovať okrem informácií podľa § 37 aj informácie o

1. použití profilovania, ak príslušný orgán zamýšľa profilovanie,
2. právnom základe pre spracovateľské operácie vrátane prenosu, pre ktorý sú osobné údaje určené.

### Vedenie logov

### Príslušný orgán pri získavaní, zmene, prehliadaní, poskytovaní vrátane prenosu, kombinovaní a vymazaní osobných údajov v systéme automatizovaného spracúvania uchováva logy. Z logov o prehliadaní a poskytovaní musí byť možné určiť dôvod, dátum a čas prehliadania alebo poskytovania, a ak možno aj identifikačné údaje osoby, ktorá tieto osobné údaje prehliadala alebo ich poskytovala, ako aj totožnosť príjemcov.

### Príslušný orgán využíva a uchováva logy výlučne na účely overovania zákonnosti spracúvania osobných údajov, vlastného monitorovania, na účely zabezpečenia integrity a bezpečnosti osobných údajov a na účely trestného konania.

### Príslušný orgán a sprostredkovateľ príslušného orgánu na požiadanie sprístupnia logy úradu, ak sú dostupné.

### Predchádzajúca konzultácia

### Príslušný orgán uskutoční s úradom konzultáciu pred spracúvaním osobných údajov, ktoré má tvoriť súčasť nového informačného systému, ak je z posúdenia vplyvu na ochranu osobných údajov podľa § 42 zrejmé, že toto spracúvanie by viedlo k vysokému riziku, ak by príslušný orgán neprijal opatrenia na zmiernenie tohto rizika, alebo sa s typom spracúvania, najmä s využitím nových technológií, mechanizmov alebo postupov, spája vysoké riziko porušenia práv a slobôd dotknutých osôb.

### Príslušný orgán spolu so žiadosťou o predchádzajúcu konzultáciu poskytne úradu aj posúdenie vplyvu na ochranu osobných údajov podľa § 42, ktoré vykonal a na požiadanie úradu aj ďalšie informácie, ktoré úradu umožnia posúdiť súlad spracúvania osobných údajov s týmto zákonom a najmä riziká z hľadiska ochrany osobných údajov dotknutej osoby a súvisiacich záruk..

### Ak sa úrad domnieva, že by zamýšľané spracúvanie osobných údajov podľa odseku 1 bolo v rozpore s týmto zákonom, najmä ak príslušný orgán nedostatočne identifikoval alebo zmiernil riziko, úrad do šiestich týždňov od prijatia žiadosti o konzultáciu poskytne príslušnému orgánu, prípadne aj sprostredkovateľovi, písomné poradenstvo, pričom môže uplatniť akúkoľvek zo svojich právomocí podľa § 82. Úrad môže s ohľadom na zložitosť zamýšľaného spracúvania osobných údajov predĺžiť lehotu podľa predchádzajúcej vety o jeden mesiac; predĺženie lehoty a dôvody predĺženia úrad oznámi prevádzkovateľovi, prípadne aj sprostredkovateľovi do jedného mesiaca od prijatia žiadosti o konzultáciu. Lehota na poskytnutie poradenstva úradom neplynie dovtedy, kým úrad nezíska informácie, o ktoré požiadal na účely predchádzajúcej konzultácie

### Ďalšie spracovateľské operácie pre príslušný orgán, ktoré podliehajú povinnosti uskutočniť predchádzajúce konzultácie podľa odseku 1, môže ustanoviť všeobecne záväzný právny predpis.

### Bezpečnosť spracúvania

Príslušný orgán alebo sprostredkovateľ príslušného orgánu pri automatizovanom spracúvaní osobných údajov prijme na základe vyhodnotenia rizík opatrenia na

1. kontrolu prístupu k zariadeniam, aby sa zabránilo neoprávnenému prístupu k zariadeniam na spracúvanie osobných údajov, ktoré sa používajú na spracúvanie,
2. kontrolu nosičov osobných údajov, aby sa zabránilo neoprávnenému čítaniu, kopírovaniu, pozmeňovaniu alebo odstráneniu nosičov osobných údajov,
3. kontrolu uchovávania, aby sa zabránilo neoprávnenému vkladaniu osobných údajov a neoprávnenému prehliadaniu, pozmeňovaniu alebo vymazaniu uchovávaných osobných údajov,
4. kontrolu užívateľa, aby sa zabránilo použitiu systémov automatizovaného spracúvania neoprávnenými osobami pomocou zariadenia na prenos osobných údajov,
5. kontrolu prístupu k osobným údajom, aby sa zabezpečilo, že osoby oprávnené používať systém automatizovaného spracúvania budú mať prístup iba k tým osobným údajom, na ktoré sa vzťahuje ich oprávnenie na prístup,
6. kontrolu prenosu údajov, aby sa zabezpečila možnosť overiť a zistiť subjekty, ktorým sa preniesli alebo poskytli osobné údaje alebo subjekty, ktorým sa môžu preniesť alebo poskytnúť osobné údaje prostredníctvom zariadenia na prenos osobných údajov,
7. kontrolu vkladania, aby sa zabezpečilo, že bude možné overiť a zistiť, aké osobné údaje sa vložili do systému automatizovaného spracúvania, a kedy a kto ich tam vložil,
8. kontrolu prepravy, aby sa zabránilo neoprávnenému čítaniu, kopírovaniu, pozmeňovaniu alebo vymazaniu osobných údajov počas ich prenosu alebo počas prepravy nosiča osobných údajov,
9. obnovu, aby sa zabezpečilo, že sa inštalované systémy obnovia, ak dôjde k ich prerušeniu,
10. spoľahlivosť, aby sa zabezpečilo, že funkcie systému fungujú a hlási sa výskyt chýb v jeho funkciách,
11. integritu, aby sa uchovávané osobné údaje nemohli poškodiť, ak nastane porucha systému.

### Oznámenie porušenia ochrany osobných údajov

### Príslušný orgán je povinný bez zbytočného odkladu oznámiť informácie podľa § 40 ods. 4 príslušnému orgánu z iného členského štátu, ak porušenie ochrany osobných údajov zahŕňa osobné údaje, prenos ktorých vykonal príslušný orgán iného členského štátu alebo ktoré boli prenesené takémuto príslušnému orgánu.

### Príslušný orgán môže odložiť, obmedziť alebo upustiť od oznámenia porušenia ochrany osobných údajov dotknutej osobe podľa § 41, ak

1. by mohlo dôjsť k ovplyvňovaniu alebo mareniu úradného alebo súdneho postupu alebo šetrenia,
2. by​ mohlo​ dôjsť​ k ohrozeniu​ plnenia​ úloh​ na​ účely​​ trestného​​ konania,
3. je​ to​​ potrebné​​ na​ zabezpečenie​​ ochrany​ verejného​​ poriadku​ alebo​ bezpečnosti​ štátu, alebo
4. je​ to​ potrebné​ na​ ochranu​​ práv​ a slobôd​​ iných osôb.

### ŠTVRTÁ HLAVA

### PRENOS OSOBNÝCH ÚDAJOV DO TRETÍCH KRAJÍN

### ALEBO MEDZINÁRODNÝM ORGANIZÁCIÁM

### Na postup príslušných orgánov pri spracúvaní osobných údajov na plnenie úloh na účely trestného konania sa vzťahujú § 48 ods. 1 a § 49 rovnako.

### Prenos osobných údajov medzi príslušnými orgánmi v rámci Európskej únie sa zaručuje, ak sa takýto prenos vyžaduje podľa osobitného predpisu alebo medzinárodnej zmluvy, ktorou je Slovenská republika viazaná.

### Všeobecné zásady prenosu osobných údajov

### Prenos osobných údajov, ktoré sa spracúvajú alebo sú určené na spracúvanie po prenose do tretej krajiny alebo medzinárodnej organizácii, vrátane následného prenosu do ďalšej tretej krajiny či ďalšej medzinárodnej organizácii, príslušný orgán môže uskutočniť len vtedy, ak

1. je prenos potrebný na plnenie úloh na účely trestného konania,
2. sa osobné údaje prenášajú prevádzkovateľovi v tretej krajine alebo medzinárodnej organizácii, ktorý je orgánom príslušným na plnenie úloh na účely trestného konania,
3. členský štát vydal vopred povolenie na prenos v súlade so svojím vnútroštátnym právom, ak sa prenesú alebo poskytnú osobné údaje z iného členského štátu,
4. Komisia prijala rozhodnutie o primeranosti § 48 ods. 1, boli poskytnuté alebo existujú primerané záruky podľa § 76, ak neexistuje rozhodnutie o primeranosti, alebo platia výnimky pre osobitné situácie podľa § 77, ak neexistuje rozhodnutie o primeranosti ani primerané záruky,
5. pri následnom prenose do ďalšej tretej krajiny alebo medzinárodnej organizácii príslušný orgán, ktorý uskutočnil pôvodný prenos, alebo iný príslušný orgán v Slovenskej republike vydá povolenie na následný prenos, a to po náležitom zohľadnení relevantných faktorov vrátane závažnosti trestného činu, účelu, na ktorý sa osobné údaje pôvodne preniesli, a úrovne ochrany osobných údajov v tretej krajine alebo medzinárodnej organizácii, do ktorej sa osobné údaje následne prenášajú.

### Prenos bez predchádzajúceho povolenia členského štátu podľa odseku 1 písm. c) možno uskutočniť len vtedy, ak je prenos nevyhnutný na zabránenie bezprostrednému a vážnemu ohrozeniu verejnej bezpečnosti členského štátu alebo tretej krajiny, alebo základných záujmov členského štátu a predchádzajúce povolenie nie je možné získať včas; orgán zodpovedný za vydanie predchádzajúceho povolenia sa o tom musí informovať bez zbytočného odkladu.

### Ak príslušný orgán uskutočňuje prenos osobných údajov, na spracúvanie ktorých sa podľa osobitného predpisu vzťahujú osobitné podmienky spracúvania, musí o podmienkach a požiadavke dodržiavať ich informovať príjemcu. Pri prenose osobných údajov príjemcovi v inom členskom štáte alebo agentúre, úradu alebo orgánu Európskej únie, nemôže príslušný orgán uplatňovať iné podmienky, ako sa uplatňujú na prenos osobných údajov v rámci Slovenskej republiky.

### Primerané záruky

### Ak neexistuje rozhodnutie Komisie o primeranosti podľa § 48 ods. 1, príslušný orgán môže uskutočniť prenos osobných údajov do tretej krajiny alebo medzinárodnej organizácii len vtedy, ak

1. osobitný predpis alebo medzinárodná zmluva, ktorou je Slovenská republika viazaná, poskytuje primerané záruky ochrany osobných údajov, alebo
2. príslušný orgán posúdil okolnosti prenosu osobných údajov a dospel k záveru, že existujú primerané záruky ochrany osobných údajov.

### Príslušný orgán informuje úrad o kategóriách prenosov podľa odseku 1 písm. b).

### Ak príslušný orgán uskutočňuje prenos podľa odseku 1 písm. b), musí sa takýto prenos zdokumentovať; dokumentácia sa na žiadosť poskytne úradu. V dokumentácii musí byť uvedené aspoň dátum a čas prenosu, informácie o prijímajúcom príslušnom orgáne, odôvodnenie prenosu a prenášané osobné údaje.

### Rozhodnutím Komisie o zrušení, zmene alebo pozastavení svojho rozhodnutia o primeranosti podľa § 48 ods. 1 nie je dotknutý prenos osobných údajov podľa odseku 1 a § 78.

### Výnimky pre osobitné situácie

1. Ak neexistuje rozhodnutie Komisie o primeranosti podľa § 48 ods. 1 ani primerané záruky podľa § 76, prenos osobných údajov do tretej krajiny alebo medzinárodnej organizácii môže príslušný orgán uskutočniť len vtedy, ak je prenos nevyhnutný
2. na ochranu životne dôležitých záujmov dotknutej osoby alebo inej fyzickej osoby,
3. na zabezpečenie oprávnených záujmov dotknutej osoby, ak tak ustanovuje osobitný predpis alebo medzinárodná zmluva, ktorou je Slovenská republika viazaná,
4. na to, aby sa predišlo bezprostrednému a vážnemu ohrozeniu verejnej bezpečnosti členského štátu alebo tretej krajiny,
5. v individuálnych prípadoch na plnenie úloh na účely trestného konania, alebo
6. v individuálnych prípadoch na preukazovanie, uplatňovanie alebo obhajovanie právnych nárokov súvisiacich s plnením úloh na účely trestného konania.
7. Prenos osobných údajov podľa odseku 1 sa nesmie uskutočniť, ak príslušný orgán, ktorý prenos uskutočňuje, určí, že základné práva a slobody dotknutej osoby prevažujú nad verejným záujmom na prenose podľa odseku 1 písm. d) a e).
8. Ak sa prenos osobných údajov uskutočňuje podľa odseku 1, musí sa takýto prenos zdokumentovať; dokumentácia sa na žiadosť poskytne úradu. V dokumentácii musí byť uvedený dátum a čas prenosu, informácie o prijímajúcom príslušnom orgáne, odôvodnenie prenosu a prenášané osobné údaje.

### Prenos osobných údajov príjemcovi z tretích krajín

1. Odchylne od § 75 ods. 1 písm. b) a bez toho, aby bola dotknutá medzinárodná dohoda podľa odseku 2, môže v individuálnych a osobitných prípadoch príslušný orgán uskutočniť prenos osobných údajov priamo príjemcovi so sídlom, miestom podnikania, organizačnou zložkou, prevádzkarňou alebo trvalým pobytom v tretej krajine, ak okrem iných podmienok prenosu osobných údajov ustanovených týmto zákonom
2. je prenos nevyhnutný na plnenie úlohy na účely trestného konania príslušného orgánu, ktorý prenos uskutočňuje,
3. príslušný orgán, ktorý prenos uskutočňuje, určí, že žiadne základné práva a slobody dotknutej osoby neprevažujú nad verejným záujmom, z ktorého v danom prípade vyplynula nevyhnutnosť prenosu,
4. príslušný orgán, ktorý prenos uskutočňuje, sa domnieva, že prenos orgánu, ktorý je v tretej krajine príslušný na plnenie úloh účely trestného konania, je neefektívny alebo nevhodný, najmä preto, že prenos nemožno dosiahnuť v primeranom čase,
5. orgán, ktorý je v tretej krajine príslušný na plnenie úloh na účely trestného konania, je bez zbytočného odkladu informovaný okrem prípadov, ak je takéto opatrenie neúčinné alebo nevhodné, a
6. príslušný orgán, ktorý prenos uskutočňuje, informuje príjemcu o konkrétnom účele alebo účeloch, na ktoré má príjemca tieto osobné údaje výlučne spracúvať, ak je takéto spracúvanie nevyhnutné.
7. Medzinárodnou dohodou podľa odseku 1 sa rozumie dvojstranná alebo mnohostranná medzinárodná dohoda platná medzi členskými štátmi a tretími krajinami v oblasti justičnej spolupráce v trestných veciach a policajnej spolupráce.
8. Príslušný orgán, ktorý uskutočňuje prenos podľa odseku 1, musí o tom informovať úrad.
9. Ak príslušný orgán uskutočňuje prenos podľa odseku 1, je povinný ho zdokumentovať.

### PIATA ČASŤ

### OSOBITNÉ SITUÁCIE ZÁKONNÉHO SPRACÚVANIA

#### 

1. Prevádzkovateľ môže spracúvať osobné údaje bez súhlasu dotknutej osoby aj vtedy, ak spracúvanie osobných údajov je nevyhnutné na akademické, umelecké alebo literárne účely; to neplatí, ak spracúvaním osobných údajov na takýto účel prevádzkovateľ porušuje právo dotknutej osoby na ochranu jej osobnosti a súkromia alebo takéto spracúvanie osobných údajov bez súhlasu dotknutej osoby vylučuje osobitný predpis alebo medzinárodná zmluva, ktorou je Slovenská republika viazaná.
2. Prevádzkovateľ môže spracúvať osobné údaje bez súhlasu dotknutej osoby aj vtedy, ak spracúvanie osobných údajov je nevyhnutné pre potreby informovania verejnosti masovokomunikačnými prostriedkami a ak osobné údaje spracúva prevádzkovateľ, ktorému to vyplýva z predmetu činnosti; to neplatí, ak spracúvaním osobných údajov na takýto účel prevádzkovateľ porušuje právo dotknutej osoby na ochranu jej osobnosti a súkromia alebo takéto spracúvanie osobných údajov bez súhlasu dotknutej osoby vylučuje osobitný predpis alebo medzinárodná zmluva, ktorou je Slovenská republika viazaná.
3. Prevádzkovateľ, ktorý je zamestnávateľom dotknutej osoby, je oprávnený poskytovať alebo zverejniť jej osobné údaje v rozsahu titul, meno, priezvisko, pracovné, služobné zaradenia, funkčné zaradenie, osobné alebo zamestnanecké číslo zamestnanca, odborný útvar, miesto výkonu práce, telefónne číslo, faxové číslo, adresu elektronickej pošty na pracovisko a identifikačné údaje zamestnávateľa, ak je to potrebné v súvislosti s plnením pracovných, služobných alebo funkčných povinností dotknutej osoby. Poskytovanie alebo zverejnenie osobných údajov nesmie narušiť vážnosť, dôstojnosť a bezpečnosť dotknutej osoby.
4. Pri spracúvaní osobných údajov možno využiť na účely identifikovania fyzickej osoby všeobecne použiteľný identifikátor podľa osobitného predpisu[[24]](#footnote-24)) len vtedy, ak jeho využitie je nevyhnutné na dosiahnutie daného účelu spracúvania. Súhlas so spracúvaním všeobecne použiteľného identifikátora musí byť výslovný a nesmie ho vylučovať osobitný predpis, ak ide o jeho spracúvanie na právnom základe súhlasu dotknutej osoby. Zverejňovať všeobecne použiteľný identifikátor sa zakazuje; to neplatí, ak všeobecne použiteľný identifikátor zverejní sama dotknutá osoba.
5. Prevádzkovateľ môže spracúvať genetické údaje, biometrické údaje a údaje týkajúce sa zdravia aj na právnom základe osobitného predpisu alebo medzinárodnej zmluvy, ktorou je Slovenská republika viazaná.
6. Osobné údaje o dotknutej osobe možno získať od inej fyzickej osoby a spracúvať v informačnom systéme len s predchádzajúcim písomným súhlasom dotknutej osoby; to neplatí, ak poskytnutím osobných údajov o dotknutej osobe do informačného systému iná fyzická osoba chráni svoje práva alebo právom chránené záujmy, oznamuje skutočnosti, ktoré odôvodňujú uplatnenie právnej zodpovednosti dotknutej osoby, alebo sa osobné údaje spracúvajú na základe osobitného zákona podľa § 13 ods. 1 písm. c) a e). Ten, kto takéto osobné údaje spracúva, musí vedieť preukázať úradu kedykoľvek na jeho žiadosť, že ich získal v súlade s týmto zákonom.
7. Ak dotknutá osoba nežije, súhlas vyžadovaný podľa tohto zákona alebo osobitného predpisu1) môže poskytnúť jej blízka osoba.[[25]](#footnote-25)) Súhlas nie je platný, ak čo len jedna blízka osoba písomne vyslovila nesúhlas.
8. Pri spracúvaní osobných údajov na účely archivácie, na vedecké účely, na účely historického výskumu alebo na štatistické účely je prevádzkovateľ a sprostredkovateľ povinný prijať primerané záruky pre práva a slobody dotknutej osoby. Tieto záruky obsahujú zavedenie primeraných a účinných technických a organizačných opatrení najmä na zabezpečenie dodržiavania zásady minimalizácie údajov a pseudonymizácie, ak sa týmto opatrením môžu dosiahnuť uvedené účely.
9. Ak sa osobné údaje spracúvajú na vedecké účely, účely historického výskumu alebo na štatistické účely, môžu byť práva dotknutých osôb podľa § 21, § 22, § 24 a § 27 alebo podľa osobitného predpisu[[26]](#footnote-26)) obmedzené osobitným predpisom alebo medzinárodnou zmluvou, ktorou je Slovenská republika viazaná, ak sú prijaté primerané podmienky a záruky podľa odseku 6, ak by tieto práva dotknutej osoby pravdepodobne znemožnili alebo závažným spôsobom sťažili dosiahnutie týchto účelov, a  takéto obmedzenie práv dotknutých osôb je nevyhnutné na dosiahnutie týchto účelov.
10. Ak sa osobné údaje spracúvajú na účely archivácie, môžu byť práva dotknutých osôb podľa § 21, § 22 a § 24 až 27 alebo podľa osobitného predpisu[[27]](#footnote-27)) obmedzené osobitným predpisom, ak sú prijaté primerané podmienky a záruky podľa odseku 6, ak by tieto práva dotknutej osoby pravdepodobne znemožnili alebo závažným spôsobom sťažili dosiahnutie týchto účelov, a  takéto obmedzenie práv dotknutých osôb je nevyhnutné na dosiahnutie týchto účelov.
11. Prevádzkovateľ a sprostredkovateľ pri prijímaní bezpečnostných opatrení a pri posudzovaní vplyvu na ochranu osobných údajov postupuje primerane podľa medzinárodných noriem a štandardov bezpečnosti.

### Mlčanlivosť

1. Prevádzkovateľ a sprostredkovateľ sú povinní zachovávať mlčanlivosť o osobných údajoch, ktoré spracúva. Povinnosť mlčanlivosti trvá aj po ukončení spracúvania osobných údajov.
2. Prevádzkovateľ a sprostredkovateľ je povinný zaviazať mlčanlivosťou o osobných údajoch fyzické osoby, ktoré prídu do styku s osobnými údajmi u prevádzkovateľa alebo sprostredkovateľa. Záväzok mlčanlivosti podľa prvej vety musí trvať aj po skončení pracovného pomeru, štátnozamestnaneckého pomeru, služobného pomeru alebo obdobného pracovného vzťahu tejto fyzickej osoby.
3. Povinnosť mlčanlivosti podľa odsekov 1 a 2 neplatí, ak je to nevyhnutné na plnenie úloh súdu a orgánov činných v trestnom konaní podľa osobitného zákona; tým nie sú dotknuté ustanovenia o mlčanlivosti podľa osobitných predpisov.[[28]](#footnote-28))
4. Ustanovenia o povinnosti mlčanlivosti podľa odsekov 1 a 2 § 45 ods. 5 sa nepoužijú vo vzťahu k úradu pri plnení jeho úloh podľa tohto zákona alebo osobitného predpisu.

### 

### ŠIESTA ČASŤ

### ÚRAD

### PRVÁ HLAVA

### POSTAVENIE, PÔSOBNOSŤ A ORGANIZÁCIA ÚRADU

#### Postavenie úradu

1. Úrad je orgánom štátnej správy s celoslovenskou pôsobnosťou, ktorý sa podieľa na ochrane základných práv a slobôd fyzických osôb pri spracúvaní osobných údajov, a ktorý vykonáva dozor nad ochranou osobných údajov vrátane dozoru nad ochranou osobných údajov spracúvaných príslušnými orgánmi pri plnení úloh na účely trestného konania, ak nie je v § 82 ods. 6 a 7 ustanovené inak.
2. Sídlom úradu je Bratislava.
3. Úrad na plnenie úloh dozorného orgánu nad ochranou osobných údajov môže zriaďovať a zrušovať detašované pracoviská mimo svojho sídla a určovať územný obvod ich pôsobnosti.
4. Úrad pri výkone svojej pôsobnosti postupuje nezávisle a riadi sa ústavou, ústavnými zákonmi, zákonmi, ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná.
5. Úrad je rozpočtovou organizáciou.[[29]](#footnote-29)) Návrh rozpočtu predkladá úrad ako súčasť kapitoly Všeobecná pokladničná správa. Schválený rozpočet úradu môže znížiť v priebehu kalendárneho roku iba Národná rada Slovenskej republiky.
6. Podrobnosti o organizácii úradu upraví organizačný poriadok úradu, ktorý vydá predseda úradu.

#### Úlohy úradu

1. Úrad ako dozorný orgán podľa tohto zákona a osobitného predpisu[[30]](#footnote-30)) plní úlohy a vykonáva právomoci, ktoré sú mu zverené podľa tohto zákona a podľa osobitného predpisu.[[31]](#footnote-31))
2. Úrad
3. monitoruje uplatňovanie tohto zákona,
4. vyjadruje sa k návrhom zákonov a k návrhom ostatných všeobecne záväzných právnych predpisov, v ktorých sa upravuje spracúvanie osobných údajov,
5. poskytuje konzultácie v oblasti ochrany osobných údajov,
6. metodicky usmerňuje prevádzkovateľov a sprostredkovateľov pri spracúvaní osobných údajov,
7. zvyšuje povedomie verejnosti najmä v oblasti rizík a práv súvisiacich so spracúvaním osobných údajov,
8. zvyšuje povedomie prevádzkovateľov a sprostredkovateľov o ich povinnostiach podľa tohto zákona,
9. na požiadanie poskytuje informácie každej dotknutej osobe v súvislosti s uplatnením jej práv podľa tohto zákona, prípadne na tento účel spolupracuje s dozornými orgánmi v iných členských štátoch,[[32]](#footnote-32))
10. pri výkone dozoru nad ochranou osobných údajov preveruje zákonnosť spracúvania osobných údajov príslušným orgánom pri výkone práva dotknutou osobou podľa § 64 ods. 5 a informuje dotknutú osobu o výsledku preverenia do 30 dní odo dňa podania žiadosti o preverenie, alebo o dôvodoch prečo k prevereniu nedošlo a o možnosti uplatnenia práva dotknutej osoby na podanie návrhu na začatie konania podľa § 101 a na inú právnu ochranu podľa osobitného predpisu,20)
11. monitoruje vývoj najmä informačných a komunikačných technológií a obchodných praktík, ak má dosah na ochranu osobných údajov,
12. spolupracuje s Európskym výborom pre ochranu údajov,[[33]](#footnote-33))
13. predkladá Národnej rade Slovenskej republiky správu o stave ochrany osobných údajov najmenej raz za rok; správu o stave ochrany osobných údajov zverejňuje úrad na svojom webovom sídle a poskytuje ju Európskemu výboru pre ochranu údajov a Komisii,
14. spolupracuje s dozornými orgánmi iných členských štátov vrátane výmeny informácií a poskytuje im vzájomnú pomoc s cieľom zabezpečiť spoločný postup pri ochrane osobných údajov podľa tohto zákona a osobitného predpisu.[[34]](#footnote-34))
15. Úrad je pri plnení svojich úloh oprávnený
16. nariadiť prevádzkovateľovi a sprostredkovateľovi, prípadne aj zástupcovi prevádzkovateľa alebo sprostredkovateľa, aby poskytli informácie, ktoré sú nevyhnutné na plnenie jeho úloh,
17. získať od prevádzkovateľa a sprostredkovateľa prístup k osobným údajom a informáciám, ktoré sú nevyhnutné na plnenie jeho úloh; tým nie sú dotknuté ustanovenia o mlčanlivosti podľa osobitných predpisov,28)
18. vstupovať do priestorov prevádzkovateľa a sprostredkovateľa, ako aj k akémukoľvek zariadeniu a prostriedkom na spracúvanie osobných údajov, a to v rozsahu nevyhnutnom na plnenie jeho úloh, ak na to nie je potrebné povolenie podľa osobitného predpisu,[[35]](#footnote-35))
19. upozorniť prevádzkovateľa alebo sprostredkovateľa na to, že plánované spracovateľské operácie pravdepodobne porušia ustanovenia tohto zákona alebo osobitného predpisu,1)
20. uložiť opatrenia na nápravu, pokutu podľa § 103 ods. 1 alebo poriadkovú pokutu podľa § 106, ak prevádzkovateľ, sprostredkovateľ, monitorujúci subjekt alebo certifikačný subjekt porušili ustanovenia tohto zákona alebo osobitného predpisu,1)
21. nariadiť prevádzkovateľovi alebo sprostredkovateľovi, aby vyhovel žiadostiam dotknutej osoby o uplatnenie jej práv podľa tohto zákona alebo osobitného predpisu,1)
22. nariadiť prevádzkovateľovi alebo sprostredkovateľovi, aby svoje spracovateľské operácie zosúladil podľa potreby určeným spôsobom a v rámci určenej lehoty s ustanoveniami tohto zákona alebo osobitného predpisu,1)
23. nariadiť prevádzkovateľovi, aby porušenie ochrany osobných údajov oznámil dotknutej osobe,
24. nariadiť dočasné alebo trvalé obmedzenie vrátane zákazu spracúvania osobných údajov,
25. predvolať prevádzkovateľa alebo sprostredkovateľa za účelom podania vysvetlenia pri podozrení z porušenia povinností uložených týmto zákonom, osobitným predpisom alebo medzinárodnou zmluvou, ktorou je Slovenská republika viazaná,
26. odporučiť prevádzkovateľovi alebo sprostredkovateľovi opatrenia na zabezpečenie ochrany osobných údajov v informačných systémoch,
27. nariadiť pozastavenie prenosu osobných údajov príjemcovi v tretej krajine alebo medzinárodnej organizácii.
28. Okrem plnenia úloh podľa odseku 1 a 2 úrad ďalej
29. plní oznamovaciu povinnosť voči Komisii v oblasti ochrany osobných údajov,
30. prijíma opatrenia na vykonanie rozhodnutí Komisie vydaných v oblasti ochrany osobných údajov a
31. spolupracuje pri výkone dozoru nad ochranou osobných údajov s dozornými orgánmi iných členských štátov a s obdobnými orgánmi dozoru mimo Európskej únie.
32. Predmetom dozoru nad ochranou osobných údajov nie sú spory zo zmluvných alebo predzmluvných vzťahov medzi prevádzkovateľom alebo sprostredkovateľom a dotknutými osobami alebo inými fyzickými osobami, alebo právnickými osobami, na ktorých prejednávanie a rozhodovanie sú príslušné súdy alebo iné orgány podľa osobitných predpisov.
33. Ak osobné údaje spracúvajú súdy pri výkone ich súdnej právomoci dozor podľa § 91 až 99 nad ochranou osobných údajov vykonáva Ministerstvo spravodlivosti Slovenskej republiky.
34. Ak osobné údaje spracúva Národný bezpečnostný úrad podľa osobitného predpisu,4) dozor podľa § 91 až 99 nad ochranou osobných údajov vykonáva Národná rada Slovenskej republiky podľa osobitného predpisu.[[36]](#footnote-36))

#### Predseda úradu

1. Na čele úradu je predseda, ktorého volí a odvoláva Národná rada Slovenskej republiky na návrh vlády Slovenskej republiky.
2. Funkčné obdobie predsedu úradu je päť rokov a možno ho zvoliť najviac na dve po sebe nasledujúce funkčné obdobia. Predseda úradu zostáva vo funkcii aj po uplynutí funkčného obdobia, kým Národná rada Slovenskej republiky nezvolí nového predsedu.
3. Za predsedu úradu možno zvoliť občana Slovenskej republiky, ktorý je voliteľný do Národnej rady Slovenskej republiky, má vysokoškolské vzdelanie druhého stupňa, má najmenej dvojročné skúsenosti v oblasti ochrany osobných údajov a je bezúhonný.
4. Za bezúhonného sa na účely tohto zákona považuje ten, kto nebol právoplatne odsúdený za úmyselný trestný čin alebo za trestný čin, pri ktorom mu výkon trestu odňatia slobody nebol podmienečne odložený, ak sa podľa rozhodnutia súdu alebo na základe zákona nehľadí na neho, ako keby nebol odsúdený alebo odsúdenie mu nebolo zahladené. Bezúhonnosť sa preukazuje doloženým výpisom z registra trestov nie starším ako tri mesiace.
5. Predseda úradu musí byť pri výkone svojej funkcie nezávislý a nesmie byť pri plnení svojich úloh a výkone svojich právomocí podľa tohto zákona pod vonkajším vplyvom, či už priamym alebo nepriamym, a nesmie od nikoho požadovať ani prijímať pokyny.
6. Predseda úradu je povinný sa zdržať akéhokoľvek konania nezlučiteľného s jeho povinnosťami podľa tohto zákona a podľa osobitného predpisu.[[37]](#footnote-37))
7. Predseda úradu má počas výkonu svojej funkcie postavenie generálneho tajomníka služobného úradu podľa osobitného predpisu.8)
8. K zániku výkonu funkcie predsedu úradu dochádza uplynutím jeho funkčného obdobia, prípadne zvolením nového predsedu po uplynutí funkčného obdobia predsedu úradu podľa odseku 2.
9. Pred uplynutím funkčného obdobia výkon funkcie predsedu úradu zaniká
10. vzdaním sa funkcie,
11. stratou voliteľnosti do Národnej rady Slovenskej republiky,
12. nadobudnutím právoplatnosti rozsudku, ktorým bol odsúdený za úmyselný trestný čin alebo ktorým bol odsúdený za trestný čin a výkon trestu odňatia slobody mu nebol podmienečne odložený,
13. výkonom činnosti, ktorá je nezlučiteľná s jeho povinnosťami podľa odseku 6 alebo
14. smrťou alebo právoplatným rozhodnutím súdu o vyhlásení predsedu úradu za mŕtveho.
15. Predseda úradu môže byť z funkcie odvolaný, ak
16. mu zdravotný stav dlhodobo, najmenej však počas jedného roka, nedovoľuje riadne vykonávať povinnosti vyplývajúce z jeho funkcie,
17. porušil povinnosť nezávislosti podľa odseku 5, alebo
18. porušil povinnosť zachovávať mlčanlivosť o skutočnostiach, o ktorých sa dozvedel v súvislosti s výkonom svojej funkcie podľa § 85.
19. Platové a ďalšie náležitosti predsedu úradu určuje vláda Slovenskej republiky podľa osobitného predpisu.8)

#### Podpredseda úradu

1. Predsedu úradu zastupuje podpredseda úradu, ktorého vymenúva a odvoláva vláda Slovenskej republiky na návrh predsedu úradu.
2. Funkčné obdobie podpredsedu úradu je päť rokov a možno ho vymenovať najviac na dve po sebe nasledujúce funkčné obdobia. Podpredseda úradu zostáva vo funkcii aj po uplynutí funkčného obdobia, kým vláda Slovenskej republiky nevymenuje nového podpredsedu.
3. Na výkon funkcie podpredsedu úradu sa [§ 83 ods. 3](http://www.zakonypreludi.sk/zz/2014-136#f7287332) až 6, ods. 8 až 11 vzťahujú rovnako.

#### Povinnosť mlčanlivosti

1. Predseda úradu, podpredseda úradu a zamestnanci úradu sú povinní zachovávať mlčanlivosť o skutočnostiach, ako aj o osobných údajoch, o ktorých sa dozvedeli počas plnenia úloh podľa tohto zákona alebo osobitného predpisu,1) a to aj po skončení výkonu svojej funkcie, štátnozamestnaneckého pomeru, pracovného pomeru alebo obdobného pracovného vzťahu.
2. Povinnosť mlčanlivosti podľa odseku 1 neplatí, ak je to nevyhnutné na plnenie úloh súdu a orgánov činných v trestnom konaní podľa osobitného predpisu;[[38]](#footnote-38)) tým nie sú dotknuté ustanovenia o mlčanlivosti podľa osobitného predpisu.[[39]](#footnote-39))
3. Od povinnosti mlčanlivosti podľa odseku 1 môže podpredsedu úradu a zamestnancov úradu v konkrétnom prípade oslobodiť predseda úradu. Od povinnosti mlčanlivosti podľa odseku 1 môže predsedu úradu v konkrétnom prípade oslobodiť Národná rada Slovenskej republiky.

### DRUHÁ HLAVA

### KÓDEX SPRÁVANIA, CERTIFIKÁT A AKREDITÁCIA

#### Kódex správania

1. Združenie alebo iný subjekt zastupujúci kategóriu prevádzkovateľov alebo sprostredkovateľov môže prijať kódex správania, a to najmä na účely spresnenia uplatňovania tohto zákona alebo osobitného predpisu1) v súvislosti s predmetom kódexu správania podľa osobitného predpisu.[[40]](#footnote-40))
2. Schválením kódexu správania zo strany úradu nie je dotknutá zodpovednosť prevádzkovateľa alebo sprostredkovateľa dodržiavať tento zákon alebo osobitný predpis1) a nie sú dotknuté ani právomoci úradu podľa tohto zákona.
3. Žiadosť o schválenie návrhu kódexu správania, zmeny schváleného kódexu správania alebo rozšírenie schváleného kódexu správania podáva úradu združenie alebo iný subjekt zastupujúci kategóriu prevádzkovateľov alebo sprostredkovateľov (ďalej len „žiadateľ“).
4. Žiadosť o  schválenie kódexu správania musí obsahovať
5. identifikačné údaje žiadateľa,
6. meno a priezvisko štatutárneho zástupcu alebo osoby oprávnenej konať v mene žiadateľa,
7. označenie, či ide o návrh kódexu správania, návrh zmeny schváleného kódexu správania alebo návrh rozšírenia schváleného kódexu správania,
8. spôsob vzniku členstva v kódexe správania prevádzkovateľom alebo sprostredkovateľom,
9. záväzok prevádzkovateľa alebo sprostredkovateľa podrobiť sa monitorovaniu dodržiavania schváleného kódexu správania v súlade s pravidlami a postupmi na monitorovanie dodržiavania kódexu správania,
10. opis práv a povinností prevádzkovateľa alebo sprostredkovateľa pri výkone monitorovania dodržiavania schváleného kódexu správania,
11. uvedenie predmetu, na ktorý sa návrh kódexu správania, návrh zmeny schváleného kódexu správania alebo návrh rozšírenia schváleného kódexu správania vzťahuje,
12. účel spracúvania osobných údajov, na ktorý sú osobné údaje určené, ako aj právny základ spracúvania osobných údajov,
13. kategórie osobných údajov,
14. kategórie dotknutých osôb,
15. identifikáciu príjemcu alebo kategóriu príjemcu osobných údajov, ak existuje,
16. opis spracovateľských činností, vrátane informácii o existencii automatizovaného rozhodovania vrátane profilovania,
17. opis postupu žiadateľa pri uplatnení práv dotknutou osobou,
18. informáciu, či sa návrh kódexu správania týka spracovateľských činností vo viacerých členských štátoch,
19. identifikáciu tretej krajiny alebo medzinárodnej organizácie pri prenose osobných údajov a informáciu o prijatých primeraných zárukách tohto prenosu,
20. prijaté pravidlá a postupy na monitorovanie dodržiavania kódexu správania.
21. Žiadateľ k žiadosti o schválenie kódexu správania podľa odseku 4 musí priložiť
22. návrh kódexu správania, návrh zmeny schváleného kódexu správania alebo návrh rozšírenia schváleného kódexu správania, a to aj v anglickom jazyku, ak sa týka spracovateľských činností vo viacerých členských štátoch,
23. potvrdenie o zaplatení správneho poplatku,
24. ďalšie informácie a podklady, nevyhnutné na posúdenie súladu návrhu kódexu správania s týmto zákonom alebo osobitným predpisom.1)
25. Ak žiadosť o schválenie kódexu správania nespĺňa náležitosti podľa odsekov 4 a 5 alebo ak v konaní o schválenie kódexu správania vzniknú pochybnosti o preukázaní súladu s týmto zákonom alebo osobitným predpisom, úrad vyzve žiadateľa na doplnenie podkladov v  lehote ním určenej, ktorá nesmie byť kratšia ako 15 dní; počas tejto doby lehota v konaní o schválenie kódexu správania neplynie.
26. Účastníkom konania o schválení kódexu správania je žiadateľ, ktorý podal žiadosť podľa odseku 4.
27. Ak úrad počas konania o schválenie kódexu správania zistí nesúlad s týmto zákonom alebo osobitným predpisom1) vyzve žiadateľa na odstránenie zisteného nesúladu v určenej lehote, ktorá nesmie byť kratšia ako 30 dní; počas toho neplynie lehota v konaní o schválenie kódexu správania. Na odôvodnenú žiadosť žiadateľa úrad určenú lehotu predĺži najviac o 60 dní.
28. Úrad konanie o schválenie kódexu správania zastaví, ak žiadateľ
29. neodstráni nedostatky žiadosti alebo nedoplní podklady v lehote určenej podľa odseku 6,
30. neodstráni úradom zistené nedostatky v lehote určenej podľa odseku 8.

1. Úrad rozhodne o schválení kódexu správania, o zmene alebo o rozšírení do 90 dní odo dňa začatia konania.

1. Ak je potrebné predložiť návrh kódexu správania, návrh zmeny alebo návrh rozšírenia Európskemu výboru pre ochranu údajov podľa osobitného predpisu,[[41]](#footnote-41)) lehota podľa odseku 10 neplynie odo dňa predloženia návrhu kódexu správania Európskemu výboru pre ochranu údajov až do dňa doručenia stanoviska Európskemu výboru pre ochranu údajov podľa osobitného predpisu[[42]](#footnote-42)) úradu.
2. Úrad po preskúmaní žiadosti o schválenie kódexu správania podľa odseku 4 a 5 a súvisiacej dokumentácie vydá rozhodnutie o schválení kódexu správania, rozhodnutie o schválení zmeny alebo rozhodnutie o schválení rozšírenia, ak návrh kódexu správania, zmena alebo rozšírenie je v súlade a poskytuje dostatočné primerané záruky ochrany osobných údajov podľa tohto zákona alebo osobitného predpisu.1)
3. Proti rozhodnutiu o schválení kódexu správania, rozhodnutiu o zmene alebo rozhodnutiu o rozšírení nie je prípustný rozklad.
4. Proti rozhodnutiu o neschválení kódexu správania, rozhodnutiu o neschválení zmeny alebo rozhodnutiu o neschválení rozšírenia je prípustný rozklad, o ktorom rozhodne predseda úradu.
5. Úrad zverejňuje zoznam schválených kódexov správania na svojom webovom sídle.

1. Združenie alebo iný subjekt zastupujúci kategóriu prevádzkovateľov alebo sprostredkovateľov, ktorému úrad schválil kódex správania, schválil návrh zmeny alebo schválil návrh rozšírenia kódexu správania, je povinný najneskôr do 15 dní odo dňa zistenia písomne oznámiť úradu zmeny podľa odseku 4 písm. a) a d).

#### Certifikát

1. Vydanie certifikátu, obnovu certifikátu alebo odňatie certifikátu vykonáva subjekt, ktorému bola udelená akreditácia podľa § 89 v súlade s týmto zákonom (ďalej len „certifikačný subjekt“) alebo úrad.
2. Prevádzkovateľ alebo sprostredkovateľ na účely preukázania súladu spracúvania osobných údajov a existencie primeraných záruk ochrany osobných údajov podľa tohto zákona alebo osobitného predpisu1) môže požiadať úrad alebo certifikačný subjekt o vydanie alebo obnovenie certifikátu. Certifikát sa vydá alebo obnoví najviac na obdobie troch rokov.
3. Úrad alebo certifikačný subjekt posudzuje súlad spracúvania osobných údajov a existenciu primeraných záruk ochrany osobných údajov prevádzkovateľa alebo sprostredkovateľa podľa odseku 2 na základe certifikačných kritérií v súlade s týmto zákonom. Vydaním certifikátu nie je dotknutá zodpovednosť prevádzkovateľa alebo sprostredkovateľa za dodržiavanie tohto zákona a osobitného predpisu1) ani nie sú dotknuté právomoci úradu podľa tohto zákona.
4. Certifikát je verejnou listinou.
5. Úrad zverejňuje vydané certifikáty na svojom webovom sídle.
6. Žiadosť o vydanie certifikátu alebo obnovu certifikátu úradom musí obsahovať
7. identifikačné údaje žiadateľa,
8. meno a priezvisko štatutárneho orgánu žiadateľa alebo osoby oprávnenej konať v mene žiadateľa,
9. kontaktné údaje zodpovednej osoby, ak je určená,
10. predmet certifikátu, na ktorý sa má certifikát udeliť,
11. účely spracúvania osobných údajov,
12. právny základ spracúvania osobných údajov,
13. kategórie dotknutých osôb,
14. kategórie osobných údajov,
15. identifikáciu príjemcu alebo kategóriu príjemcu osobných údajov, ak existuje,
16. opis spracovateľských činností, vrátane informácii o existencii automatizovaného rozhodovania vrátane profilovania,
17. opis postupu žiadateľa pri uplatnení práv dotknutou osobou,
18. identifikáciu tretej krajiny alebo medzinárodnej organizácie pri prenose osobných údajov.
19. Žiadateľ k žiadosti podľa odseku 6 musí priložiť
20. technickú a bezpečnostnú dokumentáciu nevyhnutnú pre vydanie certifikátu,
21. výsledok auditu ochrany osobných údajov nie starší ako šesť mesiacov,
22. dokumenty preukazujúce splnenie certifikačných kritérií,
23. opis primeraných záruk pri prenose osobných údajov do tretej krajiny alebo medzinárodnej organizácii,
24. potvrdenie o zaplatení správneho poplatku,
25. ďalšie informácie a podklady, nevyhnutné na posúdenie súladu s týmto zákonom alebo osobitným predpisom1) a dodržania certifikačného postupu.
26. Ak žiadosť o vydanie certifikátu alebo obnove certifikátu nespĺňa náležitosti podľa odsekov 6 a 7 alebo ak v konaní o vydanie certifikátu alebo o obnove certifikátu vzniknú pochybnosti o preukázaní splnenia certifikačných kritérií alebo podmienok na vydanie certifikátu, úrad vyzve žiadateľa na doplnenie podkladov v lehote ním určenej, ktorá nesmie byť kratšia ako 15 dní; počas tejto doby lehota v konaní o vydanie certifikátu neplynie.
27. Ak úrad počas konania o vydaní certifikátu alebo obnove certifikátu zistí nesúlad s týmto zákonom alebo osobitným predpisom1) vyzve žiadateľa na odstránenie zisteného nesúladu v určenej lehote, ktorá nesmie byť kratšia ako 30 dní; počas tejto doby lehota v konaní o vydanie certifikátu neplynie. Na odôvodnenú žiadosť žiadateľa úrad určenú lehotu predĺži najviac o 60 dní.
28. Úrad konanie o vydaní certifikátu alebo obnove certifikátu zastaví, ak žiadateľ
29. neodstráni nedostatky žiadosti alebo nedoplní podklady v určenej lehote podľa odseku 8,
30. neodstráni úradom zistené nedostatky v určenej lehote podľa odseku 9.
31. Úrad rozhodne o vydaní certifikátu alebo obnove certifikátu do 90 dní odo dňa začatia konania.
32. Úrad po preskúmaní žiadosti o vydanie certifikátu alebo obnove certifikátu podľa odsekov 6 a 7 a súvisiacej dokumentácie vydá rozhodnutie o vydaní certifikátu, ak žiadateľ spĺňa certifikačné kritériá, spĺňa podmienky certifikačného postupu, ak jeho spracovateľské činnosti sú v súlade s týmto zákonom alebo osobitným predpisom,1) a ak ním prijaté bezpečnostné opatrenia poskytujú dostatočné primerané záruky ochrany osobných údajov podľa tohto zákona alebo osobitného predpisu.1)
33. Na základe rozhodnutia o vydaní certifikátu alebo obnove certifikátu úrad vydá žiadateľovi certifikát na obdobie troch rokov, ktorý obsahuje
34. identifikačné údaje úradu,
35. identifikačné údaje žiadateľa,
36. predmet certifikátu,
37. označenie certifikačných kritérií, na základe ktorých sa vydáva certifikát,
38. číslo certifikátu,
39. dátum vydania certifikátu, prípadne aj dátum skoršieho vydania certifikátu, ak sa tento obnovuje,
40. doba platnosti certifikátu,
41. odtlačok pečiatky úradu a podpis osoby oprávnenej konať v mene úradu s uvedením jej mena, priezviska a funkcie.
42. Proti rozhodnutiu o vydaní certifikátu alebo obnove certifikátu nie je prípustný rozklad.
43. Proti rozhodnutiu o nevydaní certifikátu alebo neobnovení certifikátu je prípustný rozklad, o ktorom rozhodne predseda úradu.
44. Ak prevádzkovateľ alebo sprostredkovateľ, ktorému bol vydaný alebo obnovený certifikát (ďalej len „certifikovaná osoba“) naďalej spĺňa certifikačné kritéria a podmienky vydania certifikátu podľa tohto zákona, úrad na základe žiadosti certifikovanej osoby, podanej najneskôr šesť mesiacov pred uplynutím platnosti certifikátu skôr vydaného alebo skôr obnoveného, rozhodne o obnovení certifikátu na obdobie ďalších troch rokov. Na konanie o obnovení certifikátu sa primerane použijú ustanovenia o vydaní certifikátu.
45. Ak certifikovaná osoba podá žiadosť o obnovenie certifikátu v lehote menej ako šesť mesiacov pred uplynutím platnosti certifikátu, úrad na takúto žiadosť neprihliada. Týmto nie je dotknuté oprávnenie tejto certifikovanej osoby na podanie žiadosti podľa odseku 6 a 7.
46. Certifikovaná osoba počas platnosti certifikátu je povinná
47. spĺňať požiadavky ustanovené týmto zákonom a požiadavky na vydanie certifikátu v súlade s rozhodnutím o vydaní certifikátu,
48. najneskôr do 15 dní odo dňa zistenia písomne oznámiť úradu akékoľvek zmeny týkajúce sa rozhodnutia o vydaní certifikátu,
49. umožniť úradu vykonanie dozoru podľa tohto zákona,
50. plniť ďalšie požiadavky určené úradom,
51. archivovať dokumentáciu súvisiacu s výkonom certifikačného postupu podľa osobitného zákona.[[43]](#footnote-43))
52. Certifikačné kritéria, podmienky certifikačného postupu, obsahové náležitosti technickej a bezpečnostnej dokumentácie a podmienky výkonu auditu ochrany osobných údajov vrátane podmienok odborných znalostí audítora ustanoví všeobecne záväzný právny predpis.

#### Monitorujúci subjekt

1. Monitorovanie súladu spracúvania osobných údajov podľa tohto zákona alebo osobitného predpisu1) s kódexom správania vykonáva subjekt, ktorý spĺňa kritériá a podmienky na udelenie akreditácie podľa tohto zákona alebo osobitného predpisu1) a bola mu udelená akreditácia úradom v súlade s týmto zákonom (ďalej len „monitorujúci subjekt“). Týmto nie sú dotknuté právomoci úradu podľa tohto zákona.
2. Kódexy správania schválené úradom pre orgány verejnej moci a verejnoprávne inštitúcie nepodliehajú činnosti monitorovacieho subjektu podľa tohto zákona; tým nie je dotknutý výkon dozoru úradom podľa tohto zákona.
3. Monitorujúcim subjektom môže byť právnická osoba alebo fyzická osoba – podnikateľ, ktorý má vytvorené technické, organizačné podmienky, podmienky na vykonávanie monitorovania kódexu správania a ktorému bola udelená akreditácia.
4. Monitorujúci subjekt je oprávnený
5. monitorovať súlad spracúvania osobných údajov podľa tohto zákona alebo osobitného predpisu1) prevádzkovateľom alebo sprostredkovateľom, ktorý je členom schváleného kódexu správania,
6. prijať primerané opatrenia v prípadoch porušenia kódexu správania prevádzkovateľom alebo sprostredkovateľom,
7. pozastaviť členstvo dotknutého prevádzkovateľa alebo sprostredkovateľa z členstva v kódexe správania,
8. vylúčiť dotknutého prevádzkovateľa alebo sprostredkovateľa z kódexu správania.
9. O opatreniach podľa odseku 4 vrátane dôvodov prijatia takýchto opatrení je monitorujúci subjekt povinný písomne informovať úrad do 15 dní od ich prijatia. Týmto nie je dotknutá zodpovednosť prevádzkovateľa alebo sprostredkovateľa, ktorý podlieha monitorovaniu kódexu správania, dodržiavať tento zákon alebo osobitný predpis1) a nie sú dotknuté právomoci úradu podľa tohto zákona.
10. Žiadosť o udelenie akreditácie musí obsahovať
11. identifikačné údaje žiadateľa,
12. meno a priezvisko štatutárneho zástupcu žiadateľa alebo osoby oprávnenej konať v mene žiadateľa,
13. uvedenie predmetu kódex správania.40)
14. Žiadateľ k žiadosti podľa odseku 6 musí priložiť
15. technickú a bezpečnostnú dokumentáciu nevyhnutnú pre monitorovanie kódexu správania,
16. dokumenty preukazujúce nezávislosť žiadateľa,
17. postup a spôsob zvládnutia konfliktu záujmu medzi žiadateľom a subjektom podliehajúcim monitorovaniu, ktorý by mohol narušiť alebo obmedziť objektivitu monitorovania kódexu správania alebo porušiť princíp transparentnosti pre dotknuté osoby a verejnosť; konflikt záujmov zahŕňa najmä situáciu, ak žiadateľ, ktorý môže ovplyvniť výsledok alebo priebeh monitorovania kódexu správania, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jeho nezávislosti v súvislosti s monitorovaním kódexu správania,
18. dokumenty stanovujúce kvalifikačné požiadavky vo vzťahu k monitorovaniu kódexu správania osôb žiadateľa, ktoré budú vykonávať monitorovanie,
19. pravidlá a postupy výkonu akreditačných činností, najmä procesy monitorovania dodržiavania kódexu správania prevádzkovateľom alebo sprostredkovateľom, spôsob preukázania vykonávania kódexu správania prevádzkovateľom alebo sprostredkovateľom, spôsob preukázania súladu spracovateľských činností prevádzkovateľa a sprostredkovateľa vo vzťahu k predmetu kódexu správania, frekvenciu monitorovania súladu,
20. dokumenty preukazujúce, že pravidlá a postupy na výkon monitorovania kódexu správania sú transparentné pre dotknuté osoby a verejnosť,
21. výsledok auditu výkonu monitorovania kódexu správania,
22. potvrdenie o zaplatení správneho poplatku,
23. ďalšie informácie a podklady, ktoré sú nevyhnutné na posúdenie súladu s týmto zákonom alebo osobitným predpisom1) a na posúdenie žiadosti o udelenie akreditácie.
24. Ak žiadosť o udelení akreditáciu nespĺňa náležitosti podľa odsekov 6 a 7 alebo ak v konaní o udelení akreditácie vzniknú pochybnosti o preukázaní splnenia kritérií alebo podmienok na udelenie akreditácie, úrad vyzve žiadateľa na doplnenie podkladov v lehote ním určenej, ktorá nesmie byť kratšia ako 15 dní; počas tejto lehoty lehota v konaní o udelení akreditácie neplynie.
25. Ak úrad počas konania podľa odseku 11 zistí nesúlad s týmto zákonom alebo osobitným predpisom1) vyzve žiadateľa na odstránenie zisteného nesúladu v určenej lehote, ktorá nesmie byť kratšia ako 30 dní; počas tejto lehoty lehota podľa odseku 11 neplynie. Na odôvodnenú žiadosť žiadateľa úrad určenú lehotu predĺži najviac o 60 dní.
26. Úrad konanie podľa odseku 11 zastaví, ak žiadateľ neodstráni
27. nedostatky žiadosti alebo nedoplní podklady v určenej lehote podľa odseku 8,
28. úradom zistené nedostatky v určenej lehote podľa odseku 9.
29. Úrad rozhodne o udelení akreditácie do 90 dní odo dňa začatia konania.
30. Úrad po preskúmaní žiadosti o udelení akreditácie podľa odsekov 5 a 6 a súvisiacej dokumentácie vydá rozhodnutie o udelení akreditácie, ak žiadateľ spĺňa požiadavky má primeranú úroveň odborných znalostí vo vzťahu k predmetu kódexu správania a spĺňa kritéria a podmienky na udelenie akreditácie podľa tohto zákona.
31. Na základe rozhodnutia o udelení akreditácie úrad vydá monitorujúcemu subjektu osvedčenie o udelení akreditácie, ktoré obsahuje
32. identifikačné údaje úradu,
33. identifikačné údaje žiadateľa,
34. predmet akreditácie,
35. číslo osvedčenia o udelení akreditácie,
36. dátum vydania osvedčenia o udelení akreditácie,
37. odtlačok pečiatky úradu a podpis osoby oprávnenej konať v mene úradu s uvedením jej mena, priezviska a funkcie.
38. Osvedčenie o udelení akreditácie je verejnou listinou.
39. Proti rozhodnutiu o udelení akreditácie nie je prípustný rozklad.
40. Proti rozhodnutiu o neudelení akreditácie je prípustný rozklad, o ktorom rozhodne predseda úradu.
41. Úrad zverejňuje vydané osvedčenia o udelení akreditácie na svojom webovom sídle.
42. Ak sa preukáže, že monitorujúci subjekt vykonáva monitorovanie kódexu správania v rozpore s týmto zákonom alebo osobitným predpisom,1) dobrými mravmi, osvedčením o udelení akreditácie alebo už nespĺňa požiadavky na udelenie akreditácie, úrad pozastaví platnosť akreditácie na tri mesiace a zároveň uloží vykonanie opatrení na nápravu. Ak monitorujúci subjekt v určenej lehote uložené opatrenia neprijme, úrad jeho akreditáciu rozhodnutím zruší. Subjekt, ktorému bola akreditácia zrušená, môže znova požiadať o udelenie akreditácie.
43. Monitorujúci subjekt je povinný
44. spĺňať požiadavky ustanovené týmto zákonom a akreditačné požiadavky v súlade s rozhodnutím o udelení akreditácie,
45. písomne oznámiť úradu akékoľvek zmeny udelenej akreditácie najneskôr do 15 dní odo dňa zmeny,
46. pred výkonom monitorovania schváleného kódexu správania informovať dotknutého prevádzkovateľa alebo sprostredkovateľa o oprávnenosti monitorovať dodržiavanie kódexu správania a o predmete monitorovaného kódexu správania, podrobne a zrozumiteľne informovať o bezpečnostných opatreniach, pravidlách a o postupoch monitorovania kódexu správania, a informovať o možných právnych dôsledkoch monitorovania dodržiavania predmetu kódexu správania,
47. bez zbytočného odkladu informovať dotknutého prevádzkovateľa alebo sprostredkovateľa o prijatých opatreniach v prípadoch zisteného porušenia dodržiavania kódexu správania dotknutého prevádzkovateľa alebo sprostredkovateľa podľa odseku 4,
48. dodržiavať zásadu nezávislosti,
49. plniť ďalšie požiadavky určené úradom,
50. archivovať dokumentáciu súvisiacu s monitorovaním kódexu správania podľa osobitného zákona.[[44]](#footnote-44))
51. Kritéria na udelenie akreditácie, podmienky akreditačného postupu, obsahové náležitosti technickej a bezpečnostnej dokumentácie a podmienky výkonu auditu monitorovania kódexu správania vrátane podmienok odborných znalostí audítora ustanoví všeobecne záväzný právny predpis.

#### Certifikačný subjekt

1. Vydanie certifikátu, obnovu certifikátu alebo odňatie certifikátu vykonáva certifikačný subjekt, ktorý spĺňa kritéria a podmienky na udelenie akreditácie podľa tohto zákona alebo osobitného predpisu[[45]](#footnote-45)) a bola mu udelená akreditácia úradom v súlade s týmto zákonom.
2. Certifikačným subjektom môže byť právnická osoba alebo fyzická osoba – podnikateľ, ktorý má primeranú úroveň odborných znalostí vo vzťahu k ochrane osobných údajov a má vytvorené technické, organizačné podmienky, podmienky na certifikačný postup a ktorému bola udelená akreditácia.
3. Certifikačný subjekt je zodpovedný za riadne posúdenie súladu spracúvania osobných údajov a existencie primeraných záruk ochrany osobných údajov podľa tohto zákona alebo osobitného predpisu1) dotknutého prevádzkovateľa alebo sprostredkovateľa, na základe ktorého udelí, obnoví alebo odníme certifikát.

1. Žiadosť o udelenie akreditácie musí obsahovať
2. identifikačné údaje žiadateľa,
3. meno a priezvisko štatutárneho orgánu žiadateľa alebo osoby oprávnenej konať v mene žiadateľa,
4. uvedenie predmetu vydaného certifikátu žiadateľovi.
5. Žiadateľ k žiadosti podľa odseku 4 musí priložiť
6. technickú a bezpečnostnú dokumentáciu nevyhnutnú pre certifikačný postup,
7. postup a spôsob zvládnutia konfliktu záujmu medzi žiadateľom a prevádzkovateľom alebo sprostredkovateľom, ktorý požiadal o vydanie alebo obnovu certifikátu, ktorý by mohol narušiť alebo obmedziť objektivitu vydania alebo obnovy certifikátu alebo porušiť princíp transparentnosti pre dotknuté osoby a verejnosť; konflikt záujmov zahŕňa najmä situáciu, ak žiadateľ, ktorý môže ovplyvniť výsledok alebo priebeh vydania alebo obnovy certifikátu, má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jeho nezávislosti v súvislosti s vydaním alebo obnovením certifikátu,
8. dokumenty stanovujúce kvalifikačné požiadavky vo vzťahu k certifikačnému postupu osôb žiadateľa, ktoré budú realizovať certifikačný postup,
9. pravidlá a postupy výkonu certifikačného postupu, vrátane postupu na vydanie, pravidelné preskúmanie, obnovu a odňatie certifikátu,
10. návrh postupu na vydávanie, pravidelné preskúmanie a odoberanie certifikátu,
11. vyhlásenie o dodržiavaní certifikačných kritérií pre certifikačný postup,
12. dokumenty preukazujúce postupy a pravidlá na vybavovanie sťažností týkajúcich sa porušení vydaného certifikátu alebo spôsobu akým oprávnenia z certifikátu sú dotknutým prevádzkovateľom alebo sprostredkovateľom vykonávané,
13. dokumenty preukazujúce, že pravidlá a postupy vybavovania sťažností v súvislosti s vydaným certifikátom sú transparentné pre dotknuté osoby a verejnosť,
14. výsledok auditu výkonu certifikačného postupu,
15. potvrdenie o zaplatení správneho poplatku,
16. ďalšie informácie a podklady, ktoré sú nevyhnutné na posúdenie súladu s týmto zákonom alebo osobitným predpisom1) na účely posúdenia žiadosti o udelenie akreditácie.
17. Ak žiadosť o udelenie akreditácie nespĺňa náležitosti podľa odsekov 4 a 5 alebo ak v konaní podľa odseku 9 vzniknú pochybnosti o preukázaní splnenia kritérií alebo podmienok na udelenie akreditácie, úrad vyzve žiadateľa na doplnenie príloh alebo podkladov v lehote ním určenej, ktorá nesmie byť kratšia ako 15 dní; počas tejto lehoty lehota podľa odseku 7 neplynie.
18. Ak úrad počas konania podľa odseku 9 zistí nesúlad s týmto zákonom alebo osobitným predpisom1) vyzve žiadateľa na odstránenie zisteného nesúladu v určenej lehote, ktorá nesmie byť kratšia ako 30 dní; počas tejto lehoty lehota v konaní o udelenie akreditácie neplynie. Na odôvodnenú žiadosť žiadateľa úrad určenú lehotu predĺži najviac o 60 dní.
19. Úrad konanie o udelení akreditácie zastaví, ak žiadateľ neodstráni
20. nedostatky žiadosti alebo nedoplní podklady v určenej lehote podľa odseku 6,
21. úradom zistené nedostatky v určenej lehote podľa odseku 7.
22. Úrad rozhodne o udelení akreditácii do 90 dní odo dňa začatia konania.
23. Úrad po preskúmaní žiadosti o udelení akreditácie podľa odsekov 4 a 5 a súvisiacej dokumentácie vydá rozhodnutie o udelení akreditácii a schváli certifikačné kritéria, ak žiadateľ spĺňa požiadavky na primeranú úroveň odborných znalostí vo vzťahu k ochrane údajov a spĺňa kritéria a podmienky na udelenie akreditácie podľa tohto zákona.
24. Na základe rozhodnutia o udelení akreditácii úrad vydá certifikačnému subjektu osvedčenie o udelení akreditácie na obdobie piatich rokov, ktoré obsahuje
25. identifikačné údaje úradu,
26. identifikačné údaje žiadateľa,
27. predmet akreditácie,
28. číslo osvedčenia o udelení akreditácie,
29. dátum vydania osvedčenia o udelení akreditácie, prípadne aj dátum skoršieho vydania osvedčenia o udelení akreditácie,
30. dobu platnosti osvedčenia o udelení akreditácie,
31. odtlačok pečiatky úradu a podpis osoby oprávnenej konať v mene úradu s uvedením jej mena, priezviska a funkcie.
32. Osvedčenie o udelení akreditácie je verejnou listinou.
33. Proti rozhodnutiu o udelení akreditácie nie je prípustný rozklad.
34. Proti rozhodnutiu o neudelení akreditácie je prípustný rozklad, o ktorom rozhodne predseda úradu.
35. Úrad zverejní zoznam certifikačných subjektov a schválené certifikačné kritéria na svojom webovom sídle.
36. Ak certifikačný subjekt naďalej spĺňa požiadavky na primeranú úroveň odborných znalostí vo vzťahu k ochrane osobných údajov, spĺňa kritéria a podmienky na udelenie akreditácie podľa tohto zákona, úrad na základe žiadosti certifikačného subjektu o obnovenie akreditácie, podanej najneskôr šesť mesiacov pred uplynutím platnosti osvedčenia o udelení akreditácie, rozhodne o obnovení akreditácie na obdobie ďalších päť rokov. Na konanie o obnovení akreditácie sa primerane použijú ustanovenia konania o udelení akreditácie.
37. Ak certifikačný subjekt podá žiadosť o obnovenie akreditácie v lehote menej ako šesť mesiacov pred uplynutím platnosti osvedčenia o udelení akreditácie, úrad na takúto žiadosť neprihliada. Týmto nie je dotknuté oprávnenie tohto subjektu na podanie žiadosti podľa odsekov 4 a 5.
38. Ak sa preukáže, že certifikačný subjekt vykonáva certifikačný postup, vrátane udeľovania a odnímania certifikátu, v rozpore s týmto zákonom alebo osobitným predpisom,1) dobrými mravmi, s vydaným osvedčením o udelení akreditácie alebo už nespĺňa požiadavky na udelenie akreditácie, úrad pozastaví platnosť akreditácie na tri mesiace a zároveň uloží vykonanie opatrení na nápravu. Ak certifikačný subjekt v určenej lehote uložené opatrenia neprijme, úrad jeho akreditáciu rozhodnutím zruší. Subjekt, ktorému bola akreditácia zrušená, môže znova požiadať o udelenie akreditáciu.
39. Kritéria na udelenie akreditácie, podmienky certifikačného postupu, certifikačné kritéria, obsahové náležitosti technickej a bezpečnostnej dokumentácie a podmienky výkonu auditu certifikačného postupu vrátane podmienok odborných znalostí audítora ustanoví všeobecne záväzný právny predpis.

#### Povinnosti certifikačného subjektu

1. Certifikačný subjekt je oprávnený v rozsahu osvedčenia o udelení akreditácie vydať certifikát alebo obnoviť certifikát prevádzkovateľovi alebo sprostredkovateľovi na obdobie troch rokov.
2. Certifikačný subjekt je povinný pred vydaním certifikátu alebo obnovením certifikátu oznámiť úradu
3. jeho identifikačné údaje a číslo osvedčenia o udelení akreditácie, ktoré mu bolo vydané,
4. identifikačné údaje dotknutého prevádzkovateľa alebo sprostredkovateľa, ktorý žiada o vydanie certifikátu alebo dotknutej certifikovanej osoby, ktorá žiada o obnovu certifikátu,
5. predmet certifikátu,
6. označenie certifikačných kritérií,
7. dôvody vydania alebo obnovy certifikátu.
8. Ak oznámenie nespĺňa náležitosti podľa odseku 2 úrad vyzve certifikačný subjekt na doplnenie podkladov v lehote ním určenej, ktorá nesmie byť kratšia ako 15 dní; počas tejto lehoty lehota podľa odseku 4 neplynie.
9. Úrad rozhodne o povolení vydania certifikátu alebo o povolení obnovy certifikátu certifikačným subjektom do 60 dní odo dňa začatia konania.
10. V konaní podľa odseku 4 úrad neposudzuje splnenie certifikačných kritérií, podmienok na vydanie alebo obnovu certifikátu.
11. Povolením úradu na vydanie certifikátu alebo povolením úradu na obnovu certifikátu certifikačným subjektom nie je dotknutá zodpovednosť dotknutého prevádzkovateľa alebo sprostredkovateľa na dodržiavanie tohto zákona a osobitného predpisu1) a nie sú dotknuté právomoci úradu podľa tohto zákona.
12. Ak úrad počas konania o povolení vydania certifikátu alebo počas konania o povolení obnovy certifikátu certifikačným subjektom zistí nesúlad s týmto zákonom alebo osobitným predpisom1) nepovolí certifikačnému subjektu vydanie alebo obnovu certifikátu, o čom vydá rozhodnutie.
13. Proti rozhodnutiu o povolení vydania certifikátu alebo rozhodnutiu o povolení obnovy certifikátu certifikačným subjektom nie je prípustný rozklad.
14. Proti rozhodnutiu o nepovolení vydania certifikátu alebo rozhodnutiu o nepovolení obnovy certifikátu certifikačným subjektom je prípustný rozklad, o ktorom rozhodne predseda úradu.
15. Certifikačný subjekt je povinný do 15 dní od vydania certifikátu, obnovenia certifikátu alebo odňatia certifikátu oznámiť úradu:
16. jeho identifikačné údaje a číslo osvedčenia o udelení akreditácie, ktoré mu bolo vydané,
17. identifikačné údaje dotknutého prevádzkovateľa alebo sprostredkovateľa,
18. predmet certifikátu,
19. číslo certifikátu,
20. dôvody vydania, obnovy alebo odňatia certifikátu.
21. Certifikát vydaný certifikačným subjektom obsahuje najmä
22. identifikačné údaje certifikačného subjektu, vrátane čísla osvedčenia o udelení akreditácie,
23. identifikačné údaje žiadateľa,
24. predmet certifikátu,
25. označenie certifikačných kritérií, na základe ktorých sa certifikát vydáva,
26. číslo certifikátu,
27. dátum vydania certifikátu, prípadne aj dátum skoršieho vydania certifikátu, ak sa tento obnovuje,
28. dobu platnosti certifikátu,
29. odtlačok pečiatky certifikačného subjektu a podpis osoby oprávnenej konať v mene certifikačného subjektu s uvedením jej mena, priezviska.
30. Certifikačný subjekt je povinný
31. spĺňať požiadavky ustanovené týmto zákonom a akreditačné požiadavky v súlade s rozhodnutím o udelení akreditácie,
32. najneskôr do 15 dní písomne oznámiť úradu akékoľvek zmeny udelenej akreditácie,
33. umožniť úradu vykonanie dozoru podľa tohto zákona,
34. dodržiavať zásadu nezávislosti,
35. plniť ďalšie požiadavky určené úradom,
36. archivovať súvisiacu dokumentáciu s výkonom certifikačného postupu podľa osobitného zákona.1)

### TRETIA HLAVA

### KONTROLA

#### Začatie kontroly

1. Kontrolu spracúvania osobných údajov, kontrolu dodržiavania kódexov správania schválených úradom podľa § 86, kontrolu súladu spracúvania osobných údajov s vydaným certifikátom podľa § 87 a kontrolu dodržiavania vydaného osvedčenia o udelení akreditácie podľa § 88 a § 89 (ďalej len „kontrola“) vykonáva úrad prostredníctvom kontrolného orgánu zloženého zo zamestnancov úradu (ďalej len „kontrolný orgán“).
2. Každý člen kontrolného orgánu vykonáva kontrolu na základe písomného poverenia vedúceho zamestnanca; ak je vedúci zamestnanec členom kontrolného orgánu, členovia kontrolného orgánu vykonávajú kontrolu na základe písomného poverenie predsedu úradu.
3. Člen kontrolného orgánu musí byť zamestnanec úradu, ktorý je občiansky bezúhonný, má príslušné vzdelanie a prax v oblasti patriacej do dozornej činnosti úradu.
4. Písomné poverenie na vykonanie kontroly obsahuje
5. identifikačné údaje úradu,
6. identifikačné údaje kontrolovanej osoby,
7. titul, meno a priezvisko kontrolného orgánu,
8. odtlačok úradnej pečiatky a podpis.
9. Vzor poverenia na vykonanie kontroly zverejní úrad na svojom webovom sídle.
10. Kontrola je začatá dňom doručenia oznámenia o kontrole prevádzkovateľovi alebo sprostredkovateľovi, prípade zástupcovi prevádzkovateľa alebo sprostredkovateľa alebo monitorujúcemu subjektu podľa § 88 alebo certifikačnému subjektu podľa § 89 (ďalej len „kontrolovaná osoba“).
11. Kontrolný orgán vykoná kontrolu na základe plánu kontrol alebo na základe podozrenia z porušenia povinností pri spracúvaní osobných údajov ustanovených týmto zákonom alebo osobitným predpisom1) alebo v rámci konania o ochrane osobných údajov.
12. Pri výkone kontroly je kontrolný orgán povinný postupovať tak, aby neboli bezdôvodne dotknuté práva a právom chránené záujmy kontrolovanej osoby.

#### Zaujatosť kontrolného orgánu

1. Člen kontrolného orgánu, ktorý sa dozvedel o skutočnostiach zakladajúcich pochybnosti o jeho nezaujatosti alebo pochybnosti o nezaujatosti iného člena kontrolného orgánu, je povinný tieto skutočnosti bez zbytočného odkladu písomne oznámiť tomu kto ho poveril podľa § 91 ods. 2.
2. Ak má kontrolovaná osoba pochybnosti o nezaujatosti kontrolného orgánu alebo jeho člena so zreteľom na jeho vzťah k predmetu kontroly alebo ku kontrolovanej osobe, je oprávnená podať písomné námietky s uvedením dôvodu najneskôr do 15 dní odo dňa, keď sa o tejto skutočnosti dozvedela. Podanie námietok nemá odkladný účinok; kontrolný orgán je podľa prvej vety oprávnený vykonať pri kontrole len také úkony, ktoré neznesú odklad.
3. O námietkach zaujatosti kontrolovanej osoby a o oznámení zaujatosti člena kontrolného orgánu rozhodne ten kto kontrolný orgán poveril podľa § 91 ods. 2 v lehote 10 pracovných dní od ich uplatnenia a písomné vyhodnotenie rozhodnutia doručí tomu, kto námietku uplatnil. Proti rozhodnutiu o námietkach zaujatosti a proti rozhodnutiu o oznámení zaujatosti člena kontrolného orgánu nemožno podať rozklad.

#### Povinnosti kontrolného orgánu

Kontrolný orgán je povinný

1. vopred písomne oznámiť kontrolovanej osobe predmet kontroly; ak by oznámenie o kontrole pred začatím výkonu kontroly mohlo viesť k zmareniu účelu kontroly alebo podstatnému sťaženiu výkonu kontroly, môže predmet kontroly oznámiť bezprostredne pred výkonom kontroly,
2. vopred písomne oznámiť dátum a čas výkonu kontroly v lehote najmenej 10 dní vopred; ak by oznámenie o začatí výkonu kontroly mohlo viesť k zmareniu účelu kontroly alebo podstatnému sťaženiu výkonu kontroly, môže začatie výkonu kontroly oznámiť bezprostredne pred výkonom kontroly,
3. pred začatím výkonu kontroly a kedykoľvek na požiadanie kontrolovanej osoby, sa preukázať poverením na vykonanie kontroly a služobným preukazom,
4. vypracovať zápisnicu o priebehu výkonu kontroly,
5. vypracovať protokol o kontrole, v ktorom sú uvedené kontrolné zistenia (ďalej len „protokol“) alebo záznam o kontrole,
6. uviesť vyjadrenia kontrolovanej osoby podľa §  96 písm. a) v protokole alebo zázname o kontrole,
7. vypracovať zápisnicu o podaní vysvetlenia podľa § 94 písm. j) a § 95 písm. e),
8. odovzdať kontrolovanej osobe jedno vyhotovenie zápisnice o priebehu výkonu kontroly, zápisnice o podaní vysvetlenia, protokolu alebo záznamu o kontrole,
9. písomne potvrdiť kontrolovanej osobe prevzatie originálov alebo kópií dokladov, písomných dokumentov, kópií pamäťových médií a iných materiálov a dôkazov a zabezpečiť ich riadnu ochranu pred stratou, zničením, poškodením a zneužitím,
10. preveriť opodstatnenosť námietok ku kontrolným zisteniam uvedeným v protokole a zohľadniť opodstatnenosť námietok v dodatku k protokolu a oboznámiť s ním kontrolovanú osobu,
11. prerokovať protokol s kontrolovanou osobou a vyhotoviť zápisnicu o jeho prerokovaní.

#### Oprávnenia kontrolného orgánu

Kontrolný orgán je oprávnený

1. vstupovať na pozemky a do priestorov kontrolovanej osoby, ak na to nie je potrebné povolenie podľa osobitného predpisu,35)
2. mať prístup k prostriedkom a zariadeniam, ktoré môžu slúžiť, alebo slúžia alebo mali slúžiť na spracúvanie osobných údajov kontrolovanou osobou,
3. mať prístup k údajom v automatizovaných prostriedkoch spracúvania do úrovne správcu systému vrátane, v rozsahu potrebnom na vykonanie kontroly,
4. overovať totožnosť fyzických osôb, ktoré v mene kontrolovanej osoby konajú alebo poskytujú kontrolnému orgánu súčinnosť,
5. vyžadovať od kontrolovanej osoby, aby kontrolnému orgánu v určenej lehote poskytla originály alebo kópie dokladov, iných písomností, vyjadrenia a informácie, osobné údaje spracúvané na pamäťových médiách vrátane technických nosičov osobných údajov, výpisy a zdrojové kódy programov, ak ich vlastní alebo má k dispozícii v súlade s podmienkami ich nadobudnutia, a ďalšie materiály alebo podklady potrebné na výkon kontroly, a v odôvodnených prípadoch mu umožnila odoberať originály alebo kópie aj mimo priestorov kontrolovanej osoby,
6. požadovať v primeranej lehote od kontrolovanej osoby úplné a pravdivé ústne a písomné informácie, vyjadrenia a vysvetlenia ku kontrolovaným a s kontrolou súvisiacim skutočnostiam,
7. zdokumentovať dôkazy súvisiace s výkonom kontroly vyhotovovaním fotodokumentácie, audiozáznamu, videozáznamu alebo audiovizuálneho záznamu, a to aj bez súhlasu dotknutej osoby,
8. vyžadovať aj inú súčinnosť kontrolovanej osoby v rozsahu predmetu kontroly,
9. vyžadovať poskytnutie súčinnosti na mieste výkonu kontroly aj od inej, než kontrolovanej osoby, najmä od sprostredkovateľa kontrolovanej osoby a jeho zamestnancov, alebo iných osôb, ak je dôvod predpokladať, že ich činnosť má vzťah k predmetu kontroly, alebo ak je to potrebné na objasnenie skutočností súvisiacich s predmetom kontroly,
10. predvolať, v určenom čase a na určené miesto, kontrolovanú osobu aj inú než kontrolovanú osobu s cieľom podať vysvetlenie k predmetu kontroly,
11. vykonávať spoločné operácie spolu s dozornými orgánmi iných členských štátov podľa osobitného predpisu.[[46]](#footnote-46))

#### Povinnosti kontrolovanej osoby

Kontrolovaná osoba je povinná

1. strpieť výkon kontroly a vytvoriť kontrolnému orgánu primerané podmienky na výkon kontroly a spracovanie kontrolných zistení,
2. poskytnúť kontrolnému orgánu súčinnosť nevyhnutnú pre riadny výkon kontroly, najmä pri dokumentovaní primeranej úrovne bezpečnosti s ohľadom na riziká, ktoré predstavuje spracúvanie osobných údajov v podmienkach prevádzkovateľa a sprostredkovateľa,
3. v čase výkonu kontroly zabezpečiť kontrolnému orgánu dostupný a bezpečný prístup k zariadeniam, prostriedkom a k informačným systémom,
4. poskytnúť kontrolnému orgánu požadovanú súčinnosť v súlade s jeho oprávneniami podľa [§ 94](http://www.zakonypreludi.sk/zz/2014-136#f7287409)  a zdržať sa konania, ktoré by mohlo mariť výkon kontroly,
5. dostaviť sa na predvolanie kontrolného orgánu s cieľom podať vysvetlenia k predmetu kontroly,
6. v určenej lehote poskytnúť kontrolnému orgánu originály alebo kópie dokladov, iných písomností, vyjadrenia a informácie, osobné údaje spracúvané na pamäťových médiách vrátane technických nosičov osobných údajov, výpisy a zdrojové kódy programov, ak ich vlastní alebo má k dispozícii, a ďalšie materiály alebo podklady potrebné na výkon kontroly, a v odôvodnených prípadoch umožniť odoberať originály alebo kópie aj mimo priestorov kontrolovanej osoby,
7. poskytnúť kontrolnému orgánu úplné a pravdivé ústne a písomné informácie, vyjadrenia a vysvetlenia ku kontrolovaným a s kontrolou súvisiacim skutočnostiam,
8. na požiadanie kontrolného orgánu sa dostaviť na prerokovanie protokolu.

#### Oprávnenia kontrolovanej osoby

Kontrolovaná osoba je oprávnená

1. priebežne sa vyjadrovať ku skutočnostiam zisteným v priebehu kontroly,
2. oboznámiť sa s obsahom protokolu a podať písomné námietky po oboznámení sa s kontrolnými zisteniami v protokole,
3. vyžadovať od kontrolného orgánu preukázanie skutočností podľa [§ 93 písm.](http://www.zakonypreludi.sk/zz/2014-136#f7287400) b),
4. overiť totožnosť prizvanej osoby a vyžadovať od prizvanej osoby preukázanie oprávnenia zúčastniť sa výkonu kontroly,
5. vyžadovať od kontrolného orgánu potvrdenie o odobratí originálov alebo kópií dokumentov podľa [§ 94 písm.](http://www.zakonypreludi.sk/zz/2014-136#f7287414) e),
6. vyžadovať, aby výkonom kontroly neboli bezdôvodne dotknuté jej práva a právom chránené záujmy; týmto nie sú dotknuté ustanovenia [§](http://www.zakonypreludi.sk/zz/2014-136#f7287409) 93 a 94.

#### Prizvaná osoba

1. Kontrolný orgán môže prizvať na vykonanie kontroly inú fyzickú osobu alebo zástupcu dozorného orgánu z iného členského štátu (ďalej spolu len „prizvaná osoba“), ak je to odôvodnené osobitnou povahou kontroly. Účasť prizvanej osoby pri výkone kontroly sa považuje za iný úkon vo všeobecnom záujme.
2. Prizvaná osoba sa zúčastňuje kontroly na základe písomného poverenia predsedu úradu; o prizvaní fyzickej osoby kontrolný orgán upovedomí kontrolovanú osobu podľa [§ 93 písm. a).](http://www.zakonypreludi.sk/zz/2014-136#f7287399)
3. Prizvaná osoba najneskôr pri začatí výkonu kontroly preukazuje svoje oprávnenie na vykonanie kontroly kontrolovanej osobe písomným poverením na vykonanie kontroly podľa § 91 ods. 2 a § 93 písm. b).
4. Prizvaná osoba je povinná zachovávať mlčanlivosť o skutočnostiach, o ktorých sa dozvedela počas výkonu kontroly, a to aj po jej ukončení. Povinnosti mlčanlivosti môže prizvanú osobu zbaviť predseda úradu. Zástupca dozorného orgánu z iného členského štátu, ako prizvaná osoba, nie je viazaný povinnosťou mlčanlivosti vo vzťahu k vysielajúcemu dozornému orgánu iného členského štátu v rozsahu nevyhnutnom pre plnenie úloh spojených s jeho účasťou na kontrole.
5. Prizvaná osoba nemôže vykonávať úlohy podľa tohto zákona alebo osobitného predpisu,1) ak so zreteľom na jej vzťah k predmetu kontroly alebo ku kontrolovanej osobe možno mať pochybnosti o jej nezaujatosti. Prizvaná osoba, ktorá vie o skutočnostiach zakladajúcich pochybnosti o jej nezaujatosti, oznámi tieto skutočnosti bez zbytočného odkladu predsedovi úradu.
6. Kontrolovaná osoba môže písomne vzniesť odôvodnené námietky o zaujatosti prizvanej osoby. Prizvaná osoba môže do rozhodnutia o námietkach zaujatosti vykonať v rámci kontroly len také úkony, ktoré neznesú odklad.
7. O oznámení zaujatosti prizvanou osobou podľa odseku 5 a o námietkach zaujatosti kontrolovanej osoby podľa odseku 6 rozhodne predseda úradu v lehote do 10 pracovných dní od ich doručenia. Proti rozhodnutiu predsedu úradu nemožno podať rozklad.

#### Ukončenie kontroly

1. Výsledkom kontroly je protokol alebo záznam o kontrole.
2. Ak boli kontrolou zistené nedostatky pri spracúvaní osobných údajov, kontrolný orgán vypracuje protokol, ktorý obsahuje
3. identifikačné údaje úradu,
4. identifikačné údaje kontrolovanej osoby,
5. dátum začatia kontroly,
6. predmet kontroly,
7. preukázané kontrolné zistenia s ich odôvodnením,
8. titul, meno a priezvisko člena kontrolného orgánu, ktorý kontrolu vykonal,
9. dátum vypracovania protokolu,
10. odtlačok úradnej pečiatky úradu a podpisy členov kontrolného orgánu.
11. Ak protokol podľa odseku 2 obsahuje prílohy preukazujúce kontrolné zistenia, tieto tvoria súčasť protokolu.
12. Kontrolovaná osoba je po oboznámení sa s kontrolnými zisteniami v protokole oprávnená podať písomné námietky v lehote 21 dní odo dňa doručenia protokolu. Na neskôr podané námietky kontrolný orgán neprihliada.
13. Ak sú proti kontrolným zisteniam podané námietky podľa odseku 4 alebo vyšli najavo nové skutočnosti, týkajúce sa predmetu kontroly, kontrolný orgán posúdi ich obsah z hľadiska ich opodstatnenosti a vypracuje o nich dodatok, ktorý je neoddeliteľnou súčasťou protokolu. Ak kontrolný orgán neakceptuje námietky kontrolovanej osoby, je povinný to v dodatku zdôvodniť; pri jeho vypracovaní sa postupuje primerane podľa odseku 2.
14. Kontrolný orgán písomne informuje kontrolovanú osobu o výsledku preskúmania námietok v lehote 15 pracovných dní odo dňa doručenia námietok.
15. Kontrolný orgán vyzve kontrolovanú osobu na prerokovanie protokolu po doručení výsledku preskúmania námietok kontrolovanej osobe podľa odseku 6 alebo po márnom uplynutí lehoty na podanie námietok kontrolovanou osobou podľa odseku 4; o prerokovaní protokolu kontrolný orgán vypracuje zápisnicu o prerokovaní protokolu, ktorá je súčasťou protokolu.
16. Ak sa kontrolou nezistí porušenie povinností ustanovených týmto zákonom alebo osobitným predpisom,1) kontrolný orgán vypracuje záznam o kontrole. Pri jeho vypracovaní sa postupuje primerane podľa odseku 2 a 3.
17. Kontrola je ukončená
18. dňom podpísania zápisnice o prerokovaní protokolu,
19. dňom odmietnutia podpísať zápisnicu o prerokovaní protokolu, o čom kontrolný orgán vyhotoví v zápisnici o prerokovaní protokolu záznam,
20. dňom nedostavenia sa na prerokovanie protokolu na písomnú výzvu kontrolného orgánu podľa odseku 5, o čom kontrolný orgán vyhotoví v zápisnici o prerokovaní protokolu záznam, alebo
21. dňom doručenia záznamu o kontrole podľa odseku 8.

Na výkon kontroly sa nevzťahuje osobitný predpis.[[47]](#footnote-47))

### 

### ŠTVRTÁ HLAVA

#### KONANIE O OCHRANE OSOBNÝCH ÚDAJOV

### Konanie o ochrane osobných údajov

1. Účelom konania o ochrane osobných údajov (ďalej len „konanie“) je zistiť, či došlo k porušeniu práv fyzických osôb pri spracúvaní ich osobných údajov alebo došlo k porušeniu tohto zákona alebo osobitného predpisu1) v oblasti ochrany osobných údajov, a v prípade zistenia nedostatkov, ak je to dôvodné a účelné, uložiť opatrenia na nápravu, prípadne pokutu za porušenie tohto zákona alebo osobitného predpisu1) pre oblasť ochrany osobných údajov.
2. Konanie je neverejné.
3. Účastníkom konania môže byť
4. dotknutá osoba, ktorá podala návrh na začatie konania podľa § 101,
5. prevádzkovateľ,
6. sprostredkovateľ,
7. certifikačný subjekt,
8. monitorujúci subjekt.
9. Ak sa návrh dotknutej osoby podľa § 101 týka prevádzkovateľa alebo sprostredkovateľa, pri ktorom je príslušný dozorný orgán hlavnej prevádzkarne alebo jedinej prevádzkarne prevádzkovateľa alebo sprostredkovateľa pre cezhraničné spracúvanie vykonávané zo strany prevádzkovateľa alebo sprostredkovateľa podľa osobitného predpisu (ďalej len „vedúci dozorného orgánu“),[[48]](#footnote-48)) úrad postupuje podľa osobitného predpisu.[[49]](#footnote-49))
10. Úrad informuje dotknutú osobu o rozhodnutí vedúceho dozorného orgánu. Ak vedúci dozorný orgán návrh odmietne alebo mu nevyhovie alebo rozhodne, že sa ním nebude zaoberať podľa osobitného predpisu,49) úrad postupuje podľa štvrtej hlavy tejto časti zákona.
11. Ak sa spracúvanie osobných údajov podľa odseku 4 týka prevádzkovateľa alebo sprostredkovateľa, ktorý spracúva osobné údaje na právnom základe podľa § 13 ods. 1 písm. c) alebo písm. e), za vecne príslušný sa považuje úrad a postup podľa odseku 4 sa neuplatní.

#### Začatie konania

1. Konanie sa začína na návrh dotknutej osoby alebo osoby, ktorá tvrdí, že je priamo dotknutá na svojich právach ustanovených týmto zákonom (ďalej len „navrhovateľ“), alebo bez návrhu.
2. Úrad začne konanie z vlastnej iniciatívy aj na základe zistenia úradu pri výkone dozoru nad dodržiavaním povinností ustanovených týmto zákonom alebo osobitným predpisom.1)
3. Návrh na začatie konania podľa odseku 1 (ďalej len „návrh“) musí obsahovať
4. meno, priezvisko, korešpondenčnú adresu a podpis sťažovateľa,
5. označenie toho, proti komu návrh smeruje s uvedením mena, priezviska, trvalého pobytu alebo názvu, sídla a identifikačného čísla, ak bolo pridelené,
6. predmet návrhu s označením práv, ktoré mali byť pri spracúvaní osobných údajov porušené,
7. dôkazy na podporu tvrdení uvedených v návrhu,
8. kópiu listiny alebo iný dôkaz preukazujúci uplatnenie práva podľa tretej časti druhej hlavy tohto zákona alebo osobitného predpisu,1) ak si takéto právo dotknutá osoba uplatnila, alebo uvedenie dôvodov hodných osobitného zreteľa o neuplatnení predmetného práva, ak návrh podala dotknutá osoba.
9. Úrad uverejní vzor návrhu na svojom webovom sídle.
10. Úrad návrh odloží, ak
11. návrh je zjavne neopodstatnený,
12. vec, ktorej sa návrh týka, prejednáva súd alebo orgán činný v trestnom konaní,
13. navrhovateľ neposkytol úradu na jeho žiadosť potrebnú súčinnosť, pričom bez jeho aktívnej účasti nie je možné vec vybaviť; úrad navrhovateľa o možnosti odloženia návrhu informuje,
14. od udalosti, ktorej sa návrh týka, uplynuli v deň jej doručenia viac ako tri roky.
15. Ak návrh neobsahuje požiadavku na utajenie totožnosti navrhovateľa, úrad vybaví návrh bez utajenia osobných údajov uvedených v návrhu. Ak je v návrhu požiadavka o utajenie totožnosti, ale charakter návrhu neumožňuje jeho vybavenie bez uvedenia niektorého údaja alebo údajov o osobe, ktorá návrh podala, úrad po zistení tejto skutočnosti o tom navrhovateľa upovedomí, pričom ho zároveň upozorní, že v návrhu bude pokračovať len, ak navrhovateľ v určenej lehote udelí úradu súhlas s uvedením údaja alebo údajov o svojej osobe potrebných na vybavenie návrhu.
16. Ak návrh doručí úradu iná osoba ako dotknutá osoba, návrh sa považuje za podnet na začatie konania bez návrhu (ďalej len „podnet“).
17. Úrad posúdi podnet do 30 dní odo dňa doručenia podnetu úradu a ak podnet neodloží podľa odseku 5, začne konanie a vo veci rozhodne podľa § 103.
18. O spôsobe vybavenia podnetu podľa odseku 8 úrad informuje podávateľa do 30 dní odo dňa doručenia podnetu úradu.

#### Lehoty

1. Úrad rozhodne v konaní do 90 dní odo dňa začatia konania. V odôvodnených prípadoch úrad túto lehotu primerane predĺži, najviac však o 180 dní. O predĺžení lehoty úrad písomne informuje účastníkov konania.
2. Ak je počas konania potrebné vykonať kontrolu, lehota na vydanie rozhodnutia podľa odseku 1 neplynie odo dňa začatia kontroly do dňa ukončenia kontroly.
3. Ak počas konania úrad získa vedomosť o splnení podmienok na prerušenie konania podľa osobitného predpisu,[[50]](#footnote-50)) úrad konanie preruší, o čom informuje účastníkov konania.

#### Rozhodnutie

1. Ak úrad zistí porušenie práv dotknutej osoby alebo nesplnenie povinností pri spracúvaní osobných údajov ustanovených týmto zákonom alebo osobitným predpisom1) pre oblasť ochrany osobných údajov účastníkom konania, rozhodnutím môže
2. uložiť opatrenia na nápravu a lehotu na vykonanie nariadeného opatrenia podľa odseku 4, ak je to dôvodné a účelné,
3. vylúčiť z členstva kódexu správania,
4. odňať certifikát,
5. nariadiť certifikačnému subjektu odňatie certifikátu,
6. odňať osvedčenie o udelení akreditácie,
7. uložiť pokutu podľa § 105.
8. Ak úrad v konaní nerozhodne podľa odseku 1, ak sa v konaní nepreukáže porušenie práv dotknutej osoby alebo ak sa nepreukáže nesplnenie povinností pri spracúvaní osobných údajov ustanovených týmto zákonom alebo osobitným predpisom1) účastníkom konania, úrad konanie zastaví.
9. Ak úrad nerozhodne o zastavení konania podľa odseku 2, vo výroku rozhodnutia podľa odseku 1 musia byť okrem všeobecných náležitostí rozhodnutia uvedené aj ustanovenia tohto zákona alebo osobitného predpisu,1) ktoré boli porušené, popis postupu, ktorým k porušeniu došlo, rozhodnutie o uložení opatrení na nápravu alebo rozhodnutie o upustení od uloženia opatrení, prípadne rozhodnutie o uložení pokuty.
10. Úrad je oprávnený uložiť povinnosť prevádzkovateľovi alebo sprostredkovateľovi, najmä nariadiť
11. odstránenie zistených nedostatkov a príčin ich vzniku v úradom určenej lehote,
12. prijatie technických a organizačných opatrení s cieľom zaistiť úroveň bezpečnosti primeranú rizikám pre práva a slobody fyzických osôb,
13. posúdenie vplyv spracovateľských operácií na ochranu osobných údajov v súlade s týmto zákonom alebo osobitným predpisom.1)
14. Ak porušenie práv dotknutej osoby alebo nesplnenie povinností pri spracúvaní osobných údajov neznesie odklad, úrad vydá predbežné opatrenie.
15. Prevádzkovateľ alebo sprostredkovateľ je povinný písomne informovať úrad o splnení uložených opatrení v úradom určenej lehote.
16. Proti rozhodnutiu podľa § 103 možno podať rozklad, o ktorom rozhodne predseda úradu.
17. Podávateľ rozkladu môže rozšíriť podaný rozklad alebo doplniť podaný rozklad o ďalší návrh alebo o ďalšie body len v lehote určenej na podanie rozkladu.

### PIATA HLAVA

### SPRÁVNE DELIKTY

1. Úrad môže uložiť pokutu do 10 000 000 eur, alebo ak ide o podnik do 2 % celkového svetového ročného obratu za predchádzajúci účtovný rok, podľa toho, ktorá suma je vyššia
2. prevádzkovateľovi, vrátane orgánu verejnej moci a verejnoprávnym inštitúciám, za neplnenie alebo porušenie niektorej z povinností podľa § 15, § 18, § 32 až 37, § 39 až 46, § 80 a § 110 alebo podľa čl. 8, čl. 11, čl. 25 až 39, čl. 42 a čl. 43 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016) (ďalej len „nariadenie (EÚ) 2016/679“),
3. príslušnému orgánu za neplnenie alebo porušenie niektorej z povinností podľa § 68 až 73,
4. sprostredkovateľovi vrátane orgánu verejnej moci a verejnoprávnej inštitúcii v postavení sprostredkovateľa, za neplnenie alebo porušenie niektorej z povinností podľa § 34 až 37, § 39, § 40 ods. 3, § 44 až 46, § 80 a § 110 alebo podľa čl. 27 až 33, čl. 37 až 39, čl. 42 a čl. 43 nariadenia (EÚ) 2016/679,
5. certifikačnému subjektu za neplnenie alebo porušenie niektorej z povinností podľa § 89 a 90 alebo podľa čl. 42 a 43 nariadenia (EÚ) 2016/679,
6. monitorujúcemu subjektu za neplnenie alebo porušenie niektorej z povinností podľa § 88 ods. 5 alebo podľa čl. 41 ods. 4 nariadenia (EÚ) 2016/679.
7. Úrad môže uložiť pokutu do  20 000 000 eur, alebo ak ide o podnik do 4 % celkového svetového ročného obratu za predchádzajúci účtovný rok, podľa toho, ktorá suma je vyššia, tomu kto
8. nesplnil alebo porušil niektorú zo základných zásad spracúvania osobných údajov vrátane podmienok súhlasu podľa § 6 až 14, § 16 a § 51 až 59 alebo podľa čl. 5 až 7 a čl. 9 nariadenia (EÚ) 2016/679,
9. nesplnil alebo porušil niektoré z práv dotknutých osôb podľa § 19 až 29 a § 60 až 67 alebo podľa čl. 12 až 22 nariadenia (EÚ) 2016/679,
10. nesplnil alebo porušil niektorú z povinností pri prenose osobných údajov príjemcovi v tretej krajine alebo medzinárodnej organizácii podľa § 47 až 50 a § 74 až 78 alebo podľa čl. 44 až 49 nariadenia (EÚ) 2016/679,
11. nesplnil alebo porušil niektorú z povinností zákonného spracúvania osobných údajov podľa § 79,
12. nesplnil príkaz alebo nedodržal dočasné alebo trvalé obmedzenie spracúvania osobných údajov alebo pozastavenie prenosu osobných údajov nariadeného úradom podľa § 82 ods. 3 alebo podľa čl. 58 ods. 2 nariadenia (EÚ) 2016/679 alebo v rozpore s čl. 58 ods. 1 nariadenia (EÚ) 2016/679 neposkytol prístup.
13. Tomu, kto nesplnil úradom uložené opatrenie podľa § 103 ods. 1 písm. a) alebo čl. 58 ods. 2 nariadenia (EÚ) 2016/679 môže úrad uložiť pokutu do 20 000 000 eur, alebo ak ide o podnik do 4 % celkového svetového ročného obratu za predchádzajúci účtovný rok, podľa toho, ktorá suma je vyššia.
14. Úrad môže uložiť poriadkovú pokutu do 2 000 eur osobe, ktorá nie je prevádzkovateľom alebo sprostredkovateľom, za neposkytnutie požadovanej spolupráce úradu pri výkone dozoru podľa § 110 alebo osobitného predpisu.1)
15. Úrad môže uložiť poriadkovú pokutu prevádzkovateľovi alebo sprostredkovateľovi, prípadne zástupcovi prevádzkovateľa alebo sprostredkovateľa
16. do 2 000 eur, ak nezabezpečí primerané podmienky na výkon kontroly podľa § 95 písm. a),
17. do 10 000 eur, ak marí výkon kontroly podľa § 95 písm. b) až h).
18. Úrad ukladá pokuty a poriadkové pokuty v závislosti od okolností každého jednotlivého prípadu. Pri rozhodovaní o uložení pokuty a určení jej výšky podľa § 105 úrad zohľadní najmä
19. povahu, závažnosť a trvanie porušenia, povahu, rozsah alebo účel spracúvania osobných údajov, ako aj počet dotknutých osôb, na ktoré malo vplyv, a rozsah škody, ak vznikla,
20. úmyselné alebo nedbanlivostné porušenie ochrany osobných údajov,
21. opatrenia, ktoré prevádzkovateľ alebo sprostredkovateľ prijal na zmiernenie škody, ktorú dotknuté osoby utrpeli,
22. mieru zodpovednosti prevádzkovateľa alebo sprostredkovateľa so zreteľom na technické a organizačné opatrenia, ktoré prijal podľa § 32, § 39 a § 42,
23. predchádzajúce porušenia ochrany osobných údajov zo strany prevádzkovateľa alebo sprostredkovateľa,
24. mieru spolupráce s úradom pri náprave porušenia ochrany osobných údajov a zmiernení možných nepriaznivých dôsledkov porušenia ochrany osobných údajov,
25. kategóriu osobných údajov, ktorých sa porušenie ochrany osobných údajov týka,
26. spôsob, akým sa úrad o porušení ochrany osobných údajov dozvedel, a najmä to, či prevádzkovateľ alebo sprostredkovateľ porušenie ochrany osobných údajov oznámili, a ak áno, v akom rozsahu,
27. splnenie opatrení prevádzkovateľom alebo sprostredkovateľom, ak boli skoršie v konaní o ochrane osobných údajov uložené takéto opatrenia podľa § 103 ods. 1,
28. dodržiavanie schválených kódexov správania podľa § 86 alebo vydaných certifikátov podľa § 87,
29. priťažujúce alebo poľahčujúce okolnosti, najmä finančné výhody alebo straty, ktorým sa zabránilo, priamo alebo nepriamo v súvislosti s porušením ochrany osobných údajov.
30. Ak prevádzkovateľ alebo sprostredkovateľ úmyselne alebo z nedbanlivosti tými istými alebo súvisiacimi spracovateľskými operáciami poruší viacero ustanovení tohto zákona alebo osobitného predpisu1), celková suma pokuty nesmie presiahnuť výšku ustanovenú za najzávažnejšie porušenie ochrany osobných údajov podľa § 105.
31. Pokutu podľa § 105 možno uložiť do dvoch rokov odo dňa, keď úrad porušenie povinnosti zistil, najneskôr však do piatich rokov odo dňa, keď k porušeniu povinnosti došlo.
32. Poriadkovú pokutu podľa § 106 úrad uloží opakovane, ak povinnosť nebola splnená v určenej lehote.
33. Poriadkovú pokutu podľa § 106 možno uložiť do 6 mesiacov odo dňa, keď k porušeniu povinnosti došlo.
34. Pokuty a poriadkové pokuty sú príjmom štátneho rozpočtu.

## SIEDMA ČASŤ

## SPOLOČNÉ, PRECHODNÉ A ZÁVEREČNÉ USTANOVENIA

#### Spoločné ustanovenia

1. Na konanie o schválení kódexu správania, o zmene schváleného kódexu správania alebo o rozšírení schváleného kódexu správania podľa § 86, na konanie o vydaní certifikátu a na konanie o obnove certifikátu podľa § 87, na konanie o udelenie akreditácie podľa § 88 a § 89, na konanie o povolení vydania alebo obnovy certifikátu certifikačným subjektom podľa § 90, na konanie o ochrane osobných údajov podľa § 100 až 105 a na konanie o uložení poriadkovej pokuty podľa § 106 sa vzťahuje všeobecný predpis o správnom konaní,50) ak odsek 2 neustanovuje inak.
2. Všeobecný predpis o správnom konaní50) sa nepoužije na rozhodovanie o zaujatosti kontrolného orgánu podľa § 92, na rozhodovanie o zaujatosti prizvanej osoby podľa § 97 ods. 5 až 7 a na výkon kontroly podľa šiestej časti tretej hlavy okrem doručovania písomností pri výkone kontroly.

#### 

1. Úrad vydá všeobecne záväzný právny predpis na vykonanie § 29 ods. 9, § 71 ods. 4, § 87 ods. 19, § 88 ods. 20 a § 89 ods. 19.
2. Ďalšie prípady spracovateľských operácii, ktoré podliehajú posúdeniu vplyvu na ochranu osobných údajov a postup pri posudzovaní vplyvu na ochranu osobných údajov podľa tohto zákona ustanoví všeobecne záväzný právny predpis, ktorý vydá úrad.

#### 

#### Súčinnosť

Každý je povinný poskytnúť úradu potrebnú súčinnosť pri výkone jeho úloh a právomoci a umožniť úradu vykonať dozor nad dodržiavaním povinností podľa tohto zákona alebo osobitného predpisu1) a rozhodnutí vydaných na základe tohto zákona. Týmto nie sú dotknuté ustanovenia [§](http://www.zakonypreludi.sk/zz/2014-136#f7287326) 82 ods. 6 a 7.

#### Prechodné ustanovenia

1. Úrad podľa doterajšej právnej úpravy je Úradom na ochranu osobných údajov Slovenskej republiky podľa tohto zákona a dozorným orgánom podľa osobitného predpisu.1)
2. Predseda úradu zvolený do funkcie podľa doterajšieho zákona je predsedom úradu podľa tohto zákona; týmto nie je dotknuté plynutie jeho funkčného obdobia.
3. Podpredseda úradu vymenovaný do funkcie podľa doterajších predpisov je podpredsedom úradu podľa tohto zákona; týmto nie je dotknuté plynutie jeho funkčného obdobia.

1. Vykonávanie funkcie vrchného inšpektora úradu, ktorý bol vymenovaný do funkcie podľa doterajších predpisov skončí posledným dňom pred nadobudnutím účinnosti tohto zákona.
2. Ak bol vrchný inšpektor úradu, ktorého vykonávanie funkcie skončilo podľa odseku 4, štátnym zamestnancom v stálej štátnej službe podľa osobitného predpisu,8) považuje sa odo dňa účinnosti tohto zákona za štátneho zamestnanca v stálej štátnej službe podľa osobitného predpisu.8) Ak bol vrchný inšpektor úradu podľa prvej vety štátnym zamestnancom v dočasnej štátnej službe podľa osobitného predpisu,8) skončí sa jeho štátnozamestnanecký pomer posledným dňom pred nadobudnutím účinnosti tohto zákona.
3. Vykonávanie funkcie inšpektora úradu, ktorý bol vymenovaný do funkcie podľa doterajších predpisov, skončí posledným dňom pred nadobudnutím účinnosti tohto zákona.
4. Inšpektor úradu, ktorého funkcia skončila podľa odseku 6 sa považuje za štátneho zamestnanca podľa osobitného predpisu.8)
5. Kontrola podľa doterajšieho zákona začatá pred 25. májom 2018 sa dokončí podľa doterajších predpisov.
6. Konania o ochrane osobných údajov podľa doterajšieho zákona a konania o pokute podľa doterajšieho zákona začaté pred 25. májom 2018 sa dokončia podľa doterajších predpisov.
7. Príslušný orgán je povinný zabezpečiť vedenie logov podľa § 70 v informačných systémoch zriadených podľa doterajších predpisov najneskôr od 6. mája 2023; ak by to spôsobilo vážne problémy pre fungovanie daného systému, od 6. mája 2026.
8. Súhlas so spracúvaním osobných údajov udelený podľa doterajšieho zákona, a ktorý je súladný s týmto zákonom alebo osobitným predpisom,1) sa považuje za súhlas so spracúvaním osobných údajov udelený podľa predpisov účinných od 25. mája 2018.

1. Zodpovedná osoba poverená podľa doterajšieho zákona,  ktorá spĺňa podmienky podľa tohto zákona alebo osobitného predpisu,1) sa považuje za zodpovednú osobu podľa predpisov účinných od 25. mája 2018.

#### Týmto zákonom sa preberajú právne záväzné akty Európskej únie uvedené v prílohe.

#### 

#### Zrušovacie ustanovenie

Zrušujú sa

* 1. čl. I zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.,
  2. vyhláška Úradu na ochranu osobných údajov Slovenskej republiky č. 164/2013 Z. z. o rozsahu a dokumentácii bezpečnostných opatrení v znení vyhlášky č. 117/2014 Z. z.,
  3. vyhláška Úradu na ochranu osobných údajov Slovenskej republiky č. 165/2013 Z. z., ktorou sa ustanovujú podrobnosti o skúške fyzickej osoby na výkon funkcie zodpovednej osoby.

**Čl. II**

Zákon č. 124/1992 Zb. o Vojenskej polícii v znení zákona č. 422/2002 Z. z., zákona č. 240/2005 Z. z., zákona č. 393/2008 Z. z., zákona č. 491/2008 Z. z., zákona č. 192/2011 Z. z., zákona č. 220/2011 Z. z., zákona č. 313/2011 Z. z. a zákona č. 96/2012 Z. z. sa mení takto:

* + - 1. V § 35b sa vypúšťa odsek 6.

Doterajšie odseky 7 až 9 sa označujú ako odseky 6 až 8.

* + - 1. V § 35c sa vypúšťa odsek 4.

Doterajšie odseky 5 a 6 sa označujú ako odseky 4 a 5.

* + - 1. V § 35gb sa vypúšťajú odseky 1 a 2.

Doterajšie odseky 3 až 8 sa označujú ako odseky 1 až 6.

* + - 1. V § 35gc sa vypúšťajú odseky 3 až 5.
      2. V § 35gd sa vypúšťajú odseky 1 až 3 a 5 až 11 vrátane poznámok pod čiarou k odkazom 5l, 5m a 5n. Súčasne sa zrušuje označenie odseku 4.
      3. § 35ge sa vypúšťa.

**Čl. III**

Zákon č. 171/1993 Z. z. o Policajnom zbore v znení zákona č. 251/1994 Z. z., zákona č. 233/1995 Z. z., zákona č. 315/1996 Z. z., zákona č. 353/1997 Z. z., zákona č. 12/1998 Z. z., zákona č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 155/2003 Z. z., zákona č. 166/2003 Z. z., zákona č. 458/2003 Z. z., zákona č. 537/2004 Z. z., zákona č. 69/2005 Z. z., zákona č. 534/2005 Z. z., zákona č. 558/2005 Z. z., zákona č. 255/2006 Z. z., zákona č. 25/2007 Z. z., zákona č. 247/2007 Z. z., zákona č. 342/2007 Z. z., zákona č. 86/2008 Z. z., zákona č. 297/2008 Z. z., zákona č. 491/2008 Z. z., zákona č. 214/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 495/2009 Z. z., zákona č. 594/2009 Z. z., zákona č. 547/2010 Z. z., zákona č. 192/2011 Z. z., zákona č. 345/2012 Z. z., zákona č. 75/2013 Z. z., zákona č. 307/2014 Z. z., nálezu Ústavného súdu Slovenskej republiky č. 139/2015 Z. z., zákona č. 397/2015 Z. z., zákona č. 444/2015 Z. z. zákona č. 125/2016 Z. z. a zákona č. 82/2017 Z. z. sa mení a dopĺňa takto:

1. V§ 69 sa vypúšťajú odseky 5, 7 a 8.

Doterajšie odseky 6 a 9 až 16 sa označujú ako odseky 5 až 13.

1. V§ 69a ods. 1 sa za slovo „konaní“ vkladajú slová „vrátane ochrany pred ohrozením verejného poriadku a predchádzania takémuto ohrozeniu“.
2. V § 69a ods. 3 sa slová „osobné údaje, ktoré odhaľujú rasový alebo etnický pôvod, politické názory, náboženskú vieru alebo svetonázor, členstvo v politických stranách alebo politických hnutiach, členstvo v odborových organizáciách a údaje týkajúce sa zdravia alebo pohlavného života (ďalej len „osobitné kategórie osobných údajov“)“ nahrádzajú slovami „osobitné kategórie osobných údajov“.
3. V § 69a sa vypúšťajú odseky 4 a 6.

Doterajšie odseky 5 a 7 sa označujú ako odseky 4 a 5.

1. § 69c vrátane nadpisu znie:

„§ 69c

Informovanie o osobných údajoch

(1) Policajný zbor je oprávnený požiadať toho, komu poskytol alebo sprístupnil osobné údaje podľa osobitného predpisu, aby bez predchádzajúceho súhlasu Policajného zboru neinformoval dotknutú osobu o spracúvaní poskytnutých alebo sprístupnených osobných údajov.

(2) Ak je Policajný zbor požiadaný o poskytnutie informácie o osobných údajoch podľa osobitného predpisu a osobné údaje boli poskytnuté alebo sprístupnené od orgánu členského štátu Európskej únie (ďalej len „orgán členského štátu“) oprávneného na predchádzanie a odhaľovanie trestnej činnosti, zisťovanie páchateľov trestných činov, stíhanie trestných činov alebo na výkon rozhodnutí v trestnom konaní vrátane ochrany pred ohrozením verejného poriadku a predchádzania takémuto ohrozeniu alebo od orgánu členského štátu s podmienkou, aby dotknutá osoba nebola informovaná o spracúvaní osobných údajov bez jeho súhlasu, Policajný zbor poskytne takejto osobe informácie o spracúvaných osobných údajoch len s predchádzajúcim súhlasom orgánu členského štátu, ktorý osobné údaje poskytol alebo sprístupnil.

(3) Policajný zbor je oprávnený spracúvať kópie dokladov a dokumentov, ktoré dotknutá osoba poskytla Policajnému zboru pri uplatnení svojich práv podľa osobitného predpisu.“.

Poznámka pod čiarou k odkazu 27da sa vypúšťa.“.

1. § 69f sa vypúšťa.

**Čl. IV**

Zákon č. 145/1995 Z. z. o správnych poplatkoch v znení zákona č. 123/1996 Z. z., zákona č. 224/1996 Z. z., zákona č. 70/1997 Z. z., zákona č. 1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákona č. 633/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona č. 15/2005 Z. z., zákona č. 93/2005 Z. z., zákona č. 171/2005 Z. z., zákona č. 308/2005 Z. z., zákona č. 331/2005 Z. z., zákona č. 341/2005 Z. z., zákona č. 342/2005 Z. z., zákona č. 468/2005 Z. z., zákona č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 558/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona č. 342/2006 Z. z., zákona č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č. 309/2007 Z. z., zákona č. 342/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č. 577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z., zákona č. 45/2009 Z. z., zákona č. 188/2009 Z. z., zákona č. 191/2009 Z. z., zákona č. 274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009 Z. z., zákona č. 513/2009 Z. z., zákona č. 568/2009 Z. z., zákona č. 570/2009 Z. z., zákona č. 594/2009 Z. z., zákona č. 67/2010 Z. z., zákona č. 92/2010 Z. z., zákona č. 136/2010 Z. z., zákona č. 144/2010 Z. z., zákona č. 144/2010 Z. z., zákona č. 514/2010 Z. z., zákona č. 556/2010 Z. z., zákona č. 39/2011 Z. z., zákona č. 119/2011 Z. z., zákona č. 200/2011 Z. z., zákona č. 223/2011 Z. z., zákona č. 254/2011 Z. z., zákona č. 256/2011 Z. z., zákona č. 258/2011 Z. z., zákona č. 324/2011 Z. z., zákona č. 342/2011 Z. z., zákona č. 363/2011 Z. z., zákona č. 381/2011 Z. z., zákona č. 392/2011 Z. z., zákona č. 404/2011 Z. z., zákona č. 405/2011 Z. z., zákona č. 409/2011 Z. z., zákona č. 519/2011 Z. z., zákona č. 547/2011 Z. z., zákona č. 49/2012 Z. z., zákona č. 96/2012 Z. z., zákona č. 251/2012 Z. z., zákona č. 286/2012 Z. z., zákona č. 336/2012 Z. z., zákona č. 339/2012 Z. z., zákona č. 351/2012 Z. z., zákona č. 439/2012 Z. z., zákona č. 447/2012 Z. z., zákona č. 459/2012 Z. z., zákona č. 8/2013 Z. z., zákona č. 39/2013 Z. z., zákona č. 40/2013 Z. z., zákona č. 72/2013 Z. z., zákona č. 75/2013 Z. z., zákona č. 94/2013 Z. z., zákona č. 96/2013 Z. z., zákona č. 122/2013 Z. z., zákona č. 144/2013 Z. z., zákona č. 154/2013 Z. z., zákona č. 213/2013 Z. z., zákona č. 311/2013 Z. z., zákona č. 319/2013 Z. z., zákona č. 347/2013 Z. z., zákona č. 387/2013 Z. z., zákona č. 388/2013 Z. z., zákona č. 474/2013 Z. z., zákona č. 506/2013 Z. z., zákona č. 35/2014 Z. z., zákona č. 58/2014 Z. z., zákona č. 84/2014 Z. z., zákona č. 152/2014 Z. z., zákona č. 162/2014 Z. z., zákona č. 182/2014 Z. z., zákona č. 204/2014 Z. z., zákona č. 262/2014 Z. z., zákona č. 293/2014 Z. z., zákona č. 335/2014 Z. z., zákona č. 399/2014 Z. z., zákona č. 40/2015 Z. z., zákona č. 79/2015 Z. z., zákona č. 120/2015 Z. z., zákona č. 128/2015 Z. z., zákona č. 129/2015 Z. z., zákona č. 247/2015 Z. z., zákona č. 253/2015 Z. z., zákona č. 259/2015 Z. z., zákona č. 262/2015 Z. z., zákona č. 273/2015 Z. z., zákona č. 387/2015 Z. z., zákona č. 403/2015 Z. z., zákona č. 125/2016 Z. z., zákona č. 272/2016 Z. z., zákona č. 342/2016 Z. z., zákona č. 386/2016 Z. z. a zákona č. 51/2017 Z. z. sa mení takto:

V Sadzobníku správnych poplatkov časti XXIII. OCHRANA OSOBNÝCH ÚDAJOV položka 273 znie:

„Položka 273

* 1. Konanie o kódexe správania .............................................................................................. 1000 eur
  2. Konanie o certifikáte .......................................................................................................... 5000 eur
  3. Konanie o akreditácii ......................................................................................................... 7000 eur
  4. Konanie o povolení pre certifikačný subjekt ................................................................... 250 eur.“.

**Čl. V**

Zákon č. 4/2001 Z. z. o Zbore väzenskej a justičnej stráže v znení zákona č. 422/2002 Z. z., zákona č. 166/2003 Z. z., zákona č. 537/2004 Z. z., zákona č. 581/2004 Z. z., zákona č. 475/2005 Z. z., zákona č. 491/2008 Z. z., zákona č. 59/2009 Z. z., zákona č. 192/2011 Z. z., zákona č. 220/2011 Z. z., zákona č. 372/2013 Z. z., zákona č. 307/2014 Z. z., zákona č. 176/2015 Z. z., zákona č. 386/2015 Z. z., zákona č. 444/2015 Z. z., zákona č. 125/2016 Z. z. a zákona č. 255/2016 Z. z. sa mení takto:

* + - 1. § 65b vrátane nadpisu znie:

„§ 65b

Kontrola, oprava a vymazanie informácií alebo osobných údajov

(1) Ak to okolnosti dovoľujú, zbor pri každom poskytnutí osobných údajov posúdi ich správnosť; ak je to potrebné, doplní dostupné informácie, ktoré umožnia posúdiť správnosť údajov.

(2) Pri zistení nesprávnych osobných údajov alebo informácií uchovávaných v informačných systémoch, zbor tieto bezodkladne opraví alebo vymaže. Ak došlo k poskytnutiu takýchto údajov, je zbor povinný informovať o tom všetkých príjemcov.

(3) Ak údaje uchovávané v informačnom systéme zboru už nie sú na plnenie ustanovených úloh potrebné alebo ak je na to iný zákonný dôvod, zbor tieto údaje vymaže.

(4) Ak by vymazanie osobných údajov mohlo ohroziť práva alebo právom chránené záujmy dotknutej osoby, takéto údaje sa obmedzia.17i) Takto obmedzené údaje možno spracúvať len na účel, ktorý zabránil ich vymazaniu.

(5) Zbor najmenej raz za tri roky preverí, či naďalej trvá potreba uchovávania spracovaných osobných údajov.“.

Poznámka pod čiarou k odkazu 17i znie:

„17i) § 5 písm. d) zákona č. .../2017 o ochrane osobných údajov a o zmene a doplnení niektorých zákonov.“.

* + - 1. V § 65d sa vypúšťajú odseky 4 a 5.

Doterajšie odseky 6 a 7 sa označujú ako odseky 4 a 5.

Poznámka pod čiarou k odkazu 18b sa vypúšťa.

* + - 1. V § 65d ods. 5 sa slová „odseku 6“ nahrádzajú slovami „odseku 4“.

Poznámka pod čiarou k odkazu 18b sa vypúšťa.

**Čl. VI**

Zákon č. 153/2001 Z. z. o prokuratúre v znení zákona č. 458/2003 Z. z., zákona č. 36/2005 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 102/2010 Z. z., zákona č. 403/2010 Z. z., zákona č. 192/2011 Z. z., zákona č. 220/2011 Z. z., zákona č. 436/2013 Z. z., nálezu Ústavného súdu Slovenskej republiky č. 217/2014 Z. z., zákona č. 401/2015 Z. z., zákona č. 125/2016 Z. z. a zákona č. .../2017 Z. z. sa mení a dopĺňa takto:

Doterajší text § 55aa sa označuje ako odsek 1 a dopĺňa sa odsekmi 2 a 3, ktoré znejú:

„(2) Generálna prokuratúra v spolupráci s ostatnými prokuratúrami aspoň raz za 12 mesiacov preveruje, či sú spracúvané osobné údaje naďalej potrebné na plnenie úloh prokuratúry. Ak generálna prokuratúra preverovaním alebo v priebehu spracúvania osobných údajov zistí, že nie sú potrebné na plnenie úloh prokuratúry, bezodkladne takéto osobné údaje vymaže alebo anonymizuje.

(3) Ak by výmaz alebo anonymizácia osobných údajov podľa odseku 2 mohla ohroziť práva a právom chránené záujmy dotknutej fyzickej osoby, možno obmedziť spracúvanie osobných údajov,35a) spracúvať ich však možno len na účel, ktorý zabránil ich výmazu.“.

V poznámke pod čiarou k odkazu 35 sa slová „zákon č. 428/2002 Z. z. v znení neskorších predpisov“ nahrádzajú slovami „zákon č. .../2017 Z. z. o ochrane osobných údajov a o zmene a doplnení niektorých zákonov“.

Poznámka pod čiarou k odkazu 35a znie:

„35a) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. L 119, 4. 5. 2016), zákon č. .../2017 Z. z. ochrane osobných údajov a o zmene a doplnení niektorých zákonov.“.

V § 55ac sa vypúšťajú odseky 2 a 3.

Súčasne sa zrušuje označenie odseku 1.

Poznámka pod čiarou k odkazu 36 znie:

„36) Zákon č. .../2017 Z. z. o ochrane osobných údajov a o zmene a doplnení niektorých zákonov“.

V § 55ad sa vypúšťa odsek 1.

Doterajšie odseky 2 až 4 sa označujú ako odseky 1 až 3.

V § 55ad ods. 2 sa slová „odseku 2“ nahrádzajú slovami „odseku 1“.

V § 55ae ods. 1 písm. f) sa vypúšťa odkaz 36b a poznámka pod čiarou k odkazu 36b.

§ 55af sa vypúšťa vrátane poznámky pod čiarou k odkazu 36c.

**Čl. VII**

Zákon č. 483/2001 Z. z. o bankách a o zmene a doplnení niektorých zákonov v znení zákona č. 430/2002 Z. z., zákona č. 510/2002 Z. z., zákona č. 165/2003 Z. z., zákona č. 603/2003 Z. z., zákona č. 215/2004 Z. z., zákona č. 554/2004 Z. z., zákona č. 747/2004 Z. z., zákona č. 69/2005 Z. z., zákona č. 340/2005 Z. z., zákona č. 341/2005 Z. z., zákona č. 214/2006 Z. z., zákona č. 644/2006 Z. z., zákona č. 209/2007 Z. z., zákona č. 209/2007 Z. z., zákona č. 659/2007 Z. z., zákona č. 659/2007 Z. z., zákona č. 297/2008 Z. z., zákona č. 552/2008 Z. z., zákona č. 552/2008 Z. z., zákona č. 66/2009 Z. z., zákona č. 186/2009 Z. z., zákona č. 186/2009 Z. z., zákona č. 276/2009 Z. z., zákona č. 492/2009 Z. z., zákona č. 492/2009 Z. z., zákona č. 129/2010 Z. z., zákona č. 129/2010 Z. z., zákona č. 46/2011 Z. z., zákona č. 130/2011 Z. z., zákona č. 314/2011 Z. z., zákona č. 394/2011 Z. z., zákona č. 520/2011 Z. z., zákona č. 547/2011 Z. z., zákona č. 234/2012 Z. z., zákona č. 352/2012 Z. z., zákona č. 132/2013 Z. z., zákona č. 352/2013 Z. z., zákona č. 213/2014 Z. z., zákona č. 213/2014 Z. z., zákona č. 213/2014 Z. z., zákona č. 213/2014 Z. z., zákona č. 371/2014 Z. z., zákona č. 374/2014 Z. z., zákona č. 35/2015 Z. z., zákona č. 252/2015 Z. z., zákona č. 359/2015 Z. z., zákona č. 392/2015 Z. z., zákona č. 405/2015 Z. z., zákona č. 437/2015 Z. z., zákona č. 90/2016 Z. z., zákona č. 91/2016 Z. z., zákona č. 125/2016 Z. z., zákona č. 292/2016 Z. z., zákona č. 298/2016 Z. z., zákona č. 299/2016 Z. z., zákona č. 315/2016 Z. z., zákona č. 386/2016 Z. z. a zákona č. 2/2017 Z. z. sa mení takto:

* + - 1. V § 92a odsek 5 znie:

„(5) Klient banky alebo pobočky zahraničnej banky, ktorý nie je fyzickou osobou, má právo bezplatne sa oboznámiť s informáciami, ktoré sú o ňom alebo o jeho obchodoch vedené v spoločnom bankovom registri, má právo najmenej raz ročne bezodplatne vyžadovať od prevádzkovateľa spoločného bankového registra poskytnutie menovitého zoznamu osôb, ktorým boli zo spoločného bankového registra poskytnuté informácie o príslušnom klientovi, ktorý nie je fyzickou osobou alebo o jeho obchodoch a tiež má právo vyžadovať bezplatnú opravu alebo likvidáciu nesprávnych, neúplných alebo neaktuálnych informácií vedených v spoločnom bankovom registri o príslušnom klientovi, ktorý nie je fyzickou osobou, alebo o jeho obchodoch. Klient banky alebo pobočky zahraničnej banky, ktorý je fyzickou osobou, má právo na prístup k osobným údajom podľa osobitného predpisu.37)“.

Poznámka pod čiarou k odkazu 37 znie:

„37) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). (Ú. v. EÚ L 119, 4.5.2016). Zákon č. ..../2017 Z. z. o ochrane osobných údajov a o zmene a doplnení niektorých zákonov.“.

* + - 1. V § 93a odsek 1 písm. a) bod 1 sa za slová „druh a číslo dokladu totožnosti“ vkladajú slová „a fotografiu z dokladu totožnosti“.

**Čl. VIII**

Zákon č. 417/2002 Z. z. o používaní analýzy deoxyribonukleovej kyseliny na identifikáciu osôb sa mení a dopĺňa takto:

1. § 2 sa dopĺňa písmenom f), ktoré znie:

„f) predikciou viditeľných fenotypových prejavov proces analýzy vzorky metódami molekulárnej biológie a genetiky vykonávaný z kódujúcich úsekov molekuly deoxyribonukleovej kyseliny, ktoré obsahujú informácie napríklad o farbe vlasov, farbe očí a pigmentácii pleti.“.

1. Poznámka pod čiarou k odkazu 1 znie:

„1) § 155 ods. 2, 3 a 5 a § 156 ods. 1 a 2 Trestného poriadku v znení neskorších predpisov, § 20a zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov.“.

1. V § 3 ods. 1 písm. a) sa slová „konaní, Policajného zboru2) a Železničnej polície,3)“ nahrádzajú slovami „konaní a Policajného zboru, 2)“.

Poznámka pod čiarou k odkazu 3 sa vypúšťa.

1. V § 3 odsek 3 znie:

„(3) Odber vzorky vykonáva príslušník Policajného zboru2) (ďalej len „policajt“), orgán činný v trestnom konaní,4) alebo súd; odber si môže vykonať aj osoba sama za prítomnosti policajta, orgánu činného v trestnom konaní, alebo súdu. Odber vzorky podľa odseku 1 písm. b) vykonáva na základe písomnej žiadosti policajta, orgánu činného v trestnom konaní alebo súdu tiež príslušník Zboru väzenskej a justičnej stráže;5) odber si môže vykonať aj osoba sama za prítomnosti príslušníka Zboru väzenskej a justičnej stráže. Ak ide o vzorku, ktorej odberom je narušená telesná integrita človeka alebo ktorá je odoberaná z intímnej časti ľudského tela, jej odber vykonáva na základe písomnej žiadosti policajta, orgánu činného v trestnom konaní, alebo súdu zdravotnícky pracovník s príslušnou odbornou spôsobilosťou.5a) Odber vzorky sa vykonáva spôsobom, ktorý nesmie ohroziť zdravie osoby ani ponížiť jej ľudskú dôstojnosť.“.

Poznámky pod čiarou k odkazom 4 až 5a znejú:

„4) § 10 ods. 1 zákona č. 301/2005 Z. z. v znení neskorších predpisov.

5) Zákon č. 4/2001 Z. z. o Zbore väzenskej a justičnej stráže v znení neskorších predpisov.

5a) § 33 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.“.

1. V § 4 sa za odsek 1 vkladá nový odsek 2, ktorý znie:

„(2) Predikciu viditeľných fenotypových prejavov je možné vykonať len zo vzorky zaistenej v súvislosti s obzvlášť závažným zločinom,5b) trestným činom proti životu a zdraviu, slobode a ľudskej dôstojnosti,5c) identifikáciou mŕtvoly alebo oddelených častí ľudského tela, ak sa analýzou deoxyribonukleovej kyseliny nezistí identita osoby v databáze alebo v národných databázach profilov deoxyribonukleovej kyseliny členských štátov Európskej Únie podľa osobitného predpisu.5d)“.

Doterajšia odseky 2 až 7 sa označujú ako odseky 3 až 8.

Poznámky pod čiarou k odkazom 5b až 5d znejú:

„5b) § 11 ods. 3 Trestného zákona.

5c) §144 až § 203 Trestného zákona v znení neskorších predpisov.

5d) Rozhodnutie Rady (ES) 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6. 8. 2008).“.

1. V § 4 ods. 3 sa vypúšťajú slová „ôsmich“.
2. V § 4 ods. 4 úvodnej vete sa na konci pripájajú tieto slová: „akreditovanými postupmi5e)“.

Poznámka pod čiarou k odkazu 5e znie:

„5e) Napríklad STN EN ISO/IEC 17025 Všeobecné požiadavky na kompetentnosť skúšobných a kalibračných laboratórií (ISO/IEC 17025) (015253).“.

1. V § 4 ods. 4 písm. a) sa slová „v zozname ústavov a iných pracovísk špecializovaných na znaleckú činnosť6)” nahrádzajú slovami „ako znalecký ústav v zozname podľa osobitného predpisu6)”.

Poznámka pod čiarou k odkazu 6 znie:

„6) Zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov.”.

1. V § 4 ods. 5 druhej vete sa slová „pre Železničnú políciu“ nahrádzajú slovom „súd.“.
2. V § 4 ods. 8 sa slová „odseku 3“ nahrádzajú slovami „odseku 4“.
3. V § 5 ods. 3 písm. b) druhom bode sa vypúšťajú slová „a miesto“.
4. V § 5 ods. 3 písm. b) štvrtý bod znie:

„4. adresa trvalého pobytu a prechodného pobytu,“.

1. Poznámka pod čiarou k odkazu 7 znie:

„7) Zákon Národnej rady Slovenskej republiky č. 171/1993 Z. z. v znení neskorších predpisov.  
Zákon č. .../2017 Z. z. o ochrane osobných údajov a o zmene a doplnení niektorých zákonov.

1. V § 8 odsek 1 znie:

„(1) Poverený útvar vymaže z databázy údaje

* 1. o osobe,

proti ktorej bolo trestné stíhanie zastavené z dôvodu, že je nepochybné, že sa nestal skutok, pre ktorý sa vedie trestné stíhanie, alebo že nie je tento skutok trestným činom a nie je dôvod na postúpenie veci, alebo je nepochybné, že skutok nespáchal obvinený,8)

ktorá bola oslobodená spod obžaloby z dôvodu, že nebolo dokázané, že sa stal skutok, pre ktorý je obžalovaný stíhaný, alebo že skutok nie je trestným činom,9)

* 1. o odsúdenej osobe, o osobe, proti ktorej je trestné stíhanie neprípustné,10) o osobe, proti ktorej bolo trestné stíhanie zastavené z dôvodu, že obvinený nebol v čase činu pre nepríčetnosť trestne zodpovedný,11) a o osobe, ktorá bola oslobodená spod obžaloby z dôvodu, že obžalovaný nie je pre nepríčetnosť trestne zodpovedný,12) po uplynutí sto rokov od jej narodenia.“.

Poznámky pod čiarou k odkazom 8 až 12 znejú:

„8) § 215 ods. 1 písm. a) až c) Trestného poriadku v znení neskorších predpisov.

9) § 285 písm. a) a b) Trestného poriadku v znení neskorších predpisov.

10) § 9 ods. 1 Trestného poriadku v znení neskorších predpisov.

11) § 215 ods. 1 písm. e) a f) Trestného poriadku v znení neskorších predpisov.

12) § 285 písm. d) a e) Trestného poriadku v znení neskorších predpisov.“.

1. V § 8 odsek 3 znie:

„(3) Orgán činný v trestnom konaní alebo súd, ktorý skončil trestné konanie týkajúce sa osoby, ktorej profil deoxyribonukleovej kyseliny je uložený v databáze, je povinný o tejto skutočnosti do troch pracovných dní od skončenia trestného konania písomne informovať poverený útvar.“.

1. Príloha č. 1 vrátane nadpisu znie:

„Príloha č. 1

k zákonu č. 417/2002 Z. z.

**Polymorfné systémy**

Polymorfné systémy deoxyribonukleovej kyseliny, v ktorých sa vykonáva analýza deoxyribonukleovej kyseliny:

D3S1358

VWA

D8S1179

D21S11

D18S51

HUMTH01

FGA

D1S1656

D2S441

D10S1248

D12S391

D22S1045“.

1. Príloha č. 2 vrátane nadpisu znie:

„Príloha č. 2

k zákonu č. 417/2002 Z. z.

**Výsledok analýzy deoxyribonukleovej kyseliny**

Pracovisko vykonávajúce analýzu (názov a presná adresa):

.........................................................................................................................................................

Dôvod vykonania analýzy:

.........................................................................................................................................................  
  
Biologická vzorka\*:

* + zaistená podľa § 2 písm. d) zákona č. 417/2002 Z. z.,
  + odobratá podľa § 3 zákona č. 417/2002 Z. z., pričom ide o osobu uvedenú v § 3 ods. 1 písm. a) / § 3 ods. 1 písm. b) / § 3 ods. 1 písm. c) zákona č. 417/2002 Z. z. .

\*nehodiace sa prečiarknite

Profil DNA\*\*

|  |  |  |  |  |
| --- | --- | --- | --- | --- |
|  | Alela 1 | Alela 2 | Alela 3 | Alela 4 |
| D3S1358 |  |  |  |  |
| VWA |  |  |  |  |
| D8S1179 |  |  |  |  |
| D21S11 |  |  |  |  |
| D18S51 |  |  |  |  |
| HUMTH01 |  |  |  |  |
| FGA |  |  |  |  |
| D1S1656 |  |  |  |  |
| D2S441 |  |  |  |  |
| D10S1248 |  |  |  |  |
| D12S391 |  |  |  |  |
| D22S1045 |  |  |  |  |

Údaje o osobe, ktorej biologická vzorka bola zaistená alebo odobratá:

* + - 1. meno a priezvisko ......................................................................................................................
      2. dátum narodenia .........................................................................................................................
      3. rodné číslo; u cudzincov číslo cestovného dokladu ...................................................................
      4. adresa trvalého pobytu a prechodného pobytu ..........................................................................
      5. štátna príslušnosť .......................................................................................................................
      6. iné údaje .....................................................................................................................................

Údaje o biologickej vzorke zaistenej podľa § 2 písm. d) zákona č. 417/2002 Z. z.

.........................................................................................................................................................  
  
Ďalšie informácie poskytne: ...........................................................................................................  
(titul, meno, priezvisko, telefonický kontakt)

Dátum:

meno a priezvisko

zodpovedného pracovníka

podpis

znalecká pečiatka“.

**Čl. IX**

Zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 238/2006 Z. z., zákona č. 21/2007 Z. z., zákona č. 94/2007 Z. z., zákona č. 335/2007 Z. z., zákona č. 408/2008 Z. z., zákona č. 120/2010 Z. z., zákona č. 145/2010 Z. z., zákona č. 350/2011 Z. z., zákona č. 143/2013 Z. z., zákona č. 314/2014 Z. z., zákona č. 54/2015 Z. z., zákona č. 91/2016 Z. z., zákona č. 125/2016 Z. z. a zákona č. 96/2017 Z. z. sa mení a dopĺňa takto:

1. V § 26 odsek 6 znie:

„(6) Držiteľ povolenia je povinný zabezpečiť, že na povolenie a kontrolu vstupov do jadrového zariadenia sa použije identifikácia osôb prostredníctvom občianskeho preukazu alebo iného identifikačného dokladu, napríklad cestovného dokladu alebo cestovného dokladu OSN, ktorý obsahuje najmä titul, meno a priezvisko, dátum narodenia, trvalé bydlisko, číslo občianskeho preukazu alebo číslo iného identifikačného dokladu, štátnu príslušnosť, biometrický údaj, rodné číslo a fotografiu osoby a zároveň v jadrových zariadeniach, v ktorých sa nachádzajú jadrové materiály zaradené do I. alebo II. kategórie podľa osobitného predpisu,37a) je držiteľ povolenia povinný zabezpečiť, že na povolenie a kontrolu vstupov osôb do stráženého a vnútorného priestoru sa použije identifikácia osôb aj prostredníctvom biometrických údajov37b). Osoby vstupujúce do jadrového zariadenia alebo osoby vystupujúce z jadrového zariadenia sú povinné strpieť identifikáciu podľa prvej vety. Ak tieto osoby odmietnu strpieť identifikáciu podľa prvej vety, držiteľ povolenia je povinný zamedziť ich vstupu do alebo výstupu z jadrového zariadenia. Držiteľ povolenia je oprávnený spracúvať osobné údaje podľa prvej vety v súlade s osobitným predpisom.37c)“.

Poznámky pod čiarou k odkazom 37b a 37c znejú:

„37b) Čl. 9 ods. 2. písm. g) nariadenia Európskeho parlamentu a rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).“.

„37c) Čl. 6 ods. 1. písm. c) nariadenia (EÚ) 2016/679.

Zákon č. .../2017 Z. z. o ochrane osobných údajov a o zmene a doplnení niektorých zákonov.“.

1. § 31 sa dopĺňa odsekom 17, ktorý znie:

„(17) Úrad je v súlade s osobitným predpisom17a)oprávnený spracúvať osobné údaje inšpektorov, inšpektorov – čakateľov, medzinárodných inšpektorov a ďalších osôb prizvaných na inšpekciu alebo medzinárodnú inšpekciu pri výkone inšpekčnej činnosti, ako aj ďalších osôb za účelom zabezpečenia kontroly vstupov a výstupov týchto osôb do a z jadrového zariadenia v rozsahu osobných údajov uvedených v § 26 ods. 6. Úrad je oprávnený poskytovať osobné údaje podľa prvej vety držiteľovi povolenia za rovnakým účelom a v rovnakom rozsahu ako je uvedené v prvej vete.“.

Poznámka pod čiarou k odkazu 17a znie:

„17a) Čl. 6 ods. 1. písm. e) nariadenia (EÚ) 2016/679.

Zákon č. .../2017 Z. z. o ochrane osobných údajov a o zmene a doplnení niektorých zákonov.“

**Čl. X**

Zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005 Z. z., zákona č. 191/2007 Z. z., zákona č. 537/2007 Z. z., zákona č. 166/2008 Z. z., zákona č. 491/2008 Z. z., zákona č. 207/2009 Z. z., zákona č. 305/2009 Z. z., zákona č. 465/2009 Z. z., zákona č. 508/2010 Z. z., zákona č. 192/2011 Z. z., zákona č. 256/2011 Z. z., zákona č. 331/2011 Z. z., zákona č. 546/2011 Z. z., zákona č. 441/2012 Z. z., zákona č. 207/2014 Z. z., zákona č. 307/2014 Z. z., zákona č. 333/2014 Z. z., zákona č. 397/2015 Z. z., zákona č. 360/2015 Z. z. a zákona č. 298/2016 Z. z. sa mení takto:

V § 52 sa vypúšťa ods. 5.

Doterajšie odseky 6 až 9 sa označujú ako odseky 5 až 8.

V § 54 sa vypúšťa odsek 6.

V § 54c sa vypúšťajú odseky 3 až 5.

V § 54b sa slová „uvedené v § 55 ods. 4“ nahrádzajú slovami „podľa osobitného predpisu.46ba)“.

Poznámka pod čiarou k odkazu 46ba znie:

„46ba) § 64 zákona č. .../2017 Z. z. o ochrane osobných údajov a o zmene a doplnení niektorých zákonov.“.

V § 55 sa vypúšťa nadpis pod paragrafom a odseky 1 a 4 až 11.

Doterajšie odseky 2 a 3 sa označujú ako odseky 1 a 2.

V § 58 sa vypúšťa odsek 8.

**Čl. XI**

Zákon č. 757/2004 Z. z. o súdoch a o zmene a doplnení niektorých zákonov v znení zákona č. 517/2008 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 318/2009 Z. z., zákona č. 33/2011 Z. z., zákona č. 192/2011 Z. z., zákona č. 467/2011 Z. z., zákona č. 335/2012 Z. z., zákona č. 195/2014 Z. z., nálezu Ústavného súdu Slovenskej republiky č. 216/2014 Z. z., zákona č. 322/2014 Z. z., zákona č. 87/2015 Z. z., zákona č. 125/2016 Z. z., zákona č. 301/2016 Z. z., zákona č. 2/2017 Z. z. a zákona č. 152/2017 Z. z. sa mení takto:

Poznámka pod čiarou k odkazu 34 znie:

„34) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016), zákon č. .../2017 Z. z. o ochrane osobných údajov a o zmene a doplnení niektorých zákonov.“.

V § 79 odsek 1 znie:

„(1) Ministerstvo a súdy spracúvajú vo verejnom záujme pri plnení svojich úloh informácie, osobné údaje a iné údaje (ďalej len „údaje“) týkajúce sa občianskeho súdneho konania a trestného konania, ako aj údaje získané pri plnení svojich úloh vyplývajúcich z osobitných predpisov,39) vrátane osobných údajov súvisiacich so zastupovaním Slovenskej republiky v konaniach pred Súdnym dvorom Európskej únie a v štádiách predchádzajúcich týmto konaniam, ako aj s personálnymi záležitosťami týkajúcimi sa Súdneho dvora Európskej únie.“.

Doterajší text § 80 sa označuje ako odsek 1 a dopĺňa sa odsekom 2, ktorý znie:

„(2) Osobné údaje súvisiace so zastupovaním Slovenskej republiky v konaniach pred Súdnym dvorom Európskej únie a v štádiách predchádzajúcich týmto konaniam, ako aj s personálnymi záležitosťami týkajúcimi sa Súdneho dvora Európskej únie môže ministerstvo na účely plnenia úloh podľa osobitného predpisu39) poskytnúť aj iným orgánom verejnej moci alebo iným príjemcom.“.

V § 81 sa vypúšťa odsek 1 a súčasne sa zrušuje označenie odseku 2.

V § 82d sa nad slovom „predpis“ odkaz „34)“ nahrádza odkazom „42c)“.

Poznámka pod čiarou k odkazu 42c znie:

„42c) Zákon č. .../2017 Z. z. o ochrane osobných údajov a o zmene a doplnení niektorých zákonov.“.

V § 82e sa vypúšťa odsek 1.

Doterajšie odseky 2 až 5 sa označujú ako odseky 1 až 4.

V § 82e ods. 2 sa slová „odseku 2“ nahrádzajú slovami „odseku 1“.

V § 82f ods. 1 písm. f) sa vypúšťa odkaz 42d a poznámka pod čiarou k odkazu 42d.

§ 82g sa vrátane poznámky pod čiarou k odkazu 42e vypúšťa.

**Čl. XII**

Zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení zákona č. 394/2011 Z. z., zákona č. 352/2012 Z. z., zákona č. 132/2013 Z. z., zákona č. 102/2014 Z. z., zákona č. 106/2014 Z. z., zákona č. 106/2014 Z. z., zákona č. 373/2014 Z. z., zákona č. 35/2015 Z. z., zákona č. 35/2015 Z. z., zákona č. 39/2015 Z. z.(nepriamo), zákona č. 117/2015 Z. z., zákona č. 343/2015 Z. z.(nepriamo), zákona č. 389/2015 Z. z., zákona č. 438/2015 Z. z., zákona č. 90/2016 Z. z., zákona č. 91/2016 Z. z., zákona č. 299/2016 Z. z. a zákona č. 299/2016 Z. z. sa mení takto:

* + - 1. V § 7 sa vypúšťa odsek 13.

Doterajšie odseky 14 až 42 sa označujú ako odseky 13 až 41.

* + - 1. V § 20a ods. 3 písm. d) sa pred slová „zakladateľská listina“ vkladajú slová „informácia a preukázanie totožnosti podľa osobitného predpisu.32ba).“.

Poznámka pod čiarou k odkazu 32ba znie:

„32ba) § 34b zákona č. 566/1992 Zb. o Národnej banke Slovenska v znení neskorších predpisov.“.

* + - 1. V § 24 ods. 6 písm. b) sa slová „meno, priezvisko, adresu trvalého pobytu, štátnu príslušnosť a dátum narodenia“ nahrádzajú slovami „informácia a preukázanie totožnosti podľa osobitného predpisu.32ba).“.

**Čl. XIII**

Zákon č. 39/2015 Z. z. o poisťovníctve a o zmene a doplnení niektorých zákonov v znení zákona č. 359/2015 Z. z., zákona č. 437/2015 Z. z., zákona č. 125/2016 Z. z., zákona č. 292/2016 Z. z. a zákona č. 339/2016 Z. z. sa mení a dopĺňa takto:

V § 72 sa vypúšťa ods. 13.

Doterajší odsek 14 sa označuje ako odsek 13.

**Čl. XIV**

Tento zákon nadobúda účinnosť 25. mája 2018.

**Príloha**

**k zákonu č. .../2017 Z. z.**

ZOZNAM PREBERANÝCH PRÁVNE ZÁVäZNÝCH AKTOV EURÓPSKEJ ÚNIE

Smernica Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV (Ú. v. EÚ L 119, 4. 5. 2016, s. 89 – 131).

1. ) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016). [↑](#footnote-ref-1)
2. ) § 17 ods. 9 zákona Národnej rady Slovenskej republiky č. 46/1993 Z. z. o Slovenskej informačnej službe v znení zákona č. 192/2011 Z. z. [↑](#footnote-ref-2)
3. ) §17 ods. 6 zákona Národnej rady Slovenskej republiky č. 198/1994 Z. z. o Vojenskom spravodajstve v znení zákona č. 444/2015 Z. z.

   § 14 ods. 7 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov. [↑](#footnote-ref-3)
4. ) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. [↑](#footnote-ref-4)
5. ) [§ 11 až 16 Občianskeho zákonník](aspi://module='ASPI'&link='40/1964%20Zb.%252311-16'&ucin-k-dni='30.12.9999')a v znení neskorších predpisov. [↑](#footnote-ref-5)
6. ) § 57 ods. 2 zákona č. 351/2011 Z. z. o elektronických komunikáciách v znení neskorších predpisov. [↑](#footnote-ref-6)
7. ) Zákon č. 552/2003 Z. z. o výkone práce vo verejnom záujme v znení neskorších predpisov. [↑](#footnote-ref-7)
8. ) Zákon č. 55/2017 Z. z. o štátnej službe a o zmene a doplnení niektorých zákonov. [↑](#footnote-ref-8)
9. ) Napríklad zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, zákon č. 540/2001 Z. z. o štátnej štatistike v znení neskorších predpisov, zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov alebo zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939-1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov. [↑](#footnote-ref-9)
10. ) Zákon č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z. v znení neskorších predpisov. [↑](#footnote-ref-10)
11. ) Zákon č. 36/2005 Z. z. o rodine a o zmene a doplnení niektorých zákonov v znení neskorších predpisov. [↑](#footnote-ref-11)
12. ) Napríklad Zákonník práce v znení neskorších predpisov, zákon č. 461/2003 Z. z. o sociálnom poistení v znení neskorších predpisov alebo zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. [↑](#footnote-ref-12)
13. ) Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. [↑](#footnote-ref-13)
14. ) Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov. [↑](#footnote-ref-14)
15. ) Zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov. [↑](#footnote-ref-15)
16. ) Zákon č. 153/2001 Z. z. o prokuratúre v znení neskorších predpisov. [↑](#footnote-ref-16)
17. ) Napríklad Občiansky zákonník v znení neskorších predpisov, Obchodný zákonník v znení neskorších predpisov, zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov alebo zákon č. 90/2016 Z. z. o úveroch na bývanie a o zmene a doplnení niektorých zákonov v znení zákona č. 299/2016 Z. z. [↑](#footnote-ref-17)
18. ) § 2 ods. 15 zákona č. 395/2002 Z. z. v znení neskorších predpisov. [↑](#footnote-ref-18)
19. ) § 20 zákona č. 395/2002 Z. z. v znení neskorších predpisov. [↑](#footnote-ref-19)
20. ) Napríklad Civilný sporový poriadok v znení zákona č. 87/2017 Z. z. alebo Správny súdny poriadok v znení zákona č. 88/2017 Z. z. [↑](#footnote-ref-20)
21. ) Zákon č. 514/2003 Z. z. o zodpovednosti za škodu spôsobenú pri výkone verejnej moci v znení neskorších predpisov.

    Civilný sporový poriadok v znení zákona č. 87/2017 Z. z. [↑](#footnote-ref-21)
22. ) Napríklad vyhláška č. 96/1983 Zb. ministra zahraničných vecí o Zmluve medzi Československou socialistickou republikou a Cyperskou republikou o právnej pomoci v občianskych a trestných veciach. [↑](#footnote-ref-22)
23. ) Zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov.

    Trestný poriadok v znení neskorších predpisov. [↑](#footnote-ref-23)
24. ) Zákon č. 301/1995 Z. z. o rodnom čísle v znení zákona č. 515/2003 Z. z. [↑](#footnote-ref-24)
25. ) § 116 Občianskeho zákonníka v znení neskorších predpisov. [↑](#footnote-ref-25)
26. ) Čl. 15, 16, 18 a 21 nariadenia (EÚ) 2016/679. [↑](#footnote-ref-26)
27. ) Čl. 15, 16, 18 až 21 nariadenia (EÚ) 2016/679. [↑](#footnote-ref-27)
28. ) Napríklad zákon č. 566/1992 Zb. o Národnej banke Slovenska v znení neskorších predpisov, zákon č. 46/1993 Z. z. v znení neskorších predpisov, zákon Národnej rady Slovenskej republiky č. 171/1993 Z. z. v znení neskorších predpisov, zákon č. 215/2004 Z. z. v neskoršom znení, zákon č. 563/2009 Z. z. o dani z motorových vozidiel a o zmene a doplnení niektorých zákonov v znení neskorších predpisov alebo zákon č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov v znení neskorších predpisov. [↑](#footnote-ref-28)
29. ) § 21 ods. 1 a ods. 5 písm. a) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. [↑](#footnote-ref-29)
30. ) Čl. 51 ods. 1 nariadenia (EÚ) 2016/679. [↑](#footnote-ref-30)
31. ) Čl. 57 ods. 1 a čl. 58 ods. 1 až 3 nariadenia (EÚ) 2016/679. [↑](#footnote-ref-31)
32. ) Napríklad čl. 56, 60 až 62 nariadenia (EÚ) 2016/679. [↑](#footnote-ref-32)
33. ) Čl. 68 nariadenia (EÚ) 2016/679. [↑](#footnote-ref-33)
34. ) Čl. 56, 60 a 61 ods. 1 až 8 nariadenia (EÚ) 2016/679. [↑](#footnote-ref-34)
35. ) Napríklad zákon č. 215/2004 Z. z. v znení neskorších predpisov. [↑](#footnote-ref-35)
36. ) § 60 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení zákona č. 215/2004 Z. z. [↑](#footnote-ref-36)
37. ) Zákon č. 357/2004 Z. z. o ochrane verejného záujmu pri výkone funkcií verejných funkcionárov v znení zákona č. 545/2005 Z. z.

    § 112 zákona č. 55/2017 Z. z. [↑](#footnote-ref-37)
38. ) Napríklad Trestný poriadok v znení neskorších predpisov alebo Správny súdny poriadok v znení zákona č. 88/2017 Z. z. [↑](#footnote-ref-38)
39. ) § 38 a 40 zákona č. 215/2004 Z. z. v znení neskorších predpisov. [↑](#footnote-ref-39)
40. ) Čl. 40 ods. 2 nariadenia (EÚ) 2016/679. [↑](#footnote-ref-40)
41. ) Čl. 40 ods. 7 nariadenia (EÚ) 2016/679. [↑](#footnote-ref-41)
42. ) Čl. 64 ods. 1 písm. b) nariadenia (EÚ) 2016/679. [↑](#footnote-ref-42)
43. ) Zákon č. 395/2002 Z. z. v znení neskorších predpisov. [↑](#footnote-ref-43)
44. ) Čl. 41 nariadenia (EÚ) 2016/679. [↑](#footnote-ref-44)
45. ) Čl. 43 ods. 2 a 3 nariadenia (EÚ) 2016/679. [↑](#footnote-ref-45)
46. ) Čl. 62 nariadenia (EÚ) 2016/679. [↑](#footnote-ref-46)
47. ) Zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov. [↑](#footnote-ref-47)
48. ) Čl. 56 ods. 1 nariadenia (EÚ) 2016/679. [↑](#footnote-ref-48)
49. ) Čl. 56 nariadenia (EÚ) 2016/679. [↑](#footnote-ref-49)
50. ) Zákon č. 71/1967 Zb. o správnom konaní (správny poriadok) v znení neskorších predpisov. [↑](#footnote-ref-50)